
Finnboga  saga  hefir  verið  prentuð  áðr  fjórum 
sinnum  á  vora  tungu.  Fyrst  kom  hún  út  i  Kaup- 
mannahöfn  1812  ásamt  Vatnsdæla  sögu  með 
danskri  þýðingu  og  kallast  útgáfa  sú:  Vatnsdæla 
saga  ok  saga  af  Finnboga  hinum  rama.  Vatnsdöl- 
ernes  Historie  og  Finnbogi  hiin  Stærkes  Levnet. 
Bekostede  af  Jakob  Aal,  Ridder  af  Dannebroge 
og  Eijer  af  Nefs  Jærnverk.  Udgivne  af  Mag.  E.  C. 
Werlauff,  Proffessor  og  Biblioteksecretaire."  — 
önnur  útgáfa:  Saga  Finnboga  hins  ramma.  útgef- 
andi:  Sveinn  Skúlason  Akreyri  1860.  Er  þar 
farið  eftir  útgáfu  Werlauffs. 

Þriðja  útgáfa  kom  út  i  Halle  1879  og  var  út- 
gefandi  Hugo  Gering  háskólakennari.  útgáfa  þessi 
er  vönduð  og  nákvæm.  Er  sagan  tekin  að  mestu 
eftir  inu  nafnkunna  skinnhandriti  „M  ö  ð  r  u- 
vallab  ók<(,  132  fol.  í  safni  Árna  Magnússonar. 
Á  bók  þessari  eru  margar  aðrar  íslendingasögur 
og  er  hún  tögð  til  grundvallar  fyrir  útgáfu  ýmissa 
þeirra,  (svo  sem  Egils  sögu,  Laxdæla  sögu  og 
Kormáks  sögu).  Er  bókarinnar  getið  i  formáln 
fyrir  þeim  sögum  og  því  óþarft  að  fjölyrða  um 
hana  hér. 

t  fjórða  sinn  var  sagan  gefin  út  í  Eeykjavík 

1897.  Valdemar  Ásmandarson  bjó  undir  prentun. 
Er  þar  farið  eftir  útgáfu  Gerings. 

Við  útgáfu  þá,  er  nú  birtist,  er  og  farið  eftir 
útgáfu  Gerings,  með  nokkru  mtiri  nákvæmni  en 
úði\  Stafsetning  er  lítið  eitt  breytt,  í  samræmi 
við  það,  er  gert  hefir  verið  í  inum  síðari  útgáf- 
um,  svo  sem  með  þvi,  að  greindir  eru  stafirnir 
æ  og  œ. 

Finnbogasaga  er  talin  rituð  um  1300  eða  önd- 
verðlega  á  14.  öld.  Sagan  er  að  sumu  leyti  bygð 
á  fornum  munnmælum,  en  mjög  aukin  „siðari 
tima  tilbúningii(  og  því  næsta  litlar  reiður  að 
henda  á  frásögnum  hennar.  —  Finnboga  ins 
ramma  getr  bæði  í  Landnámabók  og  Vatnsdæla- 
sögu,  en  eigi  kemr  sagan  vel  heim  við  frásögn 
þeirra  rita.  Þó  kemr  það  heim  við  Landnámabók, 
að  Finnbogi  hafi  verið  ættaðr  úr  Flateyjardal. 
Hefir  hann  fluzt  þaðan  vestur  að  Borg  i  Viðidal, 
eins  og  sagan  segir,  því  að  þar  getr  Vatnsdæla- 
saga  hans  og  segir  frá  skærum  þeirra  Vatnsdæla 
við  hann  og  Berg  inn  rakka,  frænda  hans,  þótt 
í  mörgu  beri  sögunum  á  milli  um  viðreign  þeirra. 
Loks  kemr  báðum  sögunum  ásamt  um,  að  Finn- 
bogi  hafi  fluzt  úr  Viðidal  norðr  í  Trékyllisvik, 
að  Finnbogastðum.  Mun  þvi  mega  telja  þessi  höf- 
uðatriði  sögulega  rétt 

Finnboga-sögu  ber  um  það  saman  við  Ljósvetn- 
inga-sögu,  að  Þórir  sonr  Finnboga  væri  heima- 
maðr  Eyjólfs  ins  halta  og  fylgdi  honum  í  bardag- 
anum  við  Melrakkahól  eða  Kakalahól.  Það  er  að 
vísu  mjög  torvelt,  eða  með  öllii  óhægt,  að  koma 
því  heim,  tímans  vegna,  að  Þórir  „sonr  Finnboga 
ins  ramma(e,  heimamaðr  Eyjólfs  halta  og  fylgimaðr 
við  Kakalahól,  hafi  verið  sonr  þess  Finnboga, 
sem  deildi  við  Ingimundarsonu,  því  að  milli  þeirra 


atburða  hefir  liðið  hartnær  heil  öld.  Bendir  þetta 
fremr  til  þess,  að  tveir  hafi  Finnbogarnir  verið, 
er  hvortveggi  var  kallaðr  inn  rammi  og  þá  að 
likindum  sömu  ættar,  en  gerðir  að  einum  manni 
í  Finnboga  sögu.  —  Að  öðru  leyti  vitum  vér  eigi 
um  frændsemi  Finnboga  við  Þorkel  Ljósvetninga- 
goða  eða  mægðir  hans  við.  Möðrvellinga.  En  að 
vísu  er  alls  eigi  ósennilegt,  að  venzl  hafi  verið 
milli  helztu  landnámsmannaættar  Flateyjardals 
og  virðingarmanna  i  næstu  goðorðum,  þótt  þess 
sé  eigi  getið  í  áreiðanlegum  heimildum. 

Sagan  getr  um  Þórarin,  er  bjó  á  Viðimýri  í 
Skagafirði,  —  „mikilmenni  ok  goðorðsmaðr  ok 
átti  son,  er  Vilmundr  hét.  Þórarinn  var  skyldr 
þeim  Hofssveinum.í(  —  Vel  má  vera,  að  feðgar 
þessir  sé  „sannsögulegir((  menn,  þótt  þeirra  sé 
eigi  annars  staðar  getið.  V  ilmunda r-nafn  er 
mjög  fátítt  í  kunnum  ættum,  en  kemr  einmitt 
fyrir  i  goða-ætt  einni  þar  í  Skagafirði  á  12.  öld. 
Saga  Þorgils  og  Hafliða  getr  um  Þórólf  Sigmund- 
arson,  er  mannaforráð  hafði  i  Skagafirði  á  önd- 
verðri  12.  öld.  Hans  synir  hafa  þeir  verið:  V  i  l- 
mundr  ábóti  á  Þingeyrum  og  Sigmundr  sá,  er 
átti  [Oddkötlu]  dóttur  Hafliða  Mássonar;  var 
þeirra  sonr:  Þórólfr  í  Möðrufelli,  er  átti  Stein- 
unni  Þorsteinsdóttur  rangláts;  einn  sonr  þeirra  hét 
V  ilmundr.  —  Hér  gæti  þá  verið  fólgin  upp- 
lýsing  um  það,  að  þessi  ætt  hefði  um  skeið  setið 
á  Víðimýri,  því  að  Finnboga-saga  nefnir  oft  sann- 
sögulega  menn,  þótt  henni  skeiki  um  margt.  Svo 
er  og  um  sögu  Þórðar  hræðu,  að  þar  finst  merki- 
leg  og  rétt  skýrsla  um  afkomendr  Einars  Þveræ- 
ings,  miklu  skilmerkilegri  en  annars  staðar  og  er 
þó  sagan  sjálf  talin  uppspuni.  —  Síðar  náðu  Ás- 
birningar  staftfestu  á  Víðimýri  og  svældu  undir 


VI 

sig  goðorð  þessarar  ættar,  sem  önnur,  í  Skaga- 
firði.  Sézt  þegar  brydda  á  því  í  frásögninni  um 
þú  Böðvar  Ásbjarnarson  og  Þórólf  Sigmundarson 
i  Þorgilssögu  og  Hafliða. 

Lýsingar  sögunnar  á  staðháttum  og  landsiagi 
hér  á  landi  koma  vel  heim,  bæði  norðr  og  vestr. 
Er  rétt  sagt  frá  atvinnu  manna  í  Flateyjardal,  bæði 
um  sjósókn  og  um  heyskap  á  heiði  uppi.  Þó  er 
auðséð  á  orðum  sögunnar,  að  höfundrinn  hefir 
eigi  komið  sjálfr  á  Ftateyjardalsheiði,  er  hann 
segir  (sjá  bls.  79):  —  „ok  heyrum  vér  sagt,  at 
litil  merki  sjái  nú  þess  ens  mikla  steinsins,  en 
hina  sjái  tvá,  er  hann  lagði  ofan  á."  —  Sennilegast 
þykir,  að  sagan  sé  rituð  í  Víðidal,  liklega  af  ein- 
hverjum,  er  talið  hafi  kyn  sitt  til  Finnboga  ins 
ramma. 

Finnboga  saga  hefir  verið  birt  í  tveimr  d  önsk- 
u  m  þýðingum:  fyrst  þýðing  Werlauffs,  1812,  sem 
getið  er  að  framan,  og  siðar:  Foríælling  om 
Finboge  den  Stærke,  í  Historiske  Fortællinger  om 
Islændernes  Færd  hjemme  og  ude,  ved  N.  M. 
Petersen.  Kh.  18U.  2.  útg.  1868.  —  Á  rússnesku 
hefir  þýðing  sögunnar  tvisvar  verið  gefin  út  í 
Pétursborg,  1885  og  1908. 

15.  júlí  1922. 

BENEDIKT   SVEINSSON. 

Finnboga  saga. 


1.  Ásbjörn  hét  maðr.  Hann  var  kallaðr 
dettiáss.  Hann  var  Gunnbjarnarson,  Ingjalds- 
sonar.  Mikill  maðr  var  hann  ok  sterkr  ok 
vænn  at  áliti.  Hann  bjó  i  Flateyjardal  á  bœ 
þeim,  er  heitir  á  Eyri.  Ásbjörn  var  kvæntr 
maðr  ok  átti  porgerði  systur  porgeirs  Ljós- 
vetninga  goða.  Hon  var  kvenna  vænst  ok 
skörungr  mikill.  Var  þá  riki  porgeirs  bróð- 
ur  hennar  sem  mest  ok  sona  hans.  Ásbjörn 
var  norrœnn  at  ætt  ok  enna  ágæztu  manna. 
Hann  hafði  stokkit  út  hingat  fyrir  valds- 
mönnum  ok  þoldi  eigi  þeira  ójafnað  ok  en- 
demi,  sem  margr  annarr  gildr  maðr.  Ásbjörn 
hafði  goðorð  um  Flateyjardai  ok  upp  til  móts 
við  porgeir  mág  sinn.  Brettingr  hét  maðr. 
Hann  bjó  á  Brettingsstöðum  í  Flateyjardal. 
Hann  átti  þá  konu,  er  póra  hét.  peira  son 
hét  porsteinn,  annarr  Grímr,  þriði  Sigurðr. 
Maðr  hét  Ingi.  Hann  bjó  at  Jökulsá  í  daln- 
um.  Sigríðr  hét  kona  hans.  J>au  áttu  tvá 
sonu.  Hét  annarr  pórir,  en  annarr  Grímr. 

J?essir  váru  allefnilegir  ok  gervilegir  menn 
ok  hraustra  manna.  Var  Ásbjörn  landnáms- 
maðr  ok  svá  þeir,  er  fyrr  váru  nefndir.  Ás- 
björn  átti  dóttur,  er  pórný  hét.  Hennar  bað 
austmaðr  sá,  er  Skíði  hét.  Ásbjörn  vildi  eigi 
gifta  hana.  J?á  er  Ásbjörn  var  riðinn  til 
þings  um  sumarit  hafði  Skíði  tekit  í  brott 
meyna  með  ráði  porgerðar  móður  hennar. 
Hann  flutti  hana  til  Noregs  ok  gerði  þar 
brullaup  til  hennar.  Var  hann  mikilhœfr 
rnaðr,  ok  átti  frændr  ágæta  ok  ena  beztu 
kosti.  En  þá  er  Ásbjörn  kom  heim  af  þingi 
varð  hann  reiðr  mjök,  at  mærin  var  brotí 
tekin,  bæði  porgerði  ok  austmanninum.  Var 
hann  fályndr  ok  fastlyndr  ok  enn  mesti 
óíundarmaðr,  ef  hann  yrði  reiðr. 

2.  Nú  líða  nökkur  missari  frá  þvi.  Ok 
eitthvert  sinn  reið  Ásbjörn  til  þings  með 
menn  sína.  pá  mælti  hann  til  porgerðar: 
„Nú  ætla  ek  til  þings  (at)  riða  ef  tir  vanda,  en 
ek  veit,  at  þú  ert  með  barni  ok  mjök  fram- 
at.  Nú  hvárt  sem  þat  er,  þá  skal  eigi  upp 
ala,  heldr  skal  bera  út  þetta  barn."  Hon  sagði, 
at  hann  mundi  þat  (eigi)  gera,  —  „svá  vitr 
ok  ríkr  sem  þú  ert,  þvi  at  þetta  væri  et 
óheyriligsta  bragð,  þó  at  fátœkr  maðr  gerði, 
en  nú  allra  helzt,  er  yðr  skortir  ekki  góz." 
Ásbjörn  segir:  „pat  var  mér  þá  í  hug,  er  þú 
fekt  í  hendr  Skíða  austmanni  pórnýju  dótt- 

ur  okkra  utan  mína  vitand,  at  ek  skylda 
eigi  fleiri  börn  upp  ala  til  þess,  at  þú  gæf- 
ir  í  brott  fyrir  utan  minn  vilja.  Ok  ef  þú 
gerir  eigi  ef tir  því  sem  ek  segi,  muntu  mis- 
smiði  á  sjá  ok  allir  þeir,  er  af  minu  boði 
bregða,  eða  eigi  sem  ek  vil  vera  láta."  Sið- 
an  reið  hann  til  þings.  Litlu  siðarr  f  œðir  por- 
gerðr  sveinbarn.  J?at  var  mikit  ok  þriflegt 
ok  fagrt  mjök.  Allir  lofuðu  þat,  þeir  er  sá, 
bæði  konur  ok  karlar.  Nú  þótt  porgerði  þœtti 
barnit  fagrt  ok  ynni  mikit,  þá  vildi  hon  þó 
láta  út  bera,  því  at  hon  vissi  lyndi  Ásbjarn- 
ar  bónda  síns,  at  eigi  mundi  vel  duga  utan 
hann  réði.  Síðan  fekk  hon  menn  til  at  bera 
út  barnit  ok  búa  um  sem  vandi  var  á.  J>ess- 
ir  menn  báru  barnit  ór  garði  út,  ok  lögðu  niðr 
milli  steina  tveggja  ok  ráku  yfir  hellu  mikla 
ok  létu  flesk  i  munninn  barninu  ok  gengu 
síðan  brott. 

3.  Maðr  hét  Gestr.  Hann  bjó  þar  sem 
heitir  at  Tóf tum.  Syrpa  hét  kona  hans.  Hon 
hafði  fóstrat  porgerði  fyrr  meir,  þá  er  hon 
var  barn,  ok  unni  henni  mikit.  Ok  lét  [hon] 
hana  f ara  með  sér,  þá  er  hon  var  gif  t,  þangat  á 
Eyri.  Var  hon  vel  kunnandi  alt  þat,  er  hon 
skyldi  gera.  Hverju  kykvendi  var  hon  leiði- 
legri  at  sjá  ok  lítit  var  Ásbirni  um  hana  ok 
þótti  hon  œrit  nær  ganga  porgerði.  Fyrir 
þvi  lét  hann  Syrpu  fara  brott  ok  gif ti  hana 

Gesti.  Átti  hon  litit  fé  eða  ekki  áðr  annat 
en  þat,  er  porgerðr  lagði  til  hennar,  en  hann 
átti  þó  eigi  mikit.  Gestr  hafði  et  mesta  kván- 
riki,  þvi  at  hann  var  mannœli  mikit  ok 
veslingr.  Svá  er  sagt,  at  þann  sama  dag,  er 
porgerðr  varð  léttari,  sendi  Syrpa  bónda  sinn 
at  vita  sér  um  brúngras,  því  at  hon  gerði 
mart  fóstru  sinni  þat  er  hon  þurfti  at  hafa. 
Svá  bar  til  þann  dag,  at  hann  hljóp  um  grjót 
ok  haga,  þá  heyrði  hann  barnsgrát.  Ferr 
nú  ok  snoðrar  einart  um  hvern  stein  bk 
þar  til  er  hann  finnr  barnit.  prifr  upp  sið- 
an  ok  sýnist  allfagrt.  Hann  kastar  i  stakk- 
blað  sitt  ok  hleypr  heim  til  Syrpu,  slíkt  sem 
hann  getr  farit,  ok  hirðir  ekki  um  þat,  er 
hann  var  eftir  sendr.  Syrpa  spurði  hann, 
hvi  hann  f œri  svá  geystr.  Hann  kvaðst  f und- 
it  hafa  barn  nýfœtt,  —  „ok  hefi  ek  ekki 
sét  jamfagrt."  Syrpa  bað  hann  sýna  sér;  ok 
er  hon  sá,  þóttist  hon  vita,  hver  hans  ætt 
var.  Siðan  bað  hon,  at  hann  tœki  skinnfeld 
þeira  ok  bæri  innar  á  stofu  ok  skal  ek  leggj- 
ast  niðr,  —  „ok  láta  sem  vit  eigim  bam 
þetta."  Hann  kvað  engan  þvi  mundu  trúa 
—  „ok  er  þat  miklu  þriflegra  at  sjá  en  okkr 
sá  likt."  Hon  bað  hann  þegja  ok  eigi  þora 
annat  at  segja  en  þat  er  hon  vill.  Siðan  bað 
hon  hann  fara  á  Eyri  ok  biðja  porgerði 

fá  sér  þat,  er  hon  þurfti  at  hafa.  Ok  hann 
fór  þegar. 

4.  Gestr  kom  á  Eyri  ok  sagði  porgerði, 
at  Syrpa  fóstra  hennar  hefði  barn  fœtt,  ok 
kvað  hvárki  vera  mat  né  hviluklæði.  por- 
gerði  undraði  þetta  mjök  ok  hugði,  at  fóstra 
hennar  mundi  svá  gömul,  at  hon  mundi  eigi 
barn  mega  eiga.  Hefir  um  þetta  fátt 
orða,  en  lætr  fara  slíkt  er  hon  þurf ti.  Syrpa 
var  en  hraustasta  ok  vildi  ekki,  at  aðrar 
konur  þjónaði  henni.  Tekr  hon  af  allan  bún- 
að  af  barninu,  þann  sem  á  var,  ok  var  sá 
miklu  ágætari,  en  hon  þyrði  at  hafa.  Tók 
hon  tötra  ok  bjó  um  sem  herfilegast.  J?at 
fréttist  nú  hvárttveggja,  at  barn  þeira  Ás- 
bjarnar  ok  porgerðar  var  út  borit,  ok  þótti 
þat  óheyrilegt  bragð  svá  ríkra  manna  ok 
göfigra,  sem  þau  váru,  svá  þat,  at  Syrpa 
hafði  barn  fœtt,  ok  þótti  þeim  mönnum  þat 
ólikendi,  er  vissu  aldr  hennar.  Ásbjörn  kom 
heim  af  þingi  ok  váru  honum  sögð  þessi 
tiðendi.  Lét  hann  vel  yfir  ok  var  nú  gott 
samþykki  með  þeim  hjónumo  Svá  er  sagt, 
at  þau  Gestr  ok  Syrpa  ala  upp  barnit.  Vex 
hann  svá  skjótt,  at  varla  þótti  líkendi  á: 
svá  var  þat  fagrt  ok  frítt,  at  allir  hugðu  þat, 
at  aldri  ætti  þau  Gestr  þat  barn.  J?á  spurði 
Gestr  Syrpu,  hvat  sveinn  þeira  skyldi  heita. 
Hon  kvað  þat  maklegt,  at  hann  héti  Urðar- 

köttr,  þar  sem  hann  var  í  urðu  fundinn. 
Hann  óx  dagvöxtum.  Syrpa  gerði  honum 
söluváðarbrœkr  ok  hettu.  Hana  gyrði  hann 
í  brœkr  niðr.  Krœkil  hafði  hann  í  hendi  ok 
foljóp  svá  úti  um  daga.  Hann  var  þeim  þarfr 
í  öllu  því,  er  hann  mátti.  J?au  höfðu  mikla 
ást  á  honum.  J?á  er  hann  var  þrévetr,  var 
hann  eigi  minni  en  þeir,  at  sex  vetra  váru 
gamlir.  Urðarköttr  rann  oft  til  f  jöru.  Ok  váru 
fiskimenn  vel  til  hans,  ok  hendu  mikit  gam- 
an  at  honum;  hafði  hann  jafnan  góðar  hjálp- 
ir  heim  til  fóstru  sinnar  Syrpu.  Oft  kom 
hann  á  Eyri  ok  var  þar  óvinsæll  fyrir  grið- 
konum  porgerðar.  Barði  hann  á  þeim  eða 
krœkti  fœtr  undan  þeim  með  staf  sínum, 
en  þær  báðu  honum  ills  ok  váru  harðorðar 
mjök  oft.  Sögðu  þær  porgerði.  Hon  lagði 
fátt  til  ok  bað,  at  hann  skyldi  njóta  fóstru 
sinnar  Syrpu  ok  vera  vel  við  hann.  Aldri 
berr  hann  svá  fyrir  augu  Ásbjarnar,  at  hann 
láti  sem  hann  sjái  hann,  ok  œmtir  honum 
hvárki  vel  né  illa,  en  allir  aðrir  undruðu 
hann,  ef  hann  væri  sonr  þeira  Gests  ok  Syrpu, 
svá  ámátleg  sem  þau  váru  bæði,  en  hann 
var  bæði  mikill  ok  fríðr  ok  vel  knárr.  Oft 
bað  Syrpa,  at  hann  skyldi  eigi  koma  á  Eyri, 
—  „því  at  mér  segir  þat  hugr,  at  þar  muna 
ek  nökkut  ilt  af  hljóta,  en  mér  tjóar  þat  eigi 
at  banna  þér."  Urðarköttr  kvað  eigi  svá  vera 

mundu.  Líðr  nú  þar  til,  at  hann  var  sex  vetra. 
pá  var  hann  eigi  minni  en  þeir,  at  tólf  vetra 
váru,  ok  at  engu  óþroskulegri. 

5.  Svá  var  sagt,  at  Urðarköttr  rann  til 
fjöru  einn  dag,  sem  hann  var  vanr,  at  finna 
fiskimenn.  Váru  þá  flestir  at  komnir,  en 
sumir  reru  at  utan.  peir  höfðu  vel  fiskt  ok 
köstuðu  af  skipum.  peir  höfðu  tekit  einn 
ferelning  bæði  mikinn  ok  góðan,  ok  köstuðu 
honum  í  flœðarmál  ok  mæltu:  „Urðar- 
köttr,  félagi,  taktu  ok  drag  upp  fiskinn." 
Hann  mælti:  „Vili  þér  gefa  mér  fiskinn,  ef 
ek  fæ  upp  dregit?"  peir  kváðu  hann  verðan 
vera  at  hafa,  ef  hann  léki  þat  ok  jáðu 
því  allir.  Urðarköttr  var  i  skinnstakki 
ok  söluváðarbrókum,  ok  alt  af  neðan  (brók- 
unum) .  Gekk  hann  berf œttr  hvern  dag.  Hann 
hafði  snœri  um  sik  hvern  dag  ok  hettu  sina 
yfir  utan.  Hann  hleypr  út  i  lárnar  ok  bregðr 
í  fiskinn  öðrum  enda  á  snœrinu,  en  annan 
hefir  hann  um  herðar  sér,  streitist  nú  mjök 
ok  gengr  stundum  á  en  stundum  ekki.  Allir 
horfðu  á  ok  hlæja  at  honum.  Hann  ferr  ekki 
at  því.  Svá  lengi  sem  hann  hefir  at  verit, 
gengr  honum  betr  ok  betr,  þar  til  er  hann 
fær  upp  dregit.  Var  þar  bratt,  er  hann  fór 
upp.  Síðan  hljópu  þeir  at  ok  tóku  af  honum 
fiskinn  ok  vilja  eigi  halda  við  hann,  en  hann 
undi  illa  við.  Fór  hann  ok  sagði  Brettings 

sonum  ok  bað  þá  duga  sér.  J>eir  gengu  þegar 
til  fiskimanna  ok  báðu  þá  lausan  láta  fisk- 
inn  ok  halda  sammæli  við  Urðarkött.  pótti 
öllum  hann  vel  hafa  til  unnit  ok  þó  með 
ólíkendum.  Varð  svá  með  atgangi  þeira,  at 
hann  náir  fiskinum  ok  verðr  feginn  mjök. 
Streitist  nú  af  nýju  við  fiskinn  ok  dregr  heim 
í  tún  til  Syrpu  fóstru  sinnar.  Hann  foerir 
þeim  fiskinn.  Urðu  þau  stórlega  fegin.  petta 
f ór  víða  um  sveitir  ok  var  mikit  orð  á  syni 
þeira  Syrpu  ok  Gests.  Undruðust  allir,  hví 
þau  skyidi  eiga  svá  ágætan  son,  sem  öllum 
sýndist  sjá  maðr,  ok  fanst  mönnum  mikit 
um,  er  hann  sá  ok  heyrðu  sagt  frá.  Leituðu 
þau  alla  vega  við  at  torkenna  hann  sem 
þau  máttu.  Ok  líðr  nú  svá  fram  nökkura 
vetr. 

6.  Svá  er  sagt,  at  vinskapr  mikill  var 
með  þeim  Ásbirni  ok  porgeiri  goða  ok  mág- 
semd.  Gerði  hvárr  öðrum  veizlur  ok  skiftust 
þeir  góðum  gjöfum  við.  Ok  svá  berr  at  eitt- 
hvert  haust,  at  Ásbjörn  bauð  porgeiri  mági 
sínum  til  sín,  ok  hann  kemr  með  marga 
menn,  ok  tók  Ásbjörn  við  honum  vel  með 
mikilli  blíðu.  Var  þar  veizla  en  bezta.  Urð- 
arköttr  hafnar  ekki  vanda  sinum  um  kvám- 
ur  á  Eyri.  Hleypr  hann  þangat  hvern  dag,  ok 
svá  gerði  hann  enn  þenna  dag,  er  þeir  sátu 
at  veizlunni.  Hann  er  nú  umfangsmikill  ok 

glímir  við  griðkonur.  J?ær  taka  nú  f  ast  á  móti 
honum  ok  ganga  at  honum  fjórar,  ok  varð 
nú  mikit  hark.  Hann  dregr  þær  innar  í  stof- 
una  ok  gangast  þar  at  fast.  petta  þótti  mönn- 
um  mikit  gaman  at  sjá  atgang  þeira.  Svá 
lauk  hann  við,  at  hann  feldi  þær  allar  ok 
lék  þær  illa.  Ok  þá  er  þau  höfðu  lokit  leik 
sínum,  stóð  hann  á  gólfinu  í  búnaði  sínum. 
Var  þat  skinnstakkr  ok  krœkill,  er  hann 
hafði  hvern  dag  i  hendi.  porgeirr  horfði  á 
hann  langa  stund  ok  mælti  síðan  við  Ásbjöm: 
„Hverr  er  sveinn  sjá,  er  hér  er  kominn?" 
Ásbjörn  segir:  „J?at  ætla  ek  son  þeira  Gests 
ok  Syrpu  frá  Tóítum."  porgeirr  mælti:  „J?at 
er  ólíklegt  ok  má  þat  ekki  vera."  J?á  kallar 
hann  á  Urðarkött.  Hann  gekk  þegar  til  hans 
ok  settist  niðr  á  einn  stokk,  er  stóð  fyrir 
honum.  porgeirr  mælti:  „Hverr  ertu  skinn- 
stakks  sveinn?"  Hann  segir:  „Ek  heiti  Urð- 
arköttr  ok  em  ek  son  þeira  Gests  ok  Syrpu, 
er  búa  hér  út  at  Tóftum."  porgeirr  segir: 
„Hversu  gamall  maðr  ertu,  Urðarköttr?" 
Hann  kveðst  vera  tólf  vetra  gamall.  porgeirr 
mælti:  „pú  ert  mikill  maðr  ok  gervilegr  ok 
svá  vel  skapaðr  at  jöfnum  aldri,  at  ek  hefi 
engi  höfðingja  son  sét  jafnan  þér  fyrir  allra 
hluta  sakir."  pá  mælti  Ásbjörn  bóndi:  „pat 
mantu  þá  mæla  mágr,  er  þú  sér  Syrpu  ok 
Gest,  feðgin  hans,  at  þau  sé  allóhöfðingleg, 

þvi  at  engi  mun  sét  hafa  slík  svín  sem  þau 
eru  bæði,  ok  er  þat  undr,  er  þú  talar  við  engi 
mann  nema  Urðarkött.  Skil  ek  þat,  at  þér 
þykkir  mikils  um  vert  þat,  er  hann  er  fagrt 
skapaðr."  porgeirr  roðnaði  mjök  ok  mælti: 
„pat  hygg  ek  mér  mikla  þörf  at  tala  hér  um 
nökkut,  en  þó  er  þat  mitt  hugboð,  at  þér 
liggi  eigi  minna  við  hér  um  at  tala."  por- 
geirr  frétti  enn  Urðarkött:  „Viltu  fara  eftir 
þeim  Gesti  ok  Syrpu?  Seg,  at  ek  vil  finna 
þau."  Hann  kveðst  eigi  fara  mundu  —  „veit 
ek,  at  þú  lætr,  sem  þú  munir  fá  mér  aðra 
móður  eð'-:  föður.  Munu  þau  þér  enga  þökk 
fyrir  kunna,  enda  veit  ek  eigi,  at  mér  sé  önn- 
ur  móðir  betri  eða  faðir  en  þessi,  þótt  þat 
væri  meir  til  metnaðar."  Síðan  var  maðr 
sendr  eftir  þeim,  ok  vildu  þau  eigi  fara 
„Mun  nú  þat  fram  koma,"  segir  Syrpa,  „sem 
mér  hefir  lengi  hugr  sagt,  at  hann  Urðar 
köttr  mundi  ilt  af  þvi  hljóta,  er  hann  hljóp 
þangat  á  Eyri  hvern  dag  ok  lét  sem  þat  eitt 
væri  at  gera  at  harkast  þar."  Nú  er  porgeiri 
sagt,  at  þau  vildi  eigi  fara.  pá  mælti  por- 
geirr:  „Ger  nú  fyrir  mina  bœn,  at  þú  lát 
þau  hingat  koma,  en  ek  skal  veita  þér  þat, 
er  þú  biðr  mik."  Urðarköttr  mælti:  „Eigi 
mun  ek  þat  gera  nema  þú  heitir  því,  at  þau 
fari  eigi  hryggri  af  þinum  fundi  en  þau 
koma."  porgeirr  jáði  þvi  at  kaupa  vel  við 

þau,  Eftir  þat  fór  hann  heim  ok  bað  þau 
fara  með  sér  —  „skal  ek  þvi  heita,  meðan 
ek  em  á  dögum,  at  ykkr  skal  eigi  fé  skorta, 
ef  ek  verð  nökkurt  sinn  meira  góz  ráðandi 
en  nú  em  ek."  Syrpa  segir:  „Ekki  mun  gera 
við  at  sporna.  J?at  mun  fram  koma,  sem  betr 
er,  þó  at  okkr  þykki  móti  skapi,  ok  skal  fara 
víst."  Ok  er  þau  kómu  á  Eyri  settust  þau 
niðr  á  einn  stól  fyrir  porgeiri  ok  Urðarköttr 
milli  þeira.  pá  mælti  porgeirr:  „pat  er  hug- 
arboð  mitt,  Syrpa,  at  Urðarköttr  sé  ekki  ykk- 
arr  son.  Er  hér  ekki  seinna  um  at  gera,  en 
annathvárt  seg  sem  háttat  er,  ok  hafið  þar 
fyrir  þökk  ok  vináttu  mína,  ella  verðr  þú  at 
þola  harðendi  ok  verðr  þó  satt  at  segja." 
Syrpa  mælti:  „Svá  fremi  er  upp  komit,  at 
sá  mun  nú  grœnstr  at  segja  satt  ok  eftir  því 
sem  farit  hefir."  Síðan  sögðu  þau  sem  orðit 
var,  en  allir  hlýddu  vel  til  þeir  (er)  hjá  váru. 
porgeirr  mælti:  „pat  ætla  ek,  at  þit  munit 
nú  satt  segja."  J?á  frétti  porgeirr  porgerði, 
hversu  langt  frá  því  væri,  er  hon  fœddi  barn. 
Hon  kvað  liðit  hafa  tólf  vetr.  Hann  spyrr, 
hvárt  hon  léti  út  bera.  Hon  kvað  svá  verit 
hafa.  „Hvi  gerðir  þú  þat  ?"  segir  porgeirr.  Hon 
sagði,  at  hon  þyrði  eigi  —  „fyrir  reiði  ok 
grímmleik  bónda  míns,  Ásbjarnar;  váru 
þetta  hans  ráð  ok  unna  ek  svá  mikit  svein- 
inum,  at  ek  vilda  gjarna  hafa  upp  foett."  por- 

geirr  mælti  til  Ásbjarnar:  „Viltu  mágr  við 
ganga  þessum  unga  manni,  at  hann  sé  þinn 
son  ok  taka  hann  heim  til  þin  ok  halda  hann 
sem  sjálfan  þik?"  Ásbjörn  segir:  „pat  veit  ek 
eigi,  hverr  hann  á,  en  þat  má  ek  at  gef  a  hon- 
um  mat  sem  öðrum  mönnum,  ef  þér  sýnist 
þat  ráð."  [porgeirr  mælti:]  „Ertu  eigi  f öður- 
lega  við  hann  eða  lætr  hann  haf  a  þat,  er  hann 
vill,  þá  skilr  þat  okkra  vináttu,  þvi  at  eigi 
kann  ek  at  sjá,  ef  hann  berr  eigi  snögt  af 
þínum  frændum  ok  minum.  En  þeim  Syrpu 
skal  fá  tólf  hundruð  fríð  fyrir  fulgu  Urðar- 
kattar;  skal  ek  gjalda  hálft,  en  þú  hálft.  Skal 
þeim  at  þessu  hafa  vorðit  en  mesta  sœmd 
ok  gæfa."  Fara  þau  Gestr  heim  ok  líkar  all- 
vel.  Urðarköttr  er  nú  eftir  á  Eyri  ok  upp 
dubbaðr  ok  rifit  af  honum  þat,  er  hann  haf ði 
áðr,  ok  fengin  beztu  klæði,  ok  þóttist  engi 
hafa  sét  jafnfríðan  mann,  ok  at  öllu  vel  skap- 
aðan.  pótti  nú  öllum  porgeirr  haf a  aflat  þeim 
ennar  mestu  sœmdar  ok  gæfu.  Ok  ef tir  þetta 
ferr  porgeirr  heim  með  föruneyti  sitt.  Skilj- 
ast  þeir  mágar  vel.  Er  Urðarköttr  nú  heima 
á  Eyri.  Er  Ásbjörn  fár  við  hann  ok  þó  vel, 
en  móðir  hans  veitir  honum  alt  þat,  er  hann 
vill,  með  enni  mestu  bliðu.  Venst  hann  nú 
við  iþróttir  allar  þær,  er  karlmann  ma 
prýða.  Svá  ferr  fram  um  hrið.  Líða  af  þau 
missari. 

7.  pess  er  getit,  (at)  um  várit  ríðr  Ás- 
bjöm  til  þings  eftir  vanda.  Er  þat  sagt,  at 
með  nautum  væri  graðungr  þrévétr  ok  enn 
versti  viðreignar.  Máttu  konur  varla  mjólka 
fyrir  honum.  Hann  var  með  öllu  mannýgr. 
Einn  morgin  kómu  griðkonur  inn  œpandi 
ok  sögðu,  at  graðungrinn  hefði  slegit  niðr 
mjólkinni  —  „ertu  þar  enn  ragi  Urðarköttr, 
ok  er  sem  engi  maðr  sé,  þar  sem  þú  ert,  þó 
at  nökkurs  þurfi  við."  Ámæla  þær  honum  í 
hverju  orði  ok  hrekja.  Urðarköttr  mælti: 
„pví  betr,  at  hann  ferr  verr  með  yðr  ok  man 
ekki  batna  við  þat,  þó  at  þér  illyrðið  mik." 
pær  hlaupa  at  honum  ok  mæltu:  „Far  þú 
enn  góði  Urðarköttr  ok  hjálp  oss  við."  Lofa 
þær  hann  þá  i  hverju  orði.  Hann  mælti  þá: 
„Mikiu  er  þetta  líkara  ok  athœfilegra  at  biðja 
mik  vel  til  ok  skal  nú  fara  at  vísu."  Stendr 
upp  ok  gengr  þangat,  sem  nautin  váru.  peg- 
ar  graðungrinn  sá  hann,  réðst  hann  i  mót 
honum.  Var  hann  hyrndr  mjök  ok  ætlaði  at 
kasta  honum  af  hornum  sér.  Hann  þrifr 
hornin  sinni  hendi  hvárt  ok  eigast  við  lengi 
svá  hart,  at  jörðin  gengr  upp  fyrir  þeim. 
Svá  gengr  Urðarköttr  at  fast,  at  hann  snar- 
ar  af  honum  höfuðit.  Kastar  um  hrygg  ok 
var  þá  i  sundr  hálsbeinit.  Gengr  síðan  á  brott. 
Húskarlar  gerðu  til  graðunginn.  Ásbjörn  kom 
heim  ok  var  honum  sagt  frá  þessu.  Hann 

lagði  fátt  til.  Öllum  þótti  þetta  et  mesta  þrek- 
virki  orðit  af  tólf  vetra  gömlum  manni.  Nú 
fréttir  þetta  maðr  frá  manni,  nær  ok  f jarri. 
Hann  var  fálátr  hversdaglega.  Gaf  hann  at 
fám  hlutum  gaum,  utan  fór  með  leik  sin- 
um  bæði  nætr  ok  daga.  Gerðist  Ásbjörn  við 
hann  fleiri  ok  fleiri,  svá  sem  hann  sér,  at 
hann  er  afbragð  annarra  manna.  Liða  nú 
þessi  missari,  ok  sitja  nú  i  kyrðum. 

8.  Á  einhverju  hausti  gerðist  þat  vandi 
Urðarkattar,  at  hann  gekk  út  hvert  kveld, 
er  yfir  kom,  en  eigi  inn  fyrr  en  langt  er  af 
nótt.  Vita  menn  nú  eigi,  hvat  hann  gerir. 
Einn  aftan  kom  hann  inn.  pá  var  Ásbjörn 
kominn  i  sæng  ok  alt  fólk  hans.  Urðarköttr 
gekk  at  sænginni  ok  spurði:  „Hvárt  sefr  fað- 
ir  minn  eða  eigi?"  Hann  kveðst  vaka,  — 
„eða  hvat  viltu?"  Hann  segir:  „Ek  hefi  geng- 
it  út  sjau  kveld  i  samt  ok  sét  ena  sömu 
sýn  hvern  aftan,  en  þat  veit  ek  eigi,  hvat 
þat  er.  Nú  vilda  ek,  at  þú  gengir  út  ok  hygð- 
ir  at,  þvi  at  þú  ert  skygn  maðr."  Ásbjörn 
stóð  upp  ok  gekk  út  með  honum.  Urðar- 
köttr  mælti:  „Ek  sé  lýsu  nökkura  til  hafsins, 
svá  sem  ek  sé  lengst.  pykkjumst  ek  vita, 
at  þat  er  nökkurs  konar  eldr."  „Hvers  getr 
þú  til,"  segir  Ásbjörn,  „at  vera  muni?"  „Eigi 
veit  ek,"  segir  Urðarköttr,  „þvi  at  ek  em 
ungr,  ok  kann  ek  á  fá  skyn.  En  heyrt  hefi 

ek  sagt  af  þeim  mönnum,  er  illa  eru  stadd- 
ir  á  sjó,  at  þeir  brenni  vita  ok  sjái  þar  langt 
til.  Ek  þóttumst  í  fyrsta  kveld  gerzt  sjá,  en 
svá  hefir  minkat  sem  á  leið."  Ásbjörn  seg- 
ir:  „petta  er  líklega  getit,  eða  hversu  viltu 
nú  með  fara?"  Hann  segir:  „pat  vilda  ek, 
at  þú  léðir  mér  skútu  þina  ok  menn  með.  Vil 
ek  forvitnast  til,  hvat  þetta  er."  Ásbjörn  kvað 
svá  vera  skyldu.  Urðarköttr  bjóst  þegar  i 
stað,  ok  bar  út  á  ferjuna  þat,  er  honum  þótti 
|  nauðsynlegast  þurfa  at  hafa.  Fara  húskarl- 
ar  þrír  ok  hann  enn  fjórði.  peir  róa  út  á 
Skjálfanda,  en  Urðarköttr  stýrði.  pá  er  þeir 
hafa  róit  um  stund,  þá  mælti  Urðarköttr: 
„Nú  skulu  þér  stýra,  en  ek  skal  róa  ok  vita, 
hvárt  nökkut  vill  fram  ganga."  peir  gerðu 
svá.  Fór  einn  til  stjórnar,  en  Urðarköttr  reri 
einn.  pat  sjá  þeir,  at  honum  gengr  miklu 
meira  en  hinum  þremr.  Hann  rœr  lengi  ok 
gekk  mikit.  pá  mælti  Urðarköttr:  „Nú  skulu 
þér  róa,  en  ek  mun  stýra."  peir  gerðu  svá. 
peir  taka  at  róa,  en  hann  stýrði.  Ok  er  þeir 
hafa  róit  um  stund,  þá  hljóp  upp  einn  þeira 
ok  mælti:  „par  er  bæði,  er  vér  þolum  hart 
til,  er  vér  róum  i  alla  nótt,  enda  mun  nú 
mikit  eftir  taka,  því  at  ek  hygg,  at  vér  sjáim 
hval  nýsprunginn."  Urðarköttr  kveðst  ætla, 
at  þat  væri  eigi  hvalr,  en  þó  munu  vér  eigi 
upp  gefa  róðrinn.  Ok  er  þeir  nálgast,  kenna 

þeir,  at  þat  er  kaupskip,  ok  er  þá  harla  mjök 
sigit.  peir  stinga  at  stafni  ok  bera  festar  upp 
í  skipit.  Síðan  ganga  þeir  upp  í  skipit.  Sjá 
þeir,  at  vitinn  hefir  brendr  verit  ok  var  þá 
brunnit  mjök  tréit.  J?eir  þykkjast  sjá,  at  þar 
mun  hörð  atkoma.  Tekr  Urðarköttr  i  höfuð 
manni  einum  ok  finnr,  at  sá  er  dauðr.  Allir 
menn  á  skipinu  eru  dauðir.  Hann  gengr  f ram 
eftir  skipinu  ok  á  þiljunum  sér  hann,  hvar 
stendr  silkitjald  ok  vel  búit  húðfat  er  i  tjald- 
inu.  Urðarköttr  gengr  at  ok  tekr  á  mann- 
inum,  er  þar  lá  í  húðfatinu.  Hann  kennir, 
at  sjá  maðr  mun  lifa.  Hann  frétti  þá:  „Hvárt 
lifir  þú,  góðr  maðr?"  Hann  kvað  þat  satt 
vera.  Urðarköttr  segir:  „Hvert  er  heiti  þitt 
eða  hvaðan  eru  þér?  En  þat  þykkjumst  ek 
sjá,  at  þér  munuð  af  hafi  komnir  vera,  þótt 
eigi  hafi  greitt  til  tekizt."  Hann  segir:  „Ek 
heiti  Finnbogi,  en  Bárðr  faðir  minn,  ok  er 
hann  vikverskr  maðr.  Eða  hverr  er  sjá  maðr, 
er  oss  er  kominn  at  finna?"  Hann  segir: 
„Ek  heiti  Urðarköttr."  Finnbogi  mælti:  „pat 
er  undarlegt  nafn."  pá  frétti  Urðarköttr: 
„Hvat  mun  fleira  lifa  manna  yðvarra  á 
skipinu  en  þú?"  Hann  kvað  þá  níu  á  lífi,  er 
hann  fór  at  sofa.  Urðarköttr  frétti:  „Hvat 
hefir  yðr  mest  angrat?"  Hann  segir,  at  fyrst 
hefði  þeim  angrat  stórviðri,  en  síðan  bæði 
drykkleysi  ok  matleysi,  —  „hefir  ok  mart 

at  bilat  reiða  várum,  brutum  stýrit,  en  skip- 
it  fult  af  austri."  Urðarköttr  lét  nú  bera  menn 
þá,  er  lifðu,  út  í  skútuna.  Svá  margir  váru 
þeir,  sem  Finnbogi  hafði  sagt.  Skorti  þar 
eigi  mjólk  ok  aðra  hluti  þá,  er  þeim  váru 
skjótastir  til  lífs,  þótt  hann  hefði  vitat  fyr- 
ir  hvers  við  þurfti.  pá  mælti  Urðarköttr: 
„Nú  skaltu,  Finnbogi,  fá  mér  lykla  þá,  sem 
at  ganga  kistum  yðrum  ok  skal  taka  gripi 
þá  alla,  er  beztir  eru."  J?eir  gerðu  svá.  Urð- 
arköttr  var  mikilvirkr,  svá  at  hann  hljóp 
aftr  ok  fram  eftir  skipinu,  ok  valdi  þat  af 
öllu,  sem  honum  þótti  bezt,  ok  bar  út  i  skút - 
una,  svá  sem  hon  mátti  við  taka.  Siðan  þeir 
váru  búnir  reru  þeir  brott,  ok  halda  sama 
logni  þar  til  er  þeir  koma  heim  á  Eyri.  Gengr 
Ásbjörn  mót  þeim  ok  fagnar  þeim  vel.  pótíi 
þetta  hafa  orðit  en  mesta  gæfuferð  ok  lætr 
þeim  veita  hjálpir  ok  skipar  þeim  á  bœi. 
Finnbogi  fór  á  Eyri  ok  tveir  menn  aðrir. 
Sat  Urðarköttr  dag  ok  nótt  at  nœra  þá.  Er 
þat  sagt,  at  allir  menn  deyja,  þeir  er  á  skip- 
inu  váru,  nema  Finnbogi.  Hann  hressist  ok 
er  enn  vænsti  maðr,  bæði  mikill  ok  sterkr. 
Hann  átti  ágæt  vápn,  sverð  ok  skjöld,  hjálm 
ok  brynju.  Var  hann  stýrimaðr  ok  átti  at 
taka  fé  alt  ef tir  háseta.  Er  hann  þar  um  vetr- 
inn  vel  haldinn.  Urðarköttr  er  honum 
fylgjusamr.  peir  selja  varnaðinn  um  Flat- 

eyjardal  ok  norðr  um  Kinn.  Líðr  af  vetr- 
inn  ok  verðr  ekki  fleira  til  nýlundu  á  þeim 
missarum. 

9.  Hrafn  hét  maðr.  Hann  var  ungr  maðr 
ok  frændi  Ásbjarnar  ok  heimamaðr.  Hann 
var  frár  mjök.  Hann  kom  aldregi  á  hest, 
hvert  sem  hann  f  ór.  J>at  er  sagt,  at  þeir  Finn- 
bogi  ok  Urðarköttr  ráðast  heiman  um  vár- 
it  ok  ætluðu  at  heimta  saman  skuldir  þeira 
norðr  um  Dali  ok  riðu  þeir  tveir,  en  Hrafn 
litli  hljóp  fyrir.  Ríða  þeir  til  Ljósavatns  um 
kveldit.  Tekr  porgeirr  við  þeim  báðum 
höndum  ok  býðr  þeim  þar  at  vera  svá  lengi 
sem  þeir  vildi.  peir  töluðu  mart  ok  váru  glað- 
ir  ok  vel  kátir.  Sá  porgeirr,  at  Finnbogi  var 
enn  ágæzti  maðr  at  öllu  ok  vel  skapaðr.  Ok 
um  daginn  ef  tir  verða  þeir  siðbúnir  ok  riðr 
porgeirr  á  leið  með  þeim  ofan  með  Djúpá 
ok  ríða  þeir  Finnbogi  i  Fell  um  kveldit.  par 
bjó  J>á  Drauma-Finni,  son  porgeirs.  Var 
hann  spakr  maðr  ok  vitr.  Hann  var  eigi  sam- 
mœddr  við  aðra  sonu  porgeirs.  Hann  var 
finskr  at  móðurkyni  ok  hét  Leikný  móðir 
hans.  Hann  tók  harðla  vel  við  þeim.  Marga 
hluti  tala  þeir  spaklega.  Um  morgininn  bað 
Finnbogi  þá  riða  snemma,  —  „skulu  vér 
þá  dveljast  hér  hjá  yðr,  er  vér  förum  aftr, 
því  at  mér  virðist  Finnr  vitr  maðr."  „Lit- 
ill  kostr  er  nú  við  yðr  taka,"  [segir  Finnr], 

„en  þó  mun  minni,  er  þér  farið  aftr."  Síðan 
riðu  þeir  út  frá  Felli;  ok  er  þeir  hafa  skamt 
riðit,  mælti  Finnbogi:  „Næsta  gerir  mér 
kynlegt."  Urðarköttr  sá  til  hans  ok  mælti: 
„Stígum  af  baki,  þvi  at  ek  sé,  at  þú  ert  fölr 
mjök  ok  má  vera  þá,  at  af  þér  hafi."  peir 
gerðu  svá.  Létu  hestana  taka  niðr.  Ok  er 
stund  leið,  bað  Finnbogi  þá  riða  ok  kvað  af 
sér  hefja.  Ríða  út  á  fellit,  ok  koma  undir 
einn  stein  mikinn.  pá  mælti  Finnbogi:  „Hér 
munu  vér  við  nema  ok  má  vera,  at  hér  ger- 
ist  nökkut  til  tiðenda  i  várri  ferð."  Stíga  af 
baki  ok  skjóta  tjaldi  af  steininum  fram. 
Sezt  Urðarköttr  undir  höfuð  honum.  J?á 
mælti  Finnbogi:  „J>at  er  likast,  at  til  eins 
dragi  um  oss  félaga,  at  engi  várr  komist 
með  lifi  til  Noregs.  En  þér,  Urðarköttr,  hefir 
vel  farit  til  min  ok  allra  vár.  Mundu  þat 
sumir  menn  mæla  í  minu  landi,  at  þik  hef  ði 
happ  hent  i  þessum  fundi.  Með  þvi  at  ek 
vinnumst  eigi  til  þér  at  launa,  þá  skal  eigi 
af  draga  þat  er  til  er.  Hér  eru  vápn  þau,  er 
faðir  minn  gaf  mér.  Vænti  ek,  þótt  þú  kom- 
ir  til  Noregs  eða  á  önnur  lönd  nálæg,  færðu 
eigi  betri.  Nú  vil  ek  þau  gefa  þér  ok  þar 
með  fé  þat,  er  þú  hafðir  af  skipinu,  þat  er 
ek  átta,  ok  þat  er  ek  tók  af  hásetum  at  lög- 
um.  pá  vil  ek  gefa  þér  nafn  mitt.  Ok  em  ek 
ekki  spámaðr,  en  þó  get  ek,  at  þitt  nafn  sé 

uppi  meðan  veröldin  er  bygð.  Má  mér  þat 
mest  sœmd  ok  minum  f rændum,  at  svá  ágætr 
maðr  taki  nafn  eftir  mik,  sem  ek  skal  ætla, 
at  þú  verðir,  með  því  at  mér  verðr  lítit  [lif  ] 
ætlat."  Hann  þakkaði  honum  vel  þessa  gjöf. 
Eigi  sat  hann  lengi  yfir  honum  áðr  hann 
dó.  Finnbogi  sendi  Hrafn  til  Fells.  Kemr 
Finnr  þar,  ok  grófu  hann  niðr  undir  stein- 
inum,  ok  er  hann  siðan  kallaðr  Finnboga- 
stéinn.  Síðan  fóru  þeir  heim  i  Fell.  Kvað 
Finnr  hafa  farit  eftir  getu  sinni,  —  „sá  ek 
þat,  þó  at  maðr  væri  vænn  ok  vel  mentr, 
at  þó  var  hann  nú  feigr."  Er  Finnbogi  þar 
nú  með  Finni  frænda  sinum  nökkurar  nætr. 
Síðan  riða  þeir  upp  til  Ljósavatns,  ok  sögðu 
porgeiri  frænda  sínum  tíðendin  ok  hverja 
sœmd  hann  haf  ði  f  engit.  Varð  porgeirr  þessu 
harðla  feginn.  Hann  kvaðst  fyrir  löngu  þat 
hafa  honum  spáð,  at  hann  mundi  afbragð 
annarra  manna  verða.  Sitja  þeir  frændr  nu 
harðla  glaðir  ok  vel  kátir.  Lét  porgeirr  nú 
heimta  saman  fé  þat  er  hann  átti.  Síðan 
riðu  þeir  á  Eyri  allir  samt.  Kann  þá  maðr 
manni  at  segja,  hverr  afburðarmaðr  hann 
er  annarra  manna.  pykkir  þeim  Ásbirni  ok 
porgerði  nú  gott  til  at  frétta,  þvi  at  honum 
vill  nú  flest  til  virðingar  ok  sœmdar.  Ríðr 
porgeirr  heim,  en  Finnbogi  sitr  heima  með 
f eðr  sínum  á  Eyri  ok  vel  haldinn. 

10.  pat  sama  sumar  kom  skip  af  hafi. 
pví  skipi  stýrði  sá  maðr,  er  Bárðr  hét,  vik- 
verskr  at  kyni;  þetta  skip  kom  á  Knarrar- 
eyri.  Bárðr  stýrimaðr  fór  til  Ljósavatns  ok 
þá  vist  með  porgeiri  goða.  —  penna  tíma 
réð  Hákon  jarl  fyrir  Noregi.  Var  þá  virðing 
hans  sem  mest  ok  ríki.  J?enna  vetr  var  Bárðr 
á  vist  með  porgeiri.  Finnbogi  var  þar  jafn- 
an,  þvi  at  frændsemi  þeira  var  en  bezta.  Um 
várit  sagði  Finnbogi  porgeiri  frænda  sínum, 
at  hann  vildi  utan  fara  um  sumarit  með 
Bárði  stýrimanni.  porgeirr  mælti:  „J?ó  at 
oss  þykki  góð  hérvist  þin,  frændi,  þá  man 
ekki  tjá  at  letja  þik,  því  at  þat  mun  fyrir 
liggja.  En  þat  hygg  ek  þik  hafa  af  frænd- 
um  þinum,  at  þeir  hafa  mjök  orðit  fyrir 
áleitni  af  mönnum  ok  öfund,  en  þó  muntu 
þykkja  enn  frægsti  maðr,  hvar  sem  þú 
kemr."  Siðan  riðu  þeir  á  Eyri  ok  bera  þetta 
upp  fyrir  Ásbirni.  Hann  kveðst  gjarna  vildu, 
at  hann  væri  heima  heldr  hjá  honum,  — 
„nú  af  því,  at  hann  mun  ráða  vilja  ferðum 
sínum,  þá  vil  ek  eigi  gera  þetta  móti  hon- 
um  heldr  en  annat."  peir  réðu  honum  far 
með  Bárði  stýrimanni.  Gerðist  hann  stýri- 
maðr  at  hálf  u  skipinu.  pá  er  þeir  váru  bún- 
ir,  fluttu  þeir  Ásbjörn  ok  porgeirr  til  skips 
þat  er  Finnbogi  átti.  Hann  hefir  ekki  mikit 
fé.  Skiljast  þeir  nú  með  kærleikum  mikl- 

um.  Kippa  þeir  nú  upp  akkerum  ok  sigla  í 
haf,  en  þá  er  þeir  höfðu  siglt  nökkur  dœgr. 
tekr  af  byri,  ok  gerir  á  fyrir  þeim  hafvillur 
ok  vita  þeir  eigi,  hvar  þeir  fara.  par  kemr, 
er  haustar  ok  stœrir  sjóinn.  Ok  einn  tíma 
berr  þá  ór  hafi  ok  at  landi.  Var  þat  sið  dags. 
peir  sá  ekki  nema  björg  ok  boða  stóra,  svá 
at  brast  í  björgunum.  Nú  með  því  at  veðr  stóð 
at  landi  harðla  mikit,  keyrir  þar  at  skipit 
ok  brýtr  í  spán.  Týnast  menn  allir,  utan  Finn- 
bogi  kemst  einn  á  land  með  vápnum  sín- 
um  ok  húðfati.  J?ar  var  forlendi  litit,  ok 
sér  hann  ekki  nema  björg  ok  hamra.  Hann 
gengr  nú  með  björgum  þeim  nökkura  hríð 
ok  þar  at,  sem  kljúfast  björgin  ok  þar  feli 
ofan  lœkr  í  sjó  ok  þar  leitar  hann  upp  á 
björgin  ok  við  fœrleik  hans  kemst  hann  upp 
ok  var  þá  myrkt  af  nótt.  Hvárki  skorti  frost 
né  vind.  Fraus  at  honum  klæðin  öll.  J?ar  var 
harðla  snjámikit.  Kastaði  hann  nú  húðfat- 
inu  á  bak  sér  ok  gengr  á  land  upp.  Ok  er 
hann  hefir  gengit  um  hríð,  kennir  hann  elds- 
daun  ok  litlu  siðarr  kemr  hann  at  bœ  ein- 
um.  pat  var  mikill  bœr  ok  veglegr.  Hann 
setti  niðr  húðfatit  ok  gengr  heim  at  durum 
ok  heyrir  hann  þat,  at  mart  manna  er  inni. 
peir  sitja  við  elda.  Hann  lýstr  á  dyrrin.  Maðr 
tók  til  orða  ok  bað,  at  einnhverr  sveina  gengi 
til  dura.  peir  kváðust  eigi  hirða,  þótt  svá 

berði  allar  nætr.  Finnbogi  laust  annat  högg, 
ok  var  þat  sýnu  meira.  pessi  bað  þá  lúka 
upp  durum.  peir  kváðust  eigi  þat  mundu 
gera,  þó  at  troll  beri  allar  nætr.  Hann  sló 
högg  et  þriðja,  ok  svá  hart,  at  öllum  brá 
við.  Búandi  hljóp  upp  við  ok  kvað  þá  eigi 
meðalóvini  vera,  er  þeir  vildu  eigi  til  hurð- 
ar  ganga,  þó  at  menn  kveddi,  —  „mun  sá 
einn  úti  vera,  er  betra  mun  inni  þykkja  i 
slíku  sem  nú  er."  Siðan  tók  hann  öxi  i  hönd 
sér  ok  gekk  til  dura.  Hann  heilsar  gestin- 
um  ok  frétti  hann  at  nafni.  Hann  kvaðst 
Finnbogi  heita  ok  vera  Ásbjarnarson  ok  ís- 
lenzkr  maðr.  Bóndi  segir:  „Hvé  nær  komtu 
hér  til  lands?"  Finnbogi  segir:  „Ek  kom 
hér  i  kveld."  „pú  munt  haf a  haf  t  harða  land- 
töku?"  sagði  bóndi.  Finnbogi  kvað  brotit 
skipit,  —  „en  týndust  menn  allir  ok  fé,  en 
ek  kom  einn  á  land,  eða  hvar  hefir  oss  at 
landi  borit?"  Bóndi  segir:  „Yðr  hefir  borit 
at  Noregi,  heldr  norðarla  við  Hálogaland. 
En  sá  bœr,  er  þú  ert  at  kominn,  heitir  á 
Grœnmó."  pá  fréttir  Finnbogi:  „Hvat  heitir 
bóndi  sjá?"  Hann  segir:  „Ek  heiti  Bárðr." 
„Ertu  hér  formaðr  á  Hálogalandi?"  Hann 
kvað  svá  vera.  pá  spurði  bóndi:  „Hversu 
gamall  maðr  ertu,  Finnbogi?"  „Ek  em  nú  sex- 
tán  vetra."  Bóndi  mælti  þá:  „Engan  hefi  ek 
sét  slíkan  sextán  vetra  gamlan,  ok  vera  mun 

þér  fleira  vel  gefit,  en  vöxtr  ok  vænleikr, 
eða  er  hann  islenzkr  faðir  þinn?"  „Nei," 
segir  Finnbogi,  „hann  er  heðan  af  Háloga- 
landi  ættaðr."  Bóndi  mælti:  „Ertu  son  Ás- 
bjarnar  Gunnbjarnar  sonar  dettiáss?"  „p>aí 
er  satt,"  kvað  hann.  Bóndi  segir:  „'paðan  er 
mér  úlfs  ván,  er  ek  eyrun  sék';  er  þat  þó 
ráð  at  ganga  inn  ok  vera  hér  i  nótt."  Finn- 
bogi  gerði  svá.  Var  tekit  við  vápnum  hans 
ok  klæðum  ok  váru  honum  f  engin  þurr  klæði. 
Var  alt  f ólk  við  hann  vel  kátt.  Um  morgin- 
inn  var  Bárðr  snemma  á  fótum  ok  vakti 
Finnboga  upp,  —  „er  þat  sýnna,  at  fé  sé  upp 
rekit  nökkut."  Finnbogi  stóð  upp  ok  gengu 
þeir  til  sjávar,  ok  var  sem  Bárðr  gat,  at 
mestr  þorri  var  á  land  rekinn  fjárins.  Lét 
Bárðr  alt  heim  fœra  ok  svá  at  duga,  sem 
hann  ætti  sjálfr,  ok  var  þat  stórmikit  fé. 
Bárðr  bauð  Finnboga  þar  at  vera  svá  lengi 
sem  hann  vill.  Var  hann  þar  um  vetrinn. 
Sat  í  góðu  haldi,  at  eigi  vantaði.  Bárðr  veitti 
honum  harðla  vel.  par  var  mannmart  ok 
en  mesta  gleði.  Finnbogi  var  góðr  af  fénu, 
enda  skorti  þá  eigi  til,  með  því  at  hann  var 
stýrimaðr  ok  tók  fé  alt  eftir  skipara  sina, 
sem  þá  váru  lög  til  þann  tíma. 

11.  Sú  nýlunda  varð  þann  vetr  á  Há- 
logalandi,  sem  oft  kann  verða,  at  björn  einn 
gekk  þar  ok  drap  niðr  fé  manna,  ok  eigi 

gerði  hann  annars  staðar  meira  at  en  á  Grœn- 
mó.  Ok  svá  kemr,  at  Bárðr  stefnir  þing  ok 
gerir  björninn  sekjan  ok  leggr  fé  til  höfuðs* 
honum.  Ok  eftir  þat  gera  menn  til  hans 
jafnan  ok  verðr  hann  eigi  unninn,  ok  ger- 
ist  hann  illr  viðreignar.  Drepr  hann  bæði 
menn  ok  fé.  J>at  er  sagt,  at  Bárðr  bóndi 
átti  sætr,  ok  var  langt  milh  bœjar  ok  sætrs. 
Lét  hann  þar  geyma  um  vetrum  fjár  sins. 
Varð  honum  því  skaðasamt,  at  björninn  lá 
þar  jafnan  ok  þorðu  menn  aldri  at  ganga 
til  fjárins,  utan  fjöldi  manns  fœri.  Eitthvert 
kveld  talaði  Bárðr  við  sína  menn,  at  þeir 
skyldi  búast  móti  birninum  hverr  eftir  sínu 
megni,  með  vápnum,  —  „því  at  á  morgin 
skulu  vér  fara  at  birninum."  Sumir  skeftu 
exar,  en  sumir  spjót  ok  búa  alt  þat,  er  þeim 
mætti  at  gagni  verða.  Um  morgininn  váru 
menn  snemma  á  fótum  ok  hverr  piltrinn 
með  sínu  vápni.  Nú  er  at  segja  frá  Finn- 
boga.  Áðr  um  kveldit,  þá  er  menn  váru  í 
svefni,  stendr  hann  upp  ok  tekr  vápn  sin. 
Gengr  hann  út  á  spor  þau,  er  liggja  til  sætr- 
anna.  pat  var  bragð  hans,  at  hann  gekk 
öfugr,  ok  hendi  sporin  alt  þar  til,  er  hann 
kemr  til  sætranna.  Hann  sér,  hvar  björn- 
inn  liggr  ok  hefir  drepit  sauð  undir  sik  ok 
sýgr  ór  blóðit.  pá  mælti  Finnbogi:  „Stattu 
upp  bersi!  ok  ráð  móti  mér.  Er  þat  heldr 


26  FINNBOGA   SAGA 


til  nökkurs  en  liggja  á  sauðarslitri  þessu." 
Björninn  settist  upp  ok  leit  til  hans  ok  kastar 
sér  niðr.  Finnbogi  mælti:  „Ef  þér  þykki  ek 
ofmjök  vápnaðr  móti  þér,  þá  skal  ek  at  því 
gera."  Tekr  af  sér  hjálminn,  en  setr  niðr 
skjöldinn  ok  mælti:  „Stattu  nú  upp  ef  þú 
þorir."  Björninn  settist  upp  ok  skók  höfuðit. 
Lagðist  niðr  aftr  síðan.  Finnbogi  mælti:  „J?at 
skil  ek,  at  þú  vilt,  at  vit  sém  jafnbúnir." 
Kastar  sverðinu  frá  sér  ok  mælti:  „Svá  skal 
vera  sem  þú  vill  ok  statt  nú  upp,  ef  þú  hef- 
ir  þat  hjarta,  sem  liklegt  væri,  heldr  en  þess 
kvikendis,  er  ragast  er."  Björninn  stóð  upp 
ok  byrsti  sik  ok  gerðist  mjök  ófrýnlegr,  hljóp 
at  Finnboga  ok  f œrir  upp  hramminn  ok  ætl- 
ar  at  Ijósta  hann  með  ok  í  því,  er  hann  hefr 
sik  upp  til,  hieypr  Finnbogi  undir  hann  f  ram- 
an.  J?eir  gangast  at  lengi  ok  gengr  upp  fyrir 
þeim  flest  þat,  er  fyrir  þeira  fótagangi  varð. 
Traðkit  varð  mikit,  ok  varð  sú  endalykt, 
aí  hann  gengr  björninn  á  bak  aftr  ok  braut 
í  sundr  hrygginn  í  honum  ok  býr  um  hann 
sem  áðr.  Síðan  tók  hann  vápn  sín  ok  gekk 
heim  eftir  þat  ok  er  mjök  stirðr,  legst  niðr 
i  sæng  sina  ok  lætr  sem  hann  hafi  sofit. 
Litlu  síðarr  tók  Bárðr  á  fótum  honum 
ok  var  þá  ferðarbúinn,  sem  fyrr  var  frá 
sagt.  Hann  frétti,  ef  Finnbogi  \íldi  fara 
með  honum.  Hann  kveðst  þat  gjarna  vilja. 

Síðan  fóru  þeir  ok  kómu  til  sætranna. 
Sjá  þeir,  at  björninn  liggr  þar  ok  hefir  sauð 
undir.  pá  bauð  Bárðr  f  örunautum  sinum  at 
vinna  til  fjár  ok  ganga  at  birninum.  pat 
vildi  engi  þeira  ok  eigi  nær  koma,  því  at 
þeir  hopuðu  skjótt.  Bárðr  mælti:  „pat  veit 
ek  eigi,  með  hverjum  hætti  er  um  björn- 
inn,  því  at  ek  sé  hann  ekki  hrœrast.  Með  því 
at  ek  gerða  hann  sekjan,  þá  er,þat  maklegt, 
at  ek  ganga  fyrstr  at  honum."  Siðan  snarar 
hann  fram  djarflega.  Síðan  sér  hann,  at 
björninn  er  dauðr;  þá  þyrpast  þeir  at  ok 
skorti  þá  eigi  atgang.  Bárðr  sá  hvergi  særð- 
an  björninn;  leitar  nú  at  ok  finnr  brotinn 
hrygginn  i  honum.  Bárðr  mælti:  „petta  er 
f áheyrt  bragð  eða  verk  ok  hefir  engi  háleyskr 
maðr  þetta  gert  ok  muntu  Finnbogi!  hafa 
þetta  unnit."  Finnbogi  segir,  ok  biðr  hann 
hafa  þat  fyrir  satt,  er  hann  vill:  „Ek  þykkj- 
umst  þat  víst  vita,"  segir  Bárðr,  „eða  hversu 
fórtu  at?"  Finnbogi  segir:  „pat  skiftir  öngu, 
eigi  muntu  svá  vinna  né  þinn  sonr."  Bárðr 
kvað  eigi  auðfengna  menn  til  slíks  verks, 
—  „nú  skal  ek  heimta  þetta  fé  saman,  sem 
ek  eiga  sjálfr,  til  handa  þér."  Síðan  flógu  þeir 
björninn  ok  fóru  heim  eftir  þat.  Líðr  nú  vetr- 
inn  ok  verðr  engi  nýlunda  önnur.  Bárðr  veitti 
Finnboga  hvern  dag  öðrum  betr.  Ok  þá  er 
váraði  gerðust  siglingar  miklar  fyrir  Háloga- 

landi  bæði  norðr  ok  suðr.  Finnbogi  tók  þat 
í  vanda  sinn,  hvern  dag  er  hann  var  mettr, 
gekk  ofan  á  björgin  ok  sat  þar  hvern  dag 
ok  horfði  á  sigling  manna.  pótti  þat  gaman 
at  sjá  fögr  skip  á  margan  hátt. 

12.  pat  var  einn  dag,  at  Finnbogi  gekk 
fram  á  björgin.  Hann  sá,  at  einn  maðr  reri 
sunnan  með  landi  á  skútu  mikilli.  Hann  var 
mikill  maðr  ok  grepplegr;  hann  var  i  rauð- 
um  skarlazkyrtli  ok  digrt  silfrbelti  hafði 
hann  um  sik,  með  slegnu  hári.  Var  þat  bæði 
mikit  ok  fagrt,  ok  lá  niðri  á  herðum  hon- 
um.  Svá  reri  hann  handstinnan,  at  honum 
þótti  fljúga  fram  skútan.  Ok  hann  kallar  á 
hann.  pá  reri  hann  nær  þegar.  Finnbogi 
spurði,  hvat  hann  héti.  Hann  gaf  upp  róðr- 
inn  ok  sagði  honum,  at  hann  héti  Álfr  ok 
kallaðr  aftrkemba.  „Hvaðan  ertu?"  segir 
Finnbogi.  Álfr  sagði  honum,  at  hann  réði 
fyrir  þeiri  ey,  er  Sandey  héti,  —  „ok  em  ek 
mægðr  við  jarlinn.  Á  ek  Ingibjörgu  systur- 
dóttur  hans.  Nú  skal  eigi  fleirum  orðum  á 
glæ  kasta,  svá  at  ek  hafa  ekki  i  mót.  Hverr 
er  sá  maðr,  er  svá  er  spurull?"  Finnbogi 
sagði  til  sín  ok  föður  sins.  Álfr  segir:  „Hef- 
ir  þú  drepit  skógarbjörninn  þeira  Háleygj- 
anna?"  Hann  kvað  þat  satt.  Álfr  frétti: 
„Hversu  fórtu  at  þvi?"  Finnbogi  segir: 
„Engu  skiftir  þik  þat,  þvi  at  eigi  muntu  svá 

drepa."  Álfr  mælti:  „Hverr  Ásbjörn  er  fað- 
ir  þinn?"  Finnbogi  segir:  „Hann  er  Gunn- 
bjarnarson,  norrœnn  maðr  at  kyni."  Álfr 
spurði,  hvárt  hann  væri  detti-áss  kallaðr. 
Finnbogi  kvað  þat  satt  vera.  „J?á  er  eigi  kyn- 
legt,  þótt  þú  látir  digrbárklega;  eða  hversu 
gamall  maðr  ertu?"  Finnbogi  segir:  „Ek  em 
seytján  vetra."  Álfr  mælti:  „Vertu  eigi  ann- 
arra  seytján  vetra  jafnmikill  ok  sterkr  sem 
þú  ert."  Finnbogi  segir:  „J>at  er  sem  verðr 
til  þó,  enda  muntu  dauðr  áðr,  eða  hvert  skai 
fara?"  Hann  sagði,  at  hann  skyldi  norðr  á 
Mörk  ok  heimta  skatt.  Finnbogi  frétti,  hví 
hann  fœri  einn  samt.  „Ekki  þarf  ek  fleiri 
manna  til  þessa."  Finnbogi  frétti:  „Nær 
skaltu  norðan?"  Álfr  segir:  „pat  skal  á  háKs 
mánaðar  fresti  eða  þvi  nær."  „Viitu  flytja 
mik,"  segir  Finnbogi,  „norðan  heðan,  þá  er 
þú  ferr  aftr?"  Álfr  segir:  „Svá  lízt  mér  á 
þik,  sem  þú  megir  vel  róa  svá  undir  þér  sjálfr 
ok  mun  ek  við  þér  taka  þá  er  ek  ferr  norð- 
an.  Eða  hvatviltusuðriland?"Finnbogisegir: 
„Ek  vil  finnaHákonjarl;fórekþvíaf  Islandi." 
Álfr  mælti:  „pú  munt  fara  sœmdarf  ör;  muntu 
vera  íþróttamaðr  mikill  sem  þú  átt  kyn  til; 
munu  vit  skilja  nú  at  sinni."  Bað  hann  Finn- 
boga  vel  fara  ok  hvárr  annan.  Fór  Álfr  norðr 
með  landi,  en  Finnbogi  gekk  heim  ok  sagði 
Bárði  viðrœðu  þeira;  svá  þat,  er  hann  ætlaði 

suðr  með  honum.  Bárðr  kvað  hann  þvi  eigi 
mundu  ráðit  hafa,  ef  hann  hefði  vitat  — 
„uggi  ek,  at  illa  takist  til,  þvi  at  Álfr  er  enn 
versti  maðr  ok  svikráða  fullr;  dugir  hon- 
um  þat,  er  hann  er  mægðr  við  jarlinn  ok 
er  hirðmaðr  hans;  verða  menn  af  því  at  þola 
honum  margan  ójafnað."  Finnbogi  kvað  vel 
duga  mundu,  —  „skaltu,  Bárðr,  annast  fé 
mitt,  ok  sjá  fyrir  slikt  sem  þú  vill."  Líðr 
þar  til,  er  Álfs  var  norðan  ván. 

13.  Á  þeim  degi,  sem  Álfr  hafði  sagt,  at 
hann  mundi  norðan  koma,  bjó  Finnbogi  sik 
af  Grœnmó.  Hann  hafði  með  sér  húðfat  sitt 
ok  þá  gripi,  sem  honum  þótti  nauðsynlegast 
þurfa.  peir  höfðu  skamma  stund  beðit,  áðr 
Álfr  reri  norðan.  Var  skútan  mjök  sett.  Álfr 
endir  vel  orð  sin  ok  stingr  þar  stafni  at. 
peir  kvöddust  vel.  Síðan  gekk  Finnbogi  út  á 
skútuna  ok  þótti  Álfi  niðr  ganga  við  skútan 
ok  mælti:  „pat  sé  ek  á  húðfati  þinu,  at  eigi 
mun  þér  silfrfátt  verða  til  lökunar,  þá  er 
J>ú  kemr  til  Hákonar  jarls."  Eftir  þat  skilja 
þeir  Finnbogi  ok  Bárðr  með  bliðu.  En  þeir 
Álfr  halda  suðr  með  landi  svá  sem  gengr. 
Ok  er  Álf  r  haf  ði  röit  um  hrið,  bað  hann  Finn- 
boga  róa.  Hann  gerði  svá.  Álfr  sat  ok  stýrði. 
Finnbogi  reri  svá,  at  Álfi  þótti  kyrr  standa 
skútan  þá  er  hann  [sjálfr]  reri.  peir  töluðust 
mart  við.  Frétti  Finnbogi,  hvárt  þeim  mundi 

heim  ganga  í  Sandey  um  kveldit.  Álfr  seg- 
ir:  „Hér  er  ey  i  milli,  ok  em  ek  vanr  at  vera 
þar  um  nótt,  þá  er  ek  fer  norðan,  en  þá 
kem  ek  heim  annan  morgin  til  dagverðar- 
drykkju  árla."  Finnbogi  segir:  „Hversu  skjótt 
skal  suðr  með  skattinn?"  Álfr  segir:  „Ek 
mun  dveljast  heima  um  hríð."  Síðan  kómu 
J?eir  í  eyna  ok  var  þar  hellir  mikill  fyrir 
ofan  malarkambinn.  Álfr  mælti:  „Nú  skulu 
vit  gera  okkr  fyrir  sem  minst  ok  bera  ekki 
af  skútunni.  Skaltu  ganga  at  framstafni,  en 
ek  at  skut,  ok  berum  svá  upp  í  hellinn  skút- 
una."  Svá  gerðu  þeir  ok  bjuggu  vel  um. 
Eftir  þat  skiftu  þeir  verkum  með  sér.  Finn- 
bogi  sló  upp  eld,  en  Álfr  tók  vatn.  Finnboga 
gekk  seint  at  gera  eldinn  ok  loga  illa  skið- 
in.  Berr  hann  á  eldinn  mikit  ok  blés  at  fast. 
pá  heyrir  hann  hvin  upp  yfir  sik.  J?á  slöngdi 
hann  sér  út  af  öðru  megin  hjá  eldinum.  Var 
Álfr  þar  kominn  ok  ætlaði  skjótt  um  at  ráða 
við  Finnboga.  Hann  hljóp  upp  ok  undir  Álf, 
Var  hann  af rendr  at  af  li.  Gangast  iþeir  at  lengi. 
Tekr  þá  eldrinn  at  brenna  ok  sér  um  allan 
hellinn.  Finnbogi  sér,  hvar  einn  steinn  var 
i  innanverðum  hellinum.  Hann  var  hvass  of- 
an  sem  egg.  par  vildi  Álfr  fœra  hann  at. 
Finnbogi  forðast  J>at  ekki.  Ok  er  þeir  koma 
at  steininum,  hleypr  Finnbogi  yfir  upp  ok 
kippir  at  sér  við  með  afli  ok  brýtr  bringu- 

bein  hans  á  steininum,  ok  lætr  Álfr  þar  líf 
sitt  meðr  ósœmd,  sem  hann  var  verðr. 

14.  Síðan  bjóst  Finnbogi  þar  um  ok  svaf 
af  nóttina  við  góðar  náðir.  Um  morgininn 
gerir  hann  þat  ráð  at  hrinda  fram  skútunni. 
Tekr  vápn  sín.  Síðan  heldr  hann  skútunni 
suðr  með  landi  slíkt  sem  ganga  mátti.  Eigi 
létti  hann  f yrr  en  hann  kom  í  Sandey  snimma 
morgins.  Ok  er  hann  kemr  til  Sandeyjar, 
ganga  menn  i  mót  honum,  J>vi  at  þeir  kendu 
skipit  ok  ætluðu,  at  Álf  r  mundi  á  vera.  Finn- 
bogi  gekk  upp  í  móti  þeim.  J?eir  heilsuðu 
honum  vel  ok  spurðu  hann  tiðenda.  Hann 
kveðst  engi  kunna  at  segja.  Finnbogi  spyrr, 
hvar  Ingibjörg  væri.  J>eir  sögðu,  at  hon  væri 
í  skemmu.  Hann  bað  J>á  fylgja  sér  þangat. 
Ok  er  hann  kom  þangat,  heilsaði  hon  hon- 
um  ok  spurði,  hverr  hann  værL  Hann  nefndi 
sik  ok  föður  sinn.  Hon  spurði,  hvárt  hann 
hefði  á  Hálogalandi  drepit  björninn.  Hann 
kvað  svá  vera.  Hon  segir:  „Hversu  fórtu  at 
at  bana  honum?"  Finnbogi  segir:  „Engu 
skiftir  >ik  J>at;  því  at  eigi  mun  þinn  son  svá 
drepa."  Ingibjörg  mælti:  „Var  Ásbjörn  detti- 
-áss  faðir  þinn?"  Hann  kvað  svá  vera.  Hon 
mælti  svá:  „Eigi  er  kynlegt,  at  þú  sér  ágætr 
maðr,  eða  með  hverjum  fórtu  norðan?" 
Hann  segir:  „Ek  fór  með  Álfi  norðan,  bónda 
þinum."  „Hvar  skildust  þit?"  „Hér  norðr," 


FINNBOGA    SAGA  33 


segir  hann,  „í  ey  þeiri,  at  hann  er  vanr  at 
vera,  þá  er  hann  ferr  hér  á  milli.  Nenti 
hann  eigi  at  róa  hegat  ok  ætlar  hann  þegar 
á  fund  Hákonar  jarls.  Hann  sendi  mik  eftir 
Ragnhildi  dóttur  sinni  ok  þat  með  til  jar~ 
tegna,  at  hon  hafði  þessá  of t  beðit  ok  aldri 
fyrr  fengit,  en  nú  kvað  hann  hana  fara 
skyldu.46  Hon  segir:  „Veit  ek,  at  þetta  er 
satt,  en  þó  þykki  mér  þat  undarlegt,  at  hann 
hefir  sent  ókunnan  mann  slíks  erendis.  Nú 
skaltu  eta  ok  drekka.  Siðan  skaltu  vita  þitt 
erendi."  Hann  gerir  svá.  Ingibjörg  fór  til 
íals  við  dóttur  sína  ok  frétti,  ef  hon  vildi 
fara  með  þessum  manni.  Hon  bað  hana 
ráða.  Siðan  bjó  hon  hana  sem  hon  kunni 
bezt  ok  bar  á  hana  gull  ok  silfr  ok  alla  ena 
beztu  gripi,  þá  er  hon  átti  til.  Ok  er  þau 
váru  búin,  fylgir  Ingibjörg  þeim  til  skips. 
Tók  Finnbogi  Ragnhildi  i  fang  sér  ok  bar 
hana  út  á  skútuna,  (en  hann  sezt  til  ára). 
pá  mælti  Ingibjörg:  „pótt  þú  hafir,  Finn- 
bogi,  farit  með  flærð  ok  hégóma,  þá  vara 
þik,  at  þú  ger  ekki  meyjunni  til  miska.  En  þótt 
þú  gerir  annat  illa,  eða  hafir  gert,  þá  er  þér 
þetta  skjótast  til  dauða."  Hann  reri  á  brott.  J>á 
mælti  Ragnhildr :  „Með  hverjum  hætti  er,  Finn- 
bogi,  um  sögn  þína?  Hversu  skildu  þit  fað- 
ir  minn?"  Hann  segir:  „Svá  skildum  vit,  at 
hann  er  dauðr."  Hon  mælti  þá:  „Nú  þarf  eigi 

at  spyrja  fleira.  Flyt  mik  aftr  til  eyjar  minn- 
ar,  ok  mun  sá  grenstr."  Finnbogi  segir:  „pvi 
tók  ek  þik  á  brott,  at  þú  skalt  með  mér  f  ara." 
pá  tók  mærin  at  gráta.  Finnbogi  mælti: 
„Vertu  kát,  þvi  at  ekki  skal  ek  níðast  á  þér. 
Verðr  sem  má  um  mína  framferð  aðra." 
Siðan  koma  þau  til  eyjarinnar  (fram  fyrir 
hellinn)  ok  bar  hann  út  á  skip  fé  þat,  er  þar 
var  eftir  orðit.  Nú  tekr  mærin  at  gleðjast. 
Síðan  hann  var  búinn,  reri  hann  suðr  með 
íandi  ok  þegar  hann  kemr  til  hafnar  skort- 
ir  hann  eigi  menn  til  þess,  er  hann  vill.  Gefr 
hann  fé  til  beggja  handa.  Eigi  léttir  hann 
íyrr  sinni  f erð,  en  hann  kemr  á  Hlaðir,  þar 
sem  jarl  réð  fyrir.  Gekk  Finnbogi  þegar  upp 
i  bœinn  með  Ragnhildi,  til  herbergis  þeira 
systrdœtra  jarls,  Úlfhildar  ok  Ingibjargar. 
par  var  tekit  við  henni  báðum  höndum. 
pær  spurðu,  hverr  sá  var,  er  svá  mikit  af- 
bragð  er  annarra  manna.  Finnbogi  sagði  til 
sín.  J?ær  mæltu:  „Mikinn  trúnað  hefir  Álfr 
lagt  undir  þik,  er  hann  hefir  fengit  dóttur 
sína  þér  i  hendr,  enda  muntu  ágætr  maðr 
vera."  Finnbogi  mælti:  „Gerið  svá  til  meyj- 
arinnar,  sem  hann  hafi  mér  allvel  trúat." 
Síðan  bað  hann  þær  vel  lifa.  pær  mæltu,  at 
hann  skyldi  svá  fara.  Finnbogi  leigði  sér 
skemmu  ok  bar  þar  inn  i  þat,  er  hann  áttL 
Hann  helt  mart  manna  með  sér. 

15.  Einnhvern  dag  gekk  Finnbogi  fyrir 
jarl  ok  kvaddi  hann  vel.  Hann  tók  kveðju 
hans  ok  spurði,  hverr  sá  maðr  væri  enn 
mikli  ok  enn  vænlegi."  Hann  segir:  „Finn- 
bogi  heiti  ek,"  segir  hann,  „ok  em  ek  son 
Ásbjarnar  detti-áss,  er  margir  menn  kann- 
ast  hér  við  í  Noregi,  en  móður-kyn  mitt  er 
út  á  Islandi,  en  porgeirr  Ljósvetninga  goði 
er  móðurbróðir  minn."  Jarl  mælti:  „Fullvel 
ertu  ættaðr.  Eru  mér  kunnir  frændr  þinir, 
ok  eru  eigi  hvers  manns  makar  við  at  eiga, 
eða  vartu  á  Hálogalandi  i  vetr?"  Hann  kvað 
svá  vera.  „Deyddir  þú  björninn?"  Hann  kvað 
þat  satt  vera.  „Hversu  fórtu  at  því  vápn- 
laust?"  segir  jarl.  „Eigi  varðar  yðr  þat;  en  eigi 
munu  þér  bana  svá  öðrum  birni."  Jarl  frétti: 
„Með  hverjum  fórtu  norðan?"  Finnbogi  seg- 
ir:  „Ek  fór  norðan  með  Álfi  aftrkembu,  mági 
yðrum."  Jarl  mælti:  „Hvar  skildust  þit?" 
Finnbogi  segir:  „Hann  var  eftir  í  eyju  einni." 
„Hví  var  hann  þar  eftir?"  segir  jarl.  „Ek  vá 
hann,"  segir  Finnbogi.  Jarl  setti  rauðan  sem 
blóð  ok  mælti:  „Hvi  vartu  svá  ódauða- 
hræddr  ef  tir  slík  stórvirki,  at  þú  f  órt  á  minn 
fund?  Eða  vissir  þú  eigi  þat,  at  engi  maðr 
var  mér  kærri  i  landinu,  en  Álfr  mágr  minn 
ok  hirðmaðr?"  „J?ví  drap  ek  hann,"  segir 
Finnbogi,  „at  mér  þóttu  nógar  sakir,  þvi  at 
hann  vildi  deyða  mik.  En  ek  vissa  þat,  at 

eigi  lagði  verri  maðr  linda  at  sér  í  Noregi 
en  Álf r  var.  Nú  f ór  ek  á  yðvarn  f und  af  þvi, 
at  ek  vilda  bjóða  mik  til  fylgdar  ok  fram- 
göngu  í  stað  Álfs,  utan  niðingsverk  þau,  er 
hann  sparði  ekki  at  gera,  vil  ek  engi  vinna, 
en  framgöngu  ok  drengilega  vörn  ætls  ek 
jafnbjóða  yðrum  mönnum  flestum."  Hákon 
jarl  mælti:  „pat  munu  flestir  menn  mæla, 
at  mér  sé  mislagðar  hendr,  ef  þú  kemst  með 
iífi  i  brott  frá  mér  eða  klaklaust,  en  þó  lát- 
um  vér  marga  fá  harðendi,  þó  at  litit  vinni 
til  eða  nær  ekki.  En  þó  at  Álfr  væri  ójafn- 
aðarmaðr  ok  illmenni  kallaðr  af  sumum 
mönnum,  þá  skaltu  þat  vita,  at  engi  maðr 
i  landinu  var  meir  við  mitt  skap  en  hann 
ek  mér  likari  um  ália  hluti,  en  hann  var." 
Finnbogi  mælti:  „Ek  skal  eigi  leyna  yðr  því, 
at  ek  hefi  til  tekit:  Ek  tók  brott  ór  Sandey 
Ragnhildi  Álfsdóttur,  frændkonu  yðra,  ok 
er  hon  hér  komin  á  yðvart  vald."  Jarl  mælti: 
„Eigi  hefi  ek  sét  eða  heyrt  jafndjarfan  mann 
þér;  er  þar  annathvárt,  at  þú  ert  fól,  eða 
þú  þykkist  eiga  meira  undir  þér,  en  oss  var- 
ir.  Nú  þykki  mér  þér  ofgott  at  deyja  svá 
skjótt;  skulu  vér  hafa  gaman  ok  skemtan 
at  reyna  þik  i  smáleikum,  (ok  verð  þú  á 
burtu  ok  lát  mik  eigi  sjá  þik  fyrr  en  ek  sendi 
ef tir  þér) ."  Siðan  gekk  Finnbogi  út  til  her- 

bergis  síns;  lét  hann  taka  sér  drykk  ok  helt 
sik  glaðan  vel  ok  sína  menn. 

16.  J?at  var  einn  tíma,  at  jarl  blés  til 
húsþings  ok  lét  hann  bera  út  stól  sinn  á 
miðjan  völl.  Síðan  lét  hann  kalla  Finnboga 
til  sín  ok  er  hann  kom  þar,  þá  mælti  jarl: 
„Hér  er,  Finnbogi,  piltr  einn,  er  þú  skalt 
glíma  við.  parftu  ekki  at  hlifast  við,  því  at 
ekki  skal  hann  hlífa  þér."  Finnbogi  sá  hjá 
stólnum,  hvar  stóð  einn  blámaðr  ok  þóttist 
hann  eigi  hafa  sét  leiðilegra  mann.  Síðan 
bjuggust  þeir  til  glímu  ok  varð  sá  atgangr 
bæði  harðr  ok  langr.  póttist  Finnbogi  þat  sjá, 
at  þessi  var  magnaðr  ekki  lítt.  Steinn  stóð 
á  vellinum  harðla  mikill  ok  þar  vildi  hann 
f  œra  Finnboga  at.  Hann  lét  þá  berast  at  stein- 
inum;  ok  er  þeir  kómu  at,  þá  snarast  Finn- 
bogi  frá  ok  gengr  hann  á  bak  af tr  blámann- 
inn  ok  setr  hrygg  hans  á  steininn  ok  brýtr  i 
sundr.  pá  mælti  jarl:  „pat  muntu  ætla,  Finn- 
bogi,  at  verða  skaðasamr  mínum  mönnum." 
Finnbogi  segir:  „pat  ætla  ek,  herra,  at  fleiri 
kalli  þetta  troll  en  mann."  Jarl  bað  hann 
brottu  verða,  —  „ok  kom  eigi  á  minn  fund 
fyrr  en  ek  sendi  orð  ef tir  þér."  Finnbogi  f ór 
brott  ok  helt  sik  vel  ok  stórmannlega.  Hafði 
aldri  færi  menn  með  sér  en  tólf.  Var  ok 
engi  sá  maðr  í  hirð  jarls,  at  eigi  þægi  góða 
gjöf  af  honum.  Varð  hann  af  þessu  víðfrægr 

ok  vinsæll.  Hafði  hann  af  höndum  greitt  fé 
þat,  er  Álfr  haf ði  með  f arit  ok  norðan  f  lutt. 
Var  jarli  sagt,  at  þat  væri  vel  af  höndum 
greitt  ok  meira  en  vandi  var  á.  Jarl  fann 
Ragnhildi  frændkonu  sina  ok  fagnaði  henni 
vel  (ok  spurði  hana,  hvárt  Finnbogi  hefði  gert 
vel  til  hennar) .  Hon  sagði,  at  Finnbogi  hef ði 
þat  vel  gert  við  hana,  sem  mestu  varðaði. 
Báðar  frændkonur  jarls  ok  Ragnhildr  báðu 
Finnboga  griða  ok  friðar.  J?ær  sögðu  þat 
höfðinglegt  bragð  (at  gefa  honum  Mf),  þótt 
hann  hefði  gert  illa.  Jarl  var  enn  reiðasti 
(við  þeira  meðalgöngu)  ok  var  eigi  hœgt  at 
fýsa  hann  vel  at  gera,  þá  er  hann  var  ráð- 
inn  í  illa  at  gera.  Liða  nú  nökkurar  vikur 
þaðan  frá,  er  þau  höfðu  við  talazt. 

17.  Einn  tíma  lét  jarl  kalla  Finnboga  til 
sín.  Ok  er  hann  kom  fyrir  jarl,  þá  mælti 
jarl:  „Eigi  skaltu  fleirum  mönnum  eyða  fyrir 
mér.  Nú  skaltu  reyna  sund  við  alidýr  mitt. 
parf  nú  eigi  at  leyna  þik  þvi,  at  ek  ætla,  at 
dýr  þetta  skyli  deyða  þik.  En  ef  svá  ólík- 
legt  verðr,  at  þú  vinnir  yfir  dýrit,  þá  mun 
þér  meira  ætlat  en  flestum  mönnum  öðr- 
um."  petta  þótti  mönnum  enn  mesti  mann- 
skaði  ok  hörmuðu  þat  bæði  konur  ok  karl- 
ar.  Björninn  var  bæði  mikill  ok  sterkr;  hann 
kunni  mannsmáli.  Jarl  fór  ofan  til  sjóvar 
með  allri  hirð  sinni.  Finnbogi  býst  nú  til 

sunds  ok  er  hann  legst  frá  landi,  bað  jarl, 
at  dýrit  legöist  eftir  honum.  Björninn  lagð- 
ist  niðr  fyrir  fœtr  honum  ok  vildi  eigi  fara. 
Jarl  eggjaði  dýrit  ok  bað  hann  ekki  hlifasi 
við.  Siðan  lagðist  hann  eftir  Finnboga.  J>ar 
mátti  sjá  langan  leik  ok  harðan  ok  stór  köf. 
J?at  fann  Finnbogi,  sem  liklegt  var,  at  hann 
þoldi  ekki  niðri  sem  björninn.  Sér  hann,  at 
honum  mun  eigi  duga,  ef  hann  verðr  ráð- 
lauss  fyrir.  Hann  haf ði  einn  tygilkníf  á  hálsi 
sér,  er  móðir  hans  hafði  gefit  honum.  Hon 
kvað  sér  þat  minjagrip  ok  bað  hann  svá  til 
geyma  sem  hamingja  muni  fylgja.  Ok  einn 
tíma,  er  þeir  váru  niðri  báðir,  þá  tekr  hann 
annarri  hendi  knifinn,  en  annarri  tekr  hann 
saman  skinnit  undir  bœginum.  Stingr  nú 
knífinum  fyrir  framan  slíkt  er  hann  má  taka, 
lætr  siðan  hlaupa  aftr  skinnit  yfir  benina. 
Blœðir  þá  inn,  ok  mœðir  dýrit  skjótt.  Ok  svá 
verðr  með  öllu  umfangi  þeira,  at  Finnbogi 
deyðir  björninn.  Leikr  hann  þá  á  svá  marga 
vega,  sem  maðr  má  framast  ok  á  flesta  vega 
á  sundi  leika.  Urðu  allir  menn  þessu  stór- 
lega  fegnir.  Finnbogi  ferr  þá  til  lands  ok 
gengr  fyrir  Hákon  jarl.  Hann  mælti  þá:  „Hef- 
ir  þú  deyddan  björninn?"  Finnbogi  kvað 
þat  satt.  Jarl  mælti:  „Mikill  ertu  fyrir  þér 
ok  ólikr  öllum  mönnum  þeim,  er  komit  hafa 
á  mínum   dögum   af  Islandi.   Skal  nú  þat 

kunnigt  gera  fyrir  öllum  mönnum,  at  allar 
þær  sakir,  er  þú  hefir  gert  við  mik  eða  aðra 
menn  i  Noregi,  skulu  þér  upp  gefast,  ok  þat 
nieð,  at  engi  skal  slíka  sœmdarf  erð  f  arit  haf  a 
til  min,  sá  er  jafnmikit  hefir  afgert.  Kom 
nú  í  stað  Álf s  ok  ver  mér  holir  ok  trúr,  sem 
þú  hefir  áðr  boðit."  Finnbogi  þakkar  jarli 
vel  þessi  orð  ok  allir  menn  urðu  þessu  stór- 
lega  mjök  fegnir.  J?eir  sögðu  þat  sem  var, 
at  (í)  fám  seytján  vetra  mundi  slikt  mann- 
kaup  sem  honum.  Finnbogi  gengr  nú  til 
hallarinnar  með  hirðinni.  Hákoni  jarli  virð- 
ist  hann  vel  ok  at  jólum  gerðist  hann  hirð- 
maðr  ok  er  engi  sá  með  jarli,  at  meira 
íramgang  hafi  en  Finnbogi.  Er  hann  þar  í 
góðu  haldi  um  vetrinn  með  Hákoni  jarli. 
18.  Um  várit  eftir  bar  saman  orðrœðu 
þeira  jarls  ok  Finnboga.  Jarl  spurði,  hvat 
hann  vildi  at  hafast  um  sumarit.  „Nú  muntu 
vilja  fara  til  Islands.  Ferr  yðr  svá  flestum, 
þegar  þér  komizt  i  gildi  við  höfðingja  eða 
í  kærleika,  þá  vili  þér  þegar  á  brott."  Finn- 
bogi  sagði,  at  honum  væri  ekki  þat  i  skapi 
at  skilja  svá  fljótt  við  Hákon  jarl.  (Jarl 
mælti:)  „Meðr  þvi,  at  þú  ætlar  með  oss  at 
vera,  þá  hefi  ek  þér  sendif ör  ætlat.  Maðr  hét 
Bersi  ok  ættaðr  hér  i  Noregi.  Hann  var  hirð- 
maðr  minn  ok  kaupmaðr  mikill.  Svá  bar 
til,  at  hann  varð  fyrir  fjársköðum,  ok  týndi 

öllu  sínu  gózi.  Síðan  bað  hann  mik  Ijá  sér 
fé  nökkut  ok  ek  léða  honum  tólf  merkr 
brendar.  Ef tir  þat  fór  Bersi  enn  hviti  á  brott 
ok  aldri  hefir  hann  aftr  komit  siðan  á  sjau 
vetrum.  Nú  er  mér  sagt,  at  hann  sé  kom- 
inn  út  í  Grikkland,  en  þar  ræðr  fyrir  kon« 
ungr  sá,  er  Jón  heitir  ok  ágætr  höfðingi. 
Nú  hefir  Bersi  gerzt  hirðmaör  Jóns  kon- 
ungs  ok  vel  virðr.  Nú  vil  ek  senda  þik  eftir 
fénu.  Vil  ek  nú  hafa  hálfu  meira,  eða  höfuð 
hans  ella.  Nú  þó  at  ek  sé  rikr  ok  víðfrægr, 
þá  em  ek  þó  ekki  vinsæll  af  höfðingjum  i 
öðrum  löndum.  pykkir  ek  vera  nökkut  harð- 
ráðr  ok  hölzti  svikall.  Má  ek  eigi  vita,  hversu 
hann  tekr  þínu  máli  f yrir  minar  sakir.  Veldu 
af  mínum  mönnum  þat,  er  þér  þykkir  lik- 
ast,  ok  bú  at  öllu  þina  ferð  sem  bezt."  Svá 
gerði  Finnbogi.  Hann  bjó  skip  sitt  vel  ok 
valdi  af  liði  jarls  þat,  er  honum  þótíi  bezt 
til  fallit.  Ok  er  hann  var  albúinn,  þá  gekk 
hann  fyrir  jarl  ok  mælti:  „Einn  er  hlutr, 
er  ek  vil  biðja  yðr."  „Hvat  er  þat?"  segir 
jarl.  „pess  vilda  ek  biðja  yðr,  herra,  at  þér 
létið  Ragnhildi  frændkonu  yðra  hér  hjá  yðr 
vera  vel  haldna  ok  sendið  hana  eigi  heim 
til  Sandeyjar  ok  eigi  giftið  þér  hana  með- 
an  þér  fréttið  mik  á  lífi."  Jarl  kveðst  þvi 
honum  heita  mundu,  —  „má  vera,  at  þú 
hafir  þat  hugsat,  þá  er  þú  tókt  hana  brott 

ór  Sandey."  Jarl  gaf  honum  gullhring  þann, 
-er  stóð  mörk,  ok  skikkju,  enn  bezta  grip, 
ok  væri  þat  tígnum  manni  sœmileg  gjöf  at 

19.  Síðan  lét  Finnbogi  i  haf  ok  greiðist 
vel  þeira  f  erð  ok  kómu  við  Grikkland.  Ferr 
Finnbogi  hljóðlega  ok  tekr  sér  herbergi 
skamt  frá  konungs  atsetu.  peir  hafa  kaup- 
stefnu  við  landsmenn.  Grikkland  var  þá  vel 
kristit.  Finnbogi  frétti,  at  Beírsi  var  imeðl 
konungi  vel  haldinn.  Ok  þat  var  einn  dag, 
at  Finnbogi  bjóst  á  konungs  fund;  tekr  vápn 
sín  ok  býst  vel  harðla.  J>eir  ganga  tólf  sam- 
an  fyrir  konung.  Finnbogi  kvaddi  konung. 
Hann  tók  vel  kveðju  hans  ok  spurði,  hverr 
hann  væri.  Finnbogi  sagði  til  sin.  Hann 
kveðst  ættaðr  i  Noregi  ok  á  Islandi.  Kon- 
ungr  mælti:  „J?ú  ert  stórmannlegr  maðr  ok 
munt  vera  mikils  háttar  maðr  á  þinu  landi, 
eða  á  hvern  trúir  þú?"  Finnbogi  segir:  „Ek 
trúi  á  sjálfan  mik."  Konungr  segir:  „Hversu 
gamall  maðr  eru?"  Finnbogi  segir:  „Ek  em 
nú  átján  vetra  gamall."  Konungr  mælti:  „Svá 
lízt  mér,  sem  margr  treysti  á  minna,  þeira 
er  á  þann  hátt  trúa  sem  þú;  eða  hvert  er 
erendi  þitt  hingat?"  Finnbogi  segir:  „Mik 
sendi  jarl  sá,  er  Hákon  heitir  ok  ræðr  fyrir 
Noregi.  Em  ek  hirðmaðr  hans.  En  hann  á 
f é  at  þeim  manni,  er  Bersi  heitir  ok  er  hirð- 

maðr  yðvarr."  Segir  hann  konungi  allan  út- 
veg  þann,  sem  á  var.  Konungr  mælti:  „Heyrt 
hefi  ek  getit  Hákonar  jarls  ok  jafnan  at 
illu,  en  aldregi  at  góðu.  Hugði  hann  undar- 
lega,  at  hann  mundi  fá  þess  manns  höfuð* 
er  ek  vilda  halda;  ok  svá  sem  þat  er,  Finn- 
bogi,  at  þú  hefir  oss  heimsótt  um  langan 
veg,  en  ert  af bragð  annarra  manna,  þeira  sem 
hér  hafa  komit  norðan  ór  löndum  á  mín- 
um  dögum,  þá  er  nær,  at  ek  gera  fyrir  þín 
orð  nökkurn  útveg  þann,  er  þér  mætti  vel 
Mka.  Nú  skulu  þér  hér  i  vetr  vera  ok  eigið 
frjálslega  kaup  við  vára  menn."  Finnbogi 
þakkar  konungi  þessi  orð  ok  fór  heim  til 
síns  herbergis.  Ok  eru  þar  um  vetrinn  vel 
haldnir. 

20.     Um  várit  gekk  Finnbogi  fyrir  kon- 

ung.  Kveðst  þá  vildu  vita   sitt  erendi.  Jón 

konungr  kvað  svá  vera  skyldu.  Síðan  stefndi 

konungr  þing  ok  kom  þar  Bersi  enn  hvíti 

ok  mart  annarra  manna.  pá  mælti  konungr: 

„Áttu,   Bersi,   fé   at   gjalda   Hákoni   jarli?" 

Hann  kveðst  eiga  at  gjalda  honum  tólf  merkr 

brendar,  —  „ok  ætla  ek  aldri  at  gjalda  hon~ 

um."  Konungr  segir:  „Nú  skal  gjalda  hon- 

I  um  þegar  i  stað."  Hlýtr  Bersi  nú  at  greiða 

|  féit,  en  konungr  leggr  til  hálfu  meira  ok 

I  fær  Finnbogi  þat  eigi  siðr.  pá  mælti  kon- 

ungr:   „J?at  skaltu  vita,  Finnbogi,  ok  þeir 

menn,  sem  hér  eru,  at  ek  geri  þetta  fyrir 
þín  orð.  En  þess  vil  ek  þik  biðja,  at  þú 
veitir  oss  þat,  at  vér  sjáim  nökkura  aflraun 
þína,  með  þvi  at  ek  veit,  at  þú  ert  um  fram 
aðra  menn  at  afli  búinn,  ok  takir  siðan  við 
trú."  Finnbogi  mælti:  ,5J?at  vil  ek  heita  þér* 
ef  þessi  boðskapr  kemr  níorðr  i  land,  þá 
skulu  fáir  taka  þann  sið  fyrr  en  ek,  ok  alla 
til  eggja  þá  er  á  mín  orð  vilja  hlýða."  Kon- 
ungr  sat  á  stóli  ok  tólf  menn  hjá  honum, 
sex  til  hvárrar  handar.  Finnbogi  stóð  fyrir 
konungi.  Hann  var  ágætlega  búinn  ok  undr- 
uðu  allir  menn  hans  fegrð  ok  kurteisi.  Finn- 
bogi  gekk  at  stólinum  ok  hefr  upp  á  öxl 
sér  ok  gengr  út  ór  mannhringinum  ok  setr 
þar  niðr  stólinn  (á  völlinn) .  Allir  undra  þessa 
manns  afl.  Konungr  gaf  Finnboga  guilhring, 
er  stóð  tíu  aura,  sverð  ok  skjöld,  ena  beztu 
gripi.  „Hér  með,"  segír  könungn,  „vil  cík 
lengja  nafn  þitt  ok  kalla  þik  Finnboga  enn 
ramma;  er  þat  min  ætian,  at  þitt  nafn  sé 
uppi  meðan  heimrinn  er  bygðr;  skaltu  vera 
fullkominn  várr  vin,  hvárt  sem  vit  finn- 
umst  nökkuru  sinni  eða  aldri  heðan  frá." 
Eftir  þat  bjóst  Finnbogi  enn  rammi  á  brott 
með  sínu  föruneyti.  Skilja  þeir  konungr  enir 
beztu  vinir.  Léttir  Finnbogi  eigi  fyrr  sinni 
ferð  en  hann  kemr  heim  í  Noreg.  Tók  jarl 
við  honum  forkunnlega  vel  ok  þótti  bans 


FINNBOGA    SAGA  45 


ferð  orðit  hafa  en  bezta,  fengit  fé  mikit  ok 
sœmd  af  Grikklands  konungi.  Býðr  nú  jar! 
Finnboga  með  sér  at  vera  ok  setr  hann  et 
næsta  sér  ok  virði  engan  mann  fyrir  hann 
fram.  Ok  er  nú  kallaðr  Finnbogi  enn  rammi. 
Hann  er  nú  með  jarli  um  sumarit  áfram  í 
góðu  yfirlæti. 

21.  pat  er  einn  tíma,  at  Finnbogi  kom 
at  máli  við  jarl  ok  bað  hann  fara  til  Sand- 
eyjar  at  sætta  þau  Ingibjörgu,  —  „ok  vil  ek 
þat  til  skilja  með  atgöngu  yðvarri,   at  ek 

í  f ái  Ragnhildar  dóttur  hennar,  en  unna  henni 
sœmdar  fyrir  dráp  Álfs  bónda  hennar."  Jarl 
jáði  þessu  bliðlega  ok  sendi  menn  í  Sandey 
til  Ingibjargar;  bað  hana  gera  veizlu  móti 

Í  sér.  En  hon  bað,  at  Finnbogi  kœmi  eigi  til 
þeirar  samkundu,  —  „því  at  ek  má  eigi  sjá 
þann  mann,  er  mér  hefir  slika  skapraun  gert 

■  sem  hann."  Jarl  kveðst  á  þat  mundu  hætta. 
Síðan  búast  þeir  jarl  ok  Finnbogi  ok  fara 
til  eyjarinnar  með  marga  menn.  En  er  þeir 
komu  til  eyjarinnar,  þá  var  þar  fyrir  mann- 
fjöldi  mikill,  ok  búin  en  bezta  veizla.  peg- 

i  ar  jarl  fann  Ingibjörgu  frændkonu  sína,  varð 
hann  einn  at  ráða  þeira  í  milli,  hvárt  er 
henni  þótti  vel  eða  illa.  Finnbogi  sendi  eft~ 
ir  Bárði  bónda  á  Grœnmó.  Kemr  hann  þar 
með  mikit  fé,  er  Finnbogi  átti.  Gerir  jarl 
mikla  fésekt  ef tir  víg  Álf s  af trkembu  ok  hér 

eftir  festir  hann  Finnboga  Ragnhildi  frænd- 
konu  sína.  Skal  þetta  f é  heiman  fylgja  Ragn- 
hildi  ok  lætr  Ingibjörg  sér  nú  þetta  vel  líka, 
með  þvi  at  maðr  er  enn  ágætasti,  en  hon 
sér  fullan  vilja  jarls  um  þetta.  Taka  nú  veizlu 
öll  saman  ok  er  Ragnhildr  á  bekk  sett  með 
fjölda  kvenna  ok  eru  menn  nú  glaðir  ok 
kátir.  Eftir  veizluna  gaf  Finnbogi  jarli  góð- 
ar  gjafir  ok  Bárði  af  Grœnmó  gaf  hann  en- 
ar  beztu  gjafir  ok  öllum  rikismönnum  þeim, 
sem  þar  váru,  gaf  hann  nökkura  góða  gjöf 
ok  sœmilega.  Sitr  Finnbogi  nú  ef tir  í  Sand- 
ey,  en  jarl  fór  heim  með  liði  sínu.  pau  unn- 
ast  mikit,  Finnbogi  ok  Ragnhildr.  Fyrir  jól 
um  vetrinn  fóru  J?au  til  jarls  ok  þágu  með 
honum  veizlu  um  jólin.  En  eftir  jól  bjóst 
Finnbogi  til  heimferðar  ok  er  þau  váru  bú- 
in,  gekk  jarl  til  strandar  með  J>eim.  pá  mæltl 
Finnbogi:  „Nú  er  svá  með  vexti,  herra,  at 
ek  ætla  út  til  Islands  í  sumar  ok  vitja  frænda 
minna  ok  f  öður  mins  ok  annarra  vina  minna, 
Hefir  yðr  vel  farit  til  min,  herra,  ok  sœmi- 
lega;  mun  ek  yðr  kalla  enn  mesta  höfðingja, 
hvar  sem  ek  kem."  Jarl  segir:  „Svá  skaltu 
fara  sem  J>ú  vill  i  mínu  orlofi.  Hefir  hér 
eigi  slíkr  maðr  komit  at  afli  ok  annarri  at- 
gervi  ok  kurteisi  sem  J>ú.u  Jarl  gaf  Finn- 
boga  skip  me$  rá  ok  reiða,  ok  harðla  fagrt. 
Hann  kvað  hann  eigi  skyldu  farþega  ann- 

arra  manna  um  Islands  haf,  —  „slíkt  er- 
endi  sem  þú  hefir  hingat  haf t  á  minn  fund." 
Finnbogi  þakkaði  honum  með  fögrum  orð- 
um  alla  þá  sœmd,  sem  hann  veitti  honum. 
Skildu  þeir  með  enni  mestu  vináttu  ok  þótti 
öllum  mikils  háttar,  hversu  jarl  gerði  við 
þenna  mann  um  fram  alla  aðra,  þá  er  með 
honum  höfðu  verit  eða  til  hans  komit,  eða 
honum  þjónat.  Ferr  hann  nú  til  Sandeyjar 
ok  sitr  þar  um  vetrinn  í  góðu  yfirlæti. 

22.  Um  várit  fór  Finnbogi  út  til  Islands, 
ok  skorti  eigi  fjárhlut  góðan  ok  gripi  ágæta. 
Skiljast  þau  Ingibjörg  enir  beztu  vinir.  Heldu 
i  haf  ok  urðu  vel  reiðfara  ok  kómu  skipi 
á  Arnareyri.  J?at  fréttist  brátt,  at  Finnbogi 
var  út  kominn  með  enni  mestu  sœmd  ok 
fengit  ena  ágætustu  konu  af  Noregi.  Riðr 
þá  Ásbjörn  faðir  hans  til  skips  ok  porgeirr 
Ljósvetninga  goði.  par  verðr  enn  mesti 
fagnaf undr.  Veitir  Finnbogi  frændum  sinum 
ok  vinum  með  kappi.  Siðan  reið  hann  heim 
á  Eyri,  ok  þagat  lætr  hann  flytja  varning 
sinn.  Hvert  barn  varð  honum  stórlega  feg- 
it.  Síðan  sitr  hann  heima  á  Eyri  með  sœmd 
ok  virðing  i  góðu  yfirlæti. 

23.  Um  haustit  bjóst  porgeirr  við  veizlu 
virðulegri.  J?agat  bauð  hann  Ásbirni  ok 
Finnboga  ok  fjölda  manns.  par  var  ágæt 
veizla;  ok  eftir  veizluna  gaf  porgeirr  stór- 

mannlegar  gjafir.  Hann  gaf  Finnboga  frænda 
sínum  stóðhross  fimm  saman,  fifilbleik  at 
lit.  pat  var  orð  á,  at  sá  væri  hestr  beztr  i 
Norðlendinga  f  jórðungi.  Ragnhildi  gaf  hann 
gullhring,  er  stóð  mörk,  belti  ok  skikkju 
góða,  ena  beztu  gripi.  Siðan  f óru  menn  heim 
frá  veizlunni.  Finnbogi  lét  reka  hrossin  á 
Flateyjardalsheiði.  —  Maðr  hét  Uxi;  hann 
bjó  þar,  er  heitir  at  Heiðarhúsum.  Hann  var 
et  mesta  kofarn  í  skapi.  Hann  var  lítill  ok 
vesallegr.  Hann  átti  dóttur  Brettings  bónda. 
J>au  áttu  mart  barna  en  lítit  fé.  Var  hann 
óvinsæll  af  öllum  mönnum.  Finnbogi  sitr 
nú  heima  á  Eyri,  ok  svá  er  sagt,  at  menn 
verða  nökkut  svá  til  áleitni  við  hann  ok 
eru  mest  at  því  synir  Brettings  ok  frændr 
þeira  ok  vinir.  J>ykkir  þeim  Finnbogi  mikl- 
ast  mikit  af  utanferð  sinni;  þótti  þeim  engis 
manns  getit  nema  Finnboga,  síðan  hann 
kom  út.  pat  er  sagt,  at  Finnbogi  ætti  þat 
f átt  í  eign  sinni,  at  honum  þœtti  meira  um 
vert  en  stóðhrossin;  gekk  hann  jafnan  ok 
strauk  hrossunum.  Uxi  kratt  jafnan  um,  ok 
þótti  hrossin  ganga  sér  mjök  at  meini.  Var 
hann  jafnan  óðmálugr  ok  ilhnálugr,  en  Finn- 
bogi  gaf  at  þvi  engan  gaum.  Ásbjörn  átti 
hey  mikil  á  heiðina  ok  lét  aka  heim  á  vetr- 
inn. 

24.    pat  var  einn  tíma,  er  þeir  feðgar  óku 

á  heiðina  ok  fór  mart  manna  með  þeim; 
ok  er  þeir  kómu  á  heiðina,  þá  gerðu  þeir 
hlössin.  Skjótt  kemr  Uxi  þar  ok  er  stórorðr 
mjök  við  Finnboga.  Segir,  at  hann  mun  at 
gera  nökkut,  ef  hann  geymir  eigi  betr  stóð- 
hrossanna.  Síðan  fara  þeir  heimleiðis  ok 
ganga  fyrir  eykirnir,  svá  hverr,  sem  búinn 
var.  Finnbogi  var  eftir  ok  Hrafn  enn  litli 
hjá  honum;  gerðu  þeir  hlassit.  Hrafn  enn 
litli  bað  Finnboga  gyrða  hlassit  sem  fastast. 
Finnbogi  bað  hann  þá  undir  drepa;  hann 
kveðst  eigi  þá  dul  sér  ætla.  Síðan  Hrafn 
var  búinn,  lét  hann  ganga  eftir  förunaut- 
um  sínum.  Finnbogi  dvelst  eftir  ok  strýkr 
hrossum  sínum  ok  sker  mön  á  hestinum 
ok  eftir  þat  gengr  hann  heimleiðis.  Ok  er 
hann  kemr  út  frá  Heiðarhúsum,  sér  hann, 
hvar  Uxi  hleypr  með  tveggja  handa  exi  eft- 
ir  honum  ok  höggr  þegar  til  hans,  er  hann 
kemr  í  höggfœri.  Finnbogi  snýst  at  mót,  en 
Uxi  höggr  í  klakann  ok  missir  hans  .ok  f  ellr 
áfram,  svá  at  hann  liggr  flatr.  Hann  sprettr 
upp  skjótt  ok  höggr  þegar  til  hans  i  annaí 
sinn  ok  et  þriðja.  Finnboga  leiðist  nú  ákefð 
hans  ok  tekr  af  sér  kápuna  ok  snarar  sam- 
an  ok  slær  um  fœtr  Uxa,  en  hann  f ellr  snögt 
ok  kemr  höfuðit  á  stein,  ok  fær  hann  þegar 
bana.  Finnbogi  finnr  konu  hans  ok  segir 
henni  tíðendin.  pótti  henni  þat  skaði  mik- 

ill.  Finnbogi  gaf  henni  gullhring  þann,  er 
stóð  sex  aura;  bað  hana  þat  hafa  fyrst  ok 
verja  því  til  bjargar  sér.  Síðan  fór  Finnbogi 
heim  ok  fann  föður  sinn.  Hann  frétti,  hvat 
Finnboga  hefði  dvalit.  Hann  sagði  honum 
sem  farit  hafði.  Ásbjörn  kvað  þá  illa  tekizt 
hafa,  —  „þó  at  maðr  væri  litils  verðr,  þá 
eru  þeir  þó  til  eftirmáls,  at  ek  get  sér  þykkja 
misboðit  í  drápi  Uxa.  Get  ek,  at  margir  láti 
nú  til  sín  taka  um  þetta  mál,  þeir  er  hon- 
um  vildu  áðr  ekki  gagn  gera."  Finnbogi 
kveðst  ekki  mundu  þat  óttast  við  þá,  sem 
til  móts  eru. 

25.  Um  morgininn  þegar  dagr  var,  fór 
hon  ok  sagði  f rændum  sínum  þetta  vig  bónda 
síns.  peir  Brettings  synir  urðu  við  þetta  stór- 
lega  reiðir.  Búa  þegar  mál  til  ok  fara  á 
Eyri  ok  lýsa  vígi  á  hendr  Finnboga  ok  biðja 
hann  bœta  fé  fyrir.  En  Finnbogi  kveðst 
þeim  engu  vildu  til  svara,  —  „því  at  hann  hef- 
ir  áðr  mælt  sér  til  óhelgi."  Siðan  stefndu 
þeir  Finnboga  um  víg  Uxa.  Eftir  þat  riðu 
þeir  til  Eyjafjarðar  á  fund  Eyjólfs  Valgerð- 
arsonar,  er  þá  þótti  mestr  höfðingi  i  Eyja- 
firði.  Hann  var  ok  skyldr  þeim  brœðrum 
ok  báðu  þeir  hann  liðveiziu  mót  Finnboga 
ok  þeim  frændum.  Hann  hét  þeim  sínu  full- 
tingi.  Ríða  nú  heim  ok  þykkjast  nú  hafa 
fullnað  ór  málum.  Gerast  nú  örorðir  ok  ill- 

málgir  til  Finnboga.  Hann  lætr  sem  hann 
viti  þat  eigi,  hvat  þeir  mæla.  Siðan  fundust 
þeir  frændr,  Finnbogi  ok  porgeirr.  pá  seg- 
ir  Finnbogi  honum  þat,  sem  i  hafði  gerzt 
porgeirr  kallaSi  betr  yera,  at  hann  hefSi 
bœtt  nökkuru;  kvaS  eigi  gott  at  leggja  sœmd 
sína  fyrir  slík  mál,  er  þó  eru  engis  verS. 
Fara  nú  til  þings  ok  f  jölmenna  hvárirtveggju. 

26.  SíSan  höfSu  þeir  fram  máiit  á  hendr 
Finnboga.  En  meS  þvi  at  menn  vissu,  meS 
hverjum  hætti  hann  hafSi  drepit  hann,  þá 
eyddi  porgeirr  málit  fyrir  þeim  ok  una  þeir 
stórum  illa  viS  sinn  hlut  ok  skilja  viS  svá  búit. 
RiSr  núhverr  heim  til  sinna  heimkynnaaf  þing- 
inu.  Ragnhildr  hafSi  fœtt  barn  um  haust- 
it.  Var  þat  sveinbarn  bæSi  mikit  ok  fritt. 
petta  barn  hét  Álfr,  ef tir  föSur  hennar.  Svá 
er  sagt,  at  ef tir  þingit  fara  þau  Finnbogi  til 
Ljósavatns,  þvi  at  porgeirr  vildi  eigi,  at  þau 
væri  út  þar;  þóttist  hann  vita,  at  þeir  mundu 
samkrœkja,  ef  þeir  sætist  svá  nær.  Hrafn 
enn  litli  fór  meS  þeim  Finnboga.  Ok  um 
haustit  fœddi  Ragnhildr  annan  svein  ok  hét 
sá  Gunnbjörn,  ok  var  enn  friSasíi  sýnum. 
Veitti  porgeirr  þeim  sem  hann  kunni  bezt. 

27.  Svá  er  sagt,  at  á  öndverSum  veíri 
bjóst  Finnbogi  heiman  ok  Hrafn  enn  litli  meS 
honum  ok  ætluSu  út  á  Eyri.  porgeirr  kvaS 
óvarlegt,  at  fara  þanneg  einslega  viS  slíkan 

þykkjudrátt,  sem  þeira  í  milli  var.  Finnbogí 
kvaðst  óhræddr  fyrir  þat  fara.  Siðan  fóru 
þeir  tveir  samt.  Gekk  Finnbogi  með  vápn- 
um,  hafði  hjálm  á  höfði,  skjöld  á  hlið  ok 
gyrðr  sverði,  spjót  i  hendi.  Ok  er  þeir  kómu 
á  utanverða  heiðina,  mælti  Hrafn:  „Sér  þú 
nökkut  til  tiðenda,  Finnbogi?"  Hann  kveðst 
ekki  þat  sjá,  at  honum  þœtti  tíðendum  gegna, 
„eða  hvat  sér  þú  til  tíðenda?"  „Ek  sé,"  seg- 
ir  hann,  „fram  undir  brekkuna,  at  upp  taka 
spjótsoddar  fimtán,  ok  er  þat  ætlan  mín, 
at  fyrir  þér  muni  setit  vera.  Ok  er  þat  mitt 
ráð,  at  vit  snúim  annan  veg.  Mun  engi  á 
þik  leita  meðan  þú  veizt  eigi,  Jivat  fyrir 
er."  Finnbogi  segir:  „Eigi  munu  vit  þat  af 
ráða;  má  þat  vera,  at  þat  sé  glens  þeira 
sveina,  at  vilja  hræða  okkr."  „Viltu  þá,"  seg- 
ir  Hrafn,  „at  ek  hlaupa  á  Eyri  ok  segja  föð- 
ur  þínum?"  „pat  vil  ek  eigi,"  segir  Finn- 
bogi,  „meðan  þú  veizt  eigi,  hvat  þú  skalt 
segja."  Síðan  hljóp  Finnbogi  fram  á  kamb 
einn.  Hann  var  stórlega  hár  ok  mátti  ein- 
um  megin  at  sœkja.  Finnbogi  hefir  nú  leyst 
upp  steina  nökkura.  pá  kómu  þeir  synir 
Brettings  ok  synir  Inga.  Váru  þeir  allir  sterk- 
ir  at  af li  ok  fullhugar  ok  með  þeim  tíu  menn 
aðrir,  frændr  þeira  ok  vinir,  ok  allir  enir 
hraustustu  menn.  Finnbogi  heilsar  þeim 
öllum  glaðlega  ok  spyrr,  hvert  þeir  ætluðu. 

porsteinn  kveðst  ætla,  at  þá  skyldi  verða 
fundr  þeira  sá,  at  hann  þyrfti  eigi  at  spyrja, 
—  „skal  nú  vita,  hvárt  þú  ert  þvi  hraust- 
ari,  sem  þú  þykkist  fyrir  öðrum  mönnum." 
Finnbogi  bað  þá  at  ganga  fimm  brœðr  ok 
reyna  með  sér.  J?eir  neituðu  því.  Finnbogi 
bað  þá  gera  þat,  er  þeir  vildu.  porsteinn  hljóp 
þá  fram  ok  lagði  til  Finnboga  með  spjóti. 
Hrafn  enn  litli  hljóp  fram  ok  laust  í  sundr 
spjótskaftit.  porsteinn  brá  sverði  ok  hjó  til 
Finnboga.  Hann  kiauf  skjöldinn  öðrum  meg- 
in  mundriða  ok  hljóp  sverðit  á  rist  Finnboga. 
Hann  sló  porstein  með  steini  ok  fell  hann 
þegar  i  óvit.  Finnbogi  hjó  þá  á  hálsinn  ok 
af  höfuðit  ok  í  því  lagði  Sigurðr  Brettings- 
son  til  Finnboga,  þar  sem  hann  var  hlifar- 
lauss  fyrir,  ok  kemr  þat  i  lærit  ok  skerr  út 
i  gegnum.  pat  verðr  mikit  sár.  Finnbogi  leggr 
þá  i  skjöldinn  ok  í  gegnum  hann  ok  nistir 
hann  niðr  við  klakann.  Grímr  hljóp  þá  fram 
með  exi  harðla  mikla  ok  ætlaði  at  fœra  í 
höfuð  Finnboga.  Hann  brá  við  skjaldarbrot- 
inu  ok  drepr  undir  höggit,  en  slær  sverðinu 
á  öxl  Grími  ok  klýf r  hann  i  herðar  niðr.  Sið- 
an  gengu  þeir  fram  synir  Inga,  pórir  ok 
Grímr.  peir  báðu  menn  at  sœkja  drengilega. 
pk  mælti  Finnbogi  til  Hrafns:  „Far  þú  nú 
á  Eyri  til  Ásbjarnar,  þvi  at  nú  veiztu,  hvat 
þú  skalt  segja."  Hann  brá  við  skjótt  ok  fór 

slíkt  sem  fœtr  mega  af  taka.  —  J?eir  sœkja 
at  Finnboga,  en  hann  verst  vel  ok  drengi- 
lega.  Er  þat  sagt,  at  þeir  falla  báðir,  synir 
Inga.  peir  sœkja  hann  nú  ííu,  en  hann  verst 
einkar  vel  ok  drengilega.  J?at  er  nú  at  segja 
frá  Hrafni,  at  hann  korn  á  Eyri  ok  sagði  Ás- 
birni  þau  tiðendi,  sem  vorðit  höfðu.  Hann 
brá  við  skjótt  ok  fór  með  sétta  mann  þar 
til,  er  þeir  börðust.  Var  svá  komit,  at  Finn- 
bogi  sat  á  kambinum  ok  varðist  svá  með 
sverðinu.  peir  sóttu  þá  at  honum  þrir,  ok  allir 
sárir  mjök.  pegar  þeir  sá  Ásbjörn,  forðuðu 
þeir  sér  ok  leituðu  undan.  Finnbogi  var  mjök 
yfirkominn,  bæði  af  sárum  ok  mœði.  Hafði 
hann  drepit  þá  tólf,  en  þrír  komust  undan 
ok  mjök  sárir.  Heitir  þessi  kambr  síðan 
Finnbogakambr.  Efíir  þat  fœrði  Ásbjöm 
Finnboga  á  Eyri  ok  grœddi  hann.  Fréttist 
þessi  atburðr,  ok  þótti  mönnum  undarleg 
vörn  sjá  ok  lofuðu  mjök  hans  vörn  ok  hans 
frœknleik.  pessa  menn  kölluðu  þeir  faliit 
hafa  óhelga,  en  Finnbogi  verit  sakiauss  ok 
varit  hendr  sinar.  Síðan  fór  Finnbogi  heim 
til  Ljósavatns  ok  sátu  þar  um  vetrinn  i  góð- 
um  náðum.  Var  nú  alt  kyrt  ok  tiðendalaust. 
28.  Um  sumarit  varð  umrœða  mikil  á 
þingi  um  þessi  mál.  Fylgdi  Eyjólfr  Möðr- 
vellingr  þessum  málum  þeira  Brettings  ok 
Inga  ok  margir  menn  með  honum,  en  por 

geirr  goöi  mót  honum,  ok  þeir  allir  frændr 
Finnboga.  Nú  með  því,  at  þeir  frændr  höfðu 
styrk  mikinn,  en  menn  vissu>  at  Finnbogi 
hafði  mikinn  framgang  af  Hákoni  jarli  mági 
sínum,  þá  kom  Eyjólfr  engu  fram  um  þessi 
mál  ok  sættust  þeir  eigi  þá.  J>ótti  mönnum 
þat  líklegt,  at  eigi  mundi  Finnbogi  sparr 
af  þeim  frændum,  ef  hann  sat  þeim  svá  nær, 
at  hann  mundi  drepa  hvern  er  hann  næði. 
Varð  þat  at  sætt  um  siðir,  at  Finnbogi  væri 
ekki  í  Norðlendinga  fjórðungi,  utan  hann 
fœri  at  heimboðum  til  frænda  sinna.  Ját- 
uðu  þeir  þessu,  heldr  en  þeir  væri  ósáttir, 
Ok  þegar  af  þingi  ríðr  hann  til  Viðidals  ok 
kaupir  landit  at  Borg.  Var  þat  góðr  bústaðr 
með  gögnum  ok  gœðum,  á  jörðu  ok  i  jörðu. 
pegar  þeir  kómu  heim,  sögðu  þeir  Ragn- 
hildi  tíðendin  ok  þótti  henni  allilt  at  fara  á 
brott  ok  ef tir  þat  f œrðu  þeir  búit,  frændrnir. 
ok  skorti  ekki  vetta.  Menn  tóku  vel  við  Finn- 
boga  ok  þótti  hann  vera  enn  ágæzti  maðr 
ok  buðust  honum  margir  til  þjónustu  ok 
sitt  fé  honum  til  þarfinda,  ok  þótti  honum 
þar  harðla  gott.  —  Ingimundr  bjó  at  Hofi 
í  Vatnsdal  ok  var  enn  mesti  höfðingi.  Var 
þá  uppgangr  sona  hans  sem  mestr  ok  váru 
þeir  hávaðamenn  miklir.  Hét  einn  p>óri|r, 
annarr  porsteinn,  þriði  Jökull  ok  váru  enir 
mestu  garpar.  peir  urðu  mest  til  áleitni  við 

Finnboga,  því  at  þeir  þoldu  þat  eigi,  at  Finn- 
bogi  var  framarr  látinn  eSa  formentr  þeim 
öllum  öSrum,  er  þar  váru  vestr. 

29.  porvaldr  hét  maðr.  Hann  var  kallaSr 
moðskegg.  Hann  bjó  svá  nær  Borg,  at  nær 
var  ekki  á  milli,  ok  var  þat  kallat  í  GarSs- 
horni.  Hann  var  gamall  ok  óvinsæll  mjök. 
Hann  þótíi  vera  illmenni  mikit  ok  kaliaSr 
eigi  einhamr.  Finnboga  var  lítit  um  hann 
ok  ætiaSi  þá  ok  þá  at  reka  hann  á  brott 
ok  fórst  þat  fyrir.  Var  hann  torsóttr  viS  at 
eiga  ok  leiSendr  mjök.  Öllum  var  litit  um 
bygS  hans.  LiSa  nú  stundir,  þar  til  er  Finn- 
bogi  hefir  búit  at  Borg  svá  lengi,  at  son 
hans  var  annarr  fimm  vetra,  en  annarr  þré- 
vetr.  Váru  þeir  báSir  efnilegir.  Var  Álfr  há- 
vaSamikill,  en  Gunnbjörn  kyrrlátr  mjök. 
pat  höfSu  þeir  til  gamans  jafnan,  at  þeir 
fóru  i  GarSshorn  ok  glettust  viS  porvald, 
ok  gerSu  honum  marga  bellvisi.  Hann  var 
skapilír  móti  ok  kveSst  skyldu  berja  þá.  peim 
þótti  þvi  meira  gaman  sem  hann  var  verri 
viSfangs.  Ragnhildr  bannaSi  þeim  þetta  oft 
ok  gerSi  henni  þat  ekki.  pat  var  einn  dag 
er  þeir  kómu  í  GarSshorn  ok  var  hurS  af  tr, 
en  porvaldr  var  inni  ok  gerSi  hornabræklu 
mikla.  Álfr  kallaSi  hátt:  „Er  moSskegg  inni? 
Lúktu  upp  hurSu."  Hann  segir:  „pit  skul- 
uS  aldri  hér  inn  koma."  Alfr  mælti:  „Nú 

muntu  gera  nökkut  ilt  ok  ertu  enn  versti 
maðr  sem  sagt  er  ok  eigi  einhamr  ok  ertu 
troll  þó  at  þú  sýnist  maðr."  pat  þolir  hann 
eigi  ok  hljóp  út,  ok  tók  sinni  hendi  hvárn 
sveininn,  slær  niðr  við  steininum  svá  at  rýkr 
heilinn  um.  petta  sér  Finnbogi  ok  hleypr  at 
þangat.  porvaldr  ræðst  í  mót  honum  ok  verðr 
þar  atgangr  bæði  langr  ok  harðr.  pótti  Finn- 
boga  hann  bæði  illr  ok  harðr  undir  höndum, 
svá  at  honum  þótti  tvísýnt,  hversu  fara 
mundi.  J?at  varð  þó  um  síðir,  at  moðskegg 
fell.  Svá  var  Finnbogi  þá  móðr  orðinn,  at 
hann  náði  eigi  sverðinu  ok  var  þó  harðla 
skamt  frá  honum.  Síðan  varð  honum  þat  fyr- 
ir,  at  hann  lagðist  niðr  at  honum  ok  beit 
í  sundr  barkann  i  honum  ok  svá  hefir  hann 
sagt  siðan,  at  hann  hafi  eigi  við  meiri  fjanda 
átt,  en  honum  þótti  moðskegg  vera.  pá  er 
hann  hefir  fyrir  honum  sét,  fór  hann  heim 
ok  sagði  Ragnhildi  þessi  tiðendi.  Hon  kvað 
þá  farit  hafa  eftir  hugboði  sínu,  þá  er  hon 
fór  frá  Ljósavatni.  Siðan  tók  hon  sótt  ok 
lá  í  rekkju  allan  vetrinn.  Ok  þetta  alt  saman 
þröngdi  hana,  þar  til  er  hon  deyr  af.  Eftir 
þetta  unir  Finnbogi  lítt.  Síðan  f ór  hann  norðr 
til  Ljósavatns  ok  segir  porgeiri  frænda  sín- 
um  þessi  tiðendi.  pat  sama  sumar  kom  skip 
af  hafi  ok  þau  tiðendi  af  Noregi,  at  Óláfr 
konungr  var  kominn  i  land  ok  boðaði  sanna 

trú,  en  Hákon  af  lífi  tekinn.  J>á  er  þetta 
spurðist,  fýstist  Finnbogi  utan,  ok  hugðist 
svá  mundu  helzt  af  hyggja  þeim  harmi,  er 
hann  hafði  beðit.  porgeirr  latti  hann  utan- 
ferðar;  bað  hann  heldr  kvángast  ok  stað- 
festa  ráð  sitt,  —  „vil  ek,  at  þú  biðir  dóttur 
Eyjólfs  á  Möðruvöllum,  er  Hallfriðr  heit- 
ir;  man  þá  yðvar  í  milli  verða  góð  vinátta." 
Finnbogi  bað  hann  ráða.  Síðan  safnast  þeir 
saman  frændr  ok  riða  á  Möðruvöllu.  peir 
biðja  dóttur  Eyjólfs  til  handa  Finnboga. 
Hann  svarar  þeim  málum  vel,  því  at  hann 
^dssi,  hvert  af bragð  hann  var  annarra  manna 
ok  hverja  sœmdarför  hann  hafði  farit  til 
Hákonar  jarls  ok  fengit  ena  ágæztu  hans 
frændkonu.  Tekr  hann  þessu  glaðJega  ok 
heitr  konunni.  Síðan  bjuggust  þeir  við  veizlu. 
Eru  öxn  feld  ok  mungát  heitt,  mjöðr  bland- 
inn  ok  mönnum  boðit.  Fór  sú  veizla  vel 
fram  ok  stórmannlega  ok  gáfu  þeir  frænd- 
um  sínum  ok  vinum  góðar  gjafir.  Ok  at  lið- 
inni  veizlunni  ríðr  Finnbogi  vestr  til  Borg- 
ar  í  Víðidal  með  konu  sinni.  Takast  nú  ástir 
með  þeim  hjónum.  Var  hon  kvenna  vænst 
ok  skörungr  mikill.  J>á  er  þau  höfðu  verit 
ásamt  ein  missari,  áttu  þau  son  þann,  er 
Gunnbjörn  hét.  Hann  var  harðla  vænn 
snemmendis  at  áliti.  Finnbogi  hafði  aldri 
f  æri  menn  með  sér  en  tólf ,  þá  er  vel  váru  vígir. 

30.  porgrímr  hét  maðr,  er  bjó  í  Bólstað- 
arhlíð.  Sigríðr  hét  kona  hans,  en  póra  dótt- 
ir.  Hon  var  væn  kona  ok  vinnugóð*  Var 
faðir  hennar  auðigr  at  fé.  pat  var  sagt,  at 
Jökull  Ingimundarson  riði  oft  í  Bólstaðar- 
hlið  til  tals  við  J?óru.  Vaír  þat  talat,  at  hann 
mundi  biðja  hennar  eða  taka  hana  frillu- 
taki.  Maðr  hét  Sigurðr.  Hann  bjó  at  Gnúpi 
í  Vatnsdal.  Véfríðr  hét  kona  hans.  Hon  var 
skyíd  mjök  konu  Finnboga.  porkell  hét  son 
þeira.  Hann  þótti  seinlegr  nökkut.  Friðr  var 
hann  sýnum  ok  jafnan  var  hann  at  Borg  ok 
þótti  hann  þá  brátt  alþýðlegri  fyrir  sakir  sið- 
ferðis.  peir  brœðr  Ingimundarsynir  kölluðu 
hann  fifl  eða  afglapa.  Finnboga  var  vel  til 
hans  ok  helt  honum  mjök  á  loft  fyrir  sakir 
konu  sinnar.  Eitt  sinn  kom  porkell  at  máli 
við  Finnboga  ok  sagði  honum,  at  faðir  hans 
vildi,  at  hann  kvángaðist,  —  „ok  þat  með, 
at  hann  vildi,  at  þú  værir  í  umleitan,  hvar 
tii  skyldi  sniða."  Finnbogi  sagði,  at  svá 
skyldi  vera.  Um  sumarit  lét  Finnbogi  por- 
kel  ríða  til  þings  með  sér.  Kom  þar  mann- 
f  jöldi  mikill.  Fundust  þeir  frændr  þar,  Finn- 
bogi  ok  porgeirr.  Tóku  tali  með  sér  ok  sagði 
[Finnbogi]  honum  skil  á  þessum  manni  ok 
svá  hvat  þeir  ætluðu  at  hafast  at.  porgeirr 
spurði,  hvar  þeir  ætlaði  til  at  ráða.  Finn- 
bogi  kveðst  ætla  at  biðja  póru  porgríms- 

dóttur  í  Bólstaðarhlíð.  porgeirr  segir:  „pat 
hygg  ek,  at  Jökull  ætli  sér  þann  kost."  Finn- 
bogi  kvað  þat  kurr  annarra,  en  eigi  sann- 
endi.  porgeirr  mælti:  „Slikt  er  ekki  at  gera 
nema  þú,  frændi,  sér  ráðinn  til  at  halda 
frændr  þína  ok  vini  móti  sonum  Ingimund- 
ar."  Finnbogi  kvað  þá  hafa  gert  áleitni  við 
sik,  —  „ok  varðar  eigi,  þó  at  vit  reynim 
við  þá."  Eftir  þingit  riða  þeir  norðr,  Finn- 
bogi  ok  porgeirr,  á  fund  porgríms  ok  hafa 
þessi  orð  frammi.  porgrimr  tók  þessu  máli 
seinlega;  þótti  maðr  ekki  skörulegr,  þó 
at  penningar  væri  nógir.  Nú  með  því,  at 
porkell  var  skyldr  mjök  Möðrvellingum,  en 
þótti  höfuðbenda  rammleg,  þar  sem  Finn- 
bogi  var  ok  frændr  hans,  verðr  þessu  keypt 
með  ráði  porgeirs  ok  samþykt  þeira 
mœðgna.  Skyldi  brullaup  vera  at  tvímán- 
aði  sumars  at  Borg.  Ef  tir  þat  ríða  þeir  norðr, 
en  Finnbogi  heim  til  Borgar  ok  bað  porkel 
þar  vera  þar  til  er  þat  fœri  fram,  sem  ætlat 
er  um  brullupit  áðr  ok  ákveðit  var.  Piltar 
váru  tveir  á  búi  fátœkir.  Hét  annarr  por- 
steinn,  en  annarr  Björn,  ok  þegar  um  morg- 
ininn  verða  þeir  á  brottu  ok  létta  eigi  fyrr, 
en  þeir  kómu  til  Hofs  ok  sögðu  þeim  brœðr- 
um  þessi  tíðendi.  Jökull  mælti:  „Hvat  ilt 
mun  porgrímr  þess  vita  at  sér  eða  dóttur 
sinni,  at  hann  vill  gefa  hana  sliku  fífli  ok 


FINNBOGA   SAGA  61 


glóp  sem  porkell  er?"  Spyrjast  þessi  tíðendi 
nú  ok  undrast  allir,  at  porkell  skal  þenna 
kost  fengit  hafa  (ok  þykkir  Finnbogi  fast 
f ylgt  haf a) .  —  Einn  tíma  reið  Jökull  norðr  i 
Bólstaðarhlið  at  finna  póru  vinkonu  sína.  Er 
þar  vel  við  honum  tekit.  Spyrr  Jökull  eftir 
um  gifting  hennar,  en  hon  segir  sem  ætl- 
at  var.  Jökull  mælti  þá:  „Viltu  nú  fara  heim 
með  mér  til  Hofs?  Skal  ek  þvi  heita  þér, 
þann  tíma  er  vit  skiljum,  at  þú  skalt  eigi 
hafa  minna  fé,  en  nú  er  þér  ætlat  til  móts 
við  porkel."  Hon  segir:  „pess  þarf  nú  eigi 
at  leita,  er  þá  var  engi  ván,  er  þessu  var 
ókeypt."  Jökull  segir:  „pvi  vil  ek  heita  þér, 
svá  gott  sem  þú  hyggr  til  at  eiga  fiflit,  at 
þú  skalt  skamma  hríð  njóta,  ef  ek  má  ráða." 
(Ef  tir  þat  ríðr  Jökull  á  brott  ok  var  i  þungu 
skapi.  Líða  nú  stundir  fram  ok)  einn  tima 
búast  þeir  Finnbogi  ok  porkell  at  riða  til 
Gnúps  ok  hafa  þaðan  þat,  er  þeir  þurfa  til 
boðsins.  Riða  þeir  þrír  samt,  en  Hrafn  enn 
litli  rann  fyrir  hestum  þeira.  Fara  sem  leið 
liggr,  þar  til  er  þeir  kómu  til  Gnúps.  Var 
þeim  þar  vel  fagnat.  Snemma  morgins  fór 
smalamaðr  frá  Hofi  ok  sá  ferð  þeira.  Hann 
sagði  þeim  brœðrum,  at  Finnbogi  enn  rammi 
lét  ekki  óvænt  yfir  sér,  er  hann  reið  þar  hjá 
garði,  —  „ok  porkell  brúðgumi,  draglokanv 
með  honum."  pórir  mælti:  „Helzt  má  hon- 

um  þat  þeira  manna,  sem  nú  eru  hér  til." 
penna  dag  hvarf  Jökull  á  brott  með  annan 
mann. 

31.  Nú  er  þar  til  at  taka,  er  þeir  Finn- 
bogi  búast  á  brott  um  daginn.  peir  höfðu 
þat  með  sér,  sem  þeir  þurftu.  Rak  Hrafn 
fyrir  sér  hestana,  suma  klyfjaða,  en  þeir 
riðu  síðarr.  Ok  þá  er  þeir  riðu  ofan  at  Hofi, 
stakk  Hrafn  við  fótum.  Finnbogi  spurði,  hvi 
hann  fœri  eigi.  Hrafn  segir:  „Ek  sé  hér  fram 
undir  brekkuna,  hvar  spjótsoddar  koma 
upp,  eigi  færi  en  tíu.  Er  þat  ætlan  min,  at 
menn  fylgi."  Finnbogi  mælti:  „J?at  er  þér 
mjök  oft,  at  þú  undrast  þat,  þó  at  þú  sjáir 
menn.  pykkir  oss  vel,  hvar  sem  sveinar 
leika  sér."  Ok  er  þeir  ríða  fram  hjá,  hleypr 
Jökuil  fyrir  þá  með  tíunda  mann.  Finnbogi 
heilsaði  honum  vel  ok  frétti  hvat  hann 
vildi.  Jökull  segir:  „Kalla  má,  at  ek  eiga 
ekki  erendi  við  þik,  sem  þó  má  vera  er  fyr- 
ir  þat  gangi.  J>ykki  mér  porkell  ekki  lítt 
hafa  dregizt  til  óþykkju  við  mik:  beðit  þeir- 
ar  konu,  er  ek  vilda  umsjá  veita.  Er  hon- 
um  þat  ofdul  at  ganga  í  mót  oss  frænd- 
um."  Finnbogi  segir:  „pó  at  þér  þykki  por- 
kell  mágr  minn  ekki  skjótlegr  mjök,  þá  er 
hann  þó  ekki  uppburðaminni  um  þat,  er  til 
kvennanna  heyrir,  en  þér  garparnir."  Jök- 
ull  leggr  spjóti  til  porkels  ok  stefnir  á  hann 

miSjan.  1  því  brá  Finnbogi  sverði  ok  hjó 
í  sundr  spjótskaftit  milli  handa  honum. 
Finnbogi  hljóp  af  baki  ok  mælti:  „Mér  skaltu 
nú  fyrr  mœta,  Jökull,  því  at  yðr  mun  for- 
vitni  á,  Vatnsdœlum,  at  vita,  hvat  ek  má." 
Jökull  þrífr  eitt  spjót  ok  leggr  til  Finnboga 
í  skjöld  hans  ok  gekk  i  sundr  spjótskaftit. 
1  þessi  svipan  þá  hlaupa  fram  tveir  menn 
ok  váru  þeir  brœðr  þar  komnir,  pórir  ok 
J>orsteinn,  ok  gengu  þegar  í  milli  ok  skildu 
þá.  póttust  þeir  vita,  þegar  Jökull  hvarf. 
hvat  hann  mundi  fyrir  ætlast.  Hafði  hann 
tekit  sér  menn  á  næsíum  bœjum.  Siðan 
þeir  váru  skildir,  ríðr  Finnbogi  heim  tii 
Borgar  ok  búast  þeir  við  boði  vel  ok  virðu- 
lega.  Einnhvern  dag  riðr  Finnbogi  til  Hofs 
ok  býðr  þeim  póri  ok  porsteini  til  boðs  með 
sér.  J?eir  þökkuðu  honum  vel  ok  kváðust 
gjarna  vilja  eiga  gott  við  hann;  en  sögðu 
Jökul  stirðan  i  lyndi  ok  ómjúkan,  —  „munu 
vér  annathvárt  fara  allir  eða  engi  várr." 
Ríðr  Finnbogi  heim  eftir  þat,  ok  einn- 
hvern  dag  fyrir  boðit  ríða  þeir  til  Borgar, 
pórir  ok  porsteinn,  at  finna  Finnboga  ok 
sögðu,  at  þeir  mundu  heima  sitja  um  boð- 
it.  Finnbogi  mælti:  „Vel  fari  þit  með  ykkru 
máli."  Hann  gaf  porsteini  sverð  harðla  vel 
búit  ok  enn  bezta  grip,  en  póri  fingrgull,  er 
vá  eyri,  ok  kvað  Hákon  jarl  hafa  gefit  sér^ 

mág  sinn.  peir  þakka  honum  harðla  vel  ok 
ríða  heim.  Hafði  Jökull  alt  í  spotti  við  þá 
brœðr  sína.  Svá  er  sagt,  at  þeir  sitja  at  veizl- 
unni  á  Borg  ok  verðr  ekki  til  tíðenda.  Ferr 
veizlan  vel  fram  ok  at  lokinni  segir  Finn- 
bogi,  at  þau  porkell  skulu  þar  sitja  um  vetr- 
inn  hjá  honum.  porgrímr  kveðst  ætla,  at 
póra  mundi  heim  vilja  með  honum.  póra 
segir:  „petta  kýs  ek  at  vera  hér  hjá  Finn- 
boga.  Man  oss  þat  bezt  gegna  at  hafa  hans 
ráð  sem  mest.  En  ek  skal  koma,  faðir  minn, 
þik  at  finna  enn,  þá  er  stundir  líða."  Eftir 
þat  ríða  brott  boðsmenn  hvárratveggju  vel 
sœmdir  með  góðum  gjöfum. 

32.  pat  er  eitthvert  sinn,  at  porkell  mælti 
til  póru:  „Nær  ætlar  þú  at  finna  föður  þinn* 
sem  þú  hézt  honum?"  Henni  kvaðst  harðla 
gott  þykkja  hann  at  finna,  en  kvað  þat  hug- 
boð  sitt,  at  hon  sæi  eigi  síðr  fyrir  hans  kosti, 
þó  at  þau  sæti  eigi  siðr  heima  þar  en  ræk- 
ist  annarsstaðar.  porkell  segir:  „Veit  ek,  at 
þú  mælir  þetta  sakir  vinar  þíns,  Jökuls,  en 
ek  óttast  hann  alllitit,  ok  skal  ekki  fara  at 
síðr."  Ok  einn  morgin  snemma  var  porkell 
á  fótum  ok  spurði  Finnbogi,  hvat  hann 
skyldi.  Hann  kveðst  skyldu  ríða  með  póru 
norðr  í  Bólstaðarhlíð.  Finnbogi  kvað  þat  ráð 
at  riða  hvergi,  —  „veit  ek  at  póra,  vinkona 
min,  mun  mik  ráða  láta."  Hon  kvað  þat 

satt.  porkell  kvaðst  ráðinn  til  at  fara,  ef 
Finnbogi  bannaði  eigi.  Hann  kvaðst  eigi 
banna  vilja,  —  „en  spurt  hefi  ek,  at  Jökull 
reið  norðr  til  Skagafjarðar  fyrir  fám  nótt- 
um.  pykki  mér  eigi  vita  mega,  hversu  f erð- 
ir  yðrar  berr  saman."  Eftir  þetta  ríða  þau 
vestan  tvau  saman  ok  einn  hlaupandi  sveinn 
með  þeim.  Ríða  þar  til,  er  þau  koma  í  Hlið. 
Var  við  þeim  tekit  harðla  vel.  —  Maðr  er 
nefndr  pórarinn.  Hann  bjó  á  Víðimýri  í 
Skagafirði.  Hann  var  mikilmenni  ok  goð- 
orðsmaðr,  ok  átti  son,  er  Vilmundr  hét.  pór- 
arinn  var  skyldr  þeim  Hofssveinum  ok  var 
en  mesta  vinátta  með  þeim  Jökli.  En  öllum 
öðrum  þótti  pórarinn  et  mesta  illmenni  ok 
ofmetnaðarmaðr  mikill.  Jökull  var  þá  kom- 
inn  á  Víðimýri.  Ok  er  hann  hafði  þar  eigi 
iengi  verit,  spyrr  hann  af  hlaupandi  mönn- 
um,  at  porkell  ok  póra  kona  hans  váru  kom- 
in  í  Bólstaðarhlíð.  Ok  litlu  síðarr  býst  hann 
heim  at  ríða.  pórarinn  undraðist,  er  hann 
vildi  svá  skjótt  ríða.  Kvað  hann  slíkt  gera 
undarlega  ok  ófrændsamlega  við  sik.  Jök- 
ull  kvaðst  þá  fara  vilja.  pórarinn  reið  þá 
á  leið  með  þeim  vestr  í  skarðit  til  bœjar  þess, 
er  í  Vatnshlíð  heitir,  ok  cf tir  þat  hverfr  hann 
af tr,  en  þeir  ríða  þrír  saman  þar  til,  er  þeir 
koma  í  Bólstaðarhlíð.  Var  þá  áliðinn  dagr 
nökkut.  Ein  kona  var  úti,  ok  heilsaði  vei 

Jökli;  því  at  hon  hafði  oft  sét  hann.  Hann 
spurði,  hvárt  porkell  væri  þar.  Hon  kvað 
svá  vera.  „J?á  skaltu,"  segir  Jökull,  „biðja 
hann  út  ganga.  Seg,  at  ek  vil  finna  hann." 
Hon  gerði  svá.  Sátu  þeir  mágar  í  stofu.  Var 
fátt  manna  heima.  Svartr  hét  nautamaðr 
porgríms  bónda,  bæði  mikill  ok  sterkr.  por- 
grimr  bað  porkel  fara  varlega.  J?eir  íóku 
vápn  sín  báðir  ok  gengu  út.  porgrímr  var 
þá  gamlaðr  mjök.  porkell  heilsaði  Jökli. 
Hann  segir:  „pess  skaltu  nú  víss  verða, 
hversu  heilan  ek  vil  þik,"  ok  lagði  til  hans 
spjóti  ok  stefndi  á  hann  miðjan.  Ok  í  því 
hljóp  út  Svarír  nautamaðr  ok  hafði  stálhúfu 
á  höfði  mikla  ok  ákaflega  forna  ok  skjöld 
fyrir  sér,  en  ekki  hafði  hann  höggvápn  ann- 
at,  en  hann  reiddi  mykireku  sína  um  öxl. 
Ok  er  Svartr  sér  athöfn  Jökuls,  slær  hann 
þegar  til  hans  með  rekunni  ok  í  sundr  spjót- 
skaftit  milli  handa  Jökli.  Jökull  bað  hann 
fara  þræla  armastan.  Svartr  mælti:  „Ef  þú 
ríðr  eigi  skjótt  á  brott,  skal  ek  slá  annan 
við  eyra  þér."  porkell  lagði  þá  spjóti  til 
Jökuls  ok  í  skjaldarsporðinn,  svá  at  hann 
klofnaði  ok  hljóp  spjótit  í  rist  Jökli  ok  varð 
þat  allmikit  sár.  Fylgdarmenn  Jökuls  sóttu 
at  porgrími.  Jökull  hljóp  þá  at  baki  porgrími 
ok  hjó  með  sverði  í  höfuð  honum.  Hann  haf ði 
hjálm  á  höfði,  ok  beit  eigi  sverðit  heldr  en 

með  skíði  væri  slegit.  Jökul  undraöi  þetta 
mjök,  því  at  þat  sverð  hafði  hann  reynt  áðr 
allvel  bíta.  porkell  lagði  þá  til  fylgdarmanns 
Jökuls  ok  þegar  i  gegnum  hann.  pá  mælti 
porgrímr:  „pat  er  ráð,  Jökull,  aí  ríða  heim; 
mun  þér  þetta  verða  engi  sœmdarför  at 
sinni."  Jökull  sá,  at  þeíta  mundi  svá  fara. 
með  því  at  hann  mœddi  mjök  blóðrás,  ok 
þat,  at  Svartr  stóð  með  reidda  rekuna  ok 
var  búinn  at  slá  hann  með,  ok  þótti  honum 
þaí  mest  svívirðing.  Ok  við  þetía  alt  saman 
stígr  Jökuli  á  bak  ok  ríðr  brctt  við  annan 
mann  ok  unir  stórilia  við  sína  ferð.  Kemr 
heim  ok  er  lengi,  áðr  en  hann  verðr  grœddr. 
Spyrjast  nú  þessi  tíðendi  ok  þykkir  Jökulí 
hafa  ilt  af  beðit. 

33»  pessu  næst  kemr  skip  af  hafi  vestr  í 
Hrútaf  jörð  áBorðeyri  ok  hétBergr  stýrimaðr- 
inn  ok  kallaðrBergrrakki.Hannvarenngervi- 
ligsti  maðr  ok  fríðr  sýnum.  Hann  var  kváng- 
aðr  ok  hét  Dalla  kona  hans  ok  var  kvenna 
vænst  ok  kynstór,  ok  kvenna  högust  á  alla 
hluíi.  pessi  Bergr  var  systurson  Finnboga 
ens  ramma,  ok  hét  pórný  móðir  hans,  sú 
en  sama  at  Skíði  flutti  á  brott  at  óvilja  Ás- 
bjarnar  föður  hennar.  pegar  Finnbogi  fréttir 
þat9  ríðr  hann  til  skips  ok  fagnar  vel  Bergi 
frænda  sínum.  Býðr  þeim  til  sín  ok  þat  þiggja 
þau  ok  fara  heixn  til  Borgar.  Hallfríði  fanst 

heldr  f átt  um  við  þau,  en  Finnbogi  var  harðla 
glaðr  ok  veitti  þeim  stórlega  vel  Líðr  af 
vetrinn  ok  talast  þeir  við  frændr  ok  bað 
Finnbogi  Berg  þar  vera  lengi  hjá  sér,  en 
senda  utan  skip  sitt,  ok  þat  ráða  þeir  af. 
Fá  mann  fyrir  skipit;  var  þat  frændi  Döllu, 
suðreyskr  maðr  at  ætt,  sem  þau  váru  bæði. 
34.  Grimr  hét  maðr,  er  bjó  á  Torfustöð- 
um.  Hann  var  ungr  maðr  ok  ókvángaðr; 
var  faðir  hans  dauðr.  Hann  var  vel  ættaðr 
ok  var  gervilegr  maðr.  pau  váru  skyld  mjök 
ok  Véfriðr  kona  Sigurðar  at  Gnúpi.  Grimr 
bað  systurdóttur  þeira  brœðra  at  Hof i  ok  þau 
ráð  skyldu  takast  um  vetrinn.  Er  þar  boðit 
mönnum  til.  Grímr  var  ok  mjök  skyldr  Möðr- 
vellingum  ok  fyrir  því  bauð  hann  þeim 
Finnboga  ok  öllum  þeim,  sem  þau  vildi  með 
sér  f ara  láta.  peir  brœðr,  pórir  ok  porsteinn, 
buðu  ok  Finnboga.  Hann  kvað  mága  sína 
hafa  boðit  sér  áðr,  en  kvaðst  kunna  þeim 
þökk  fyrir.  Liða  nú  stundir  ok  vetrar.  Ger- 
ir  veðr  hörð,  svá  at  rekr  á  hriðir.  Ok  þann 
sama  dag,  er  til  boðsins  skyldi  koma,  búast 
þeir  frændr,  Finnbogi  ok  Bergr,  en  ekki  var 
áreitingr,  at  fleira  mætti  fara,  Siðan  ráðast 
þeir  til  ferðar.  Gekk  Finnbogi  fyrir  þar  til 
er  þeir  koma  at  Vatnsdalsá.  Var  hon  allólík- 
leg  til  yf irf erðar.  Var  krapaf  ör  á  mikil,  en  lögð 
frá  löndum.  peir  binda  saman  vápn  sín  ok 

höf  ðu  loðkápur  f ótsíðar.  Bergr  haf ði  engi  orð 
um,  en  þótti  ólíklegt,  at  þeir  mundi  yfir 
komast.  Ok  eftir  þat  leggjast  þeir  til  sunds 
báðir.  Bað  Finnbogi  Berg  halda  undir 
belti  sér.  Legst  hann  svá,  at  hryðr  um  krap- 
it  ok  með  fœrleik  hans  komast  þeir  yfir 
ána,  ok  ganga  þar  til,  er  þeir  koma  til  Hofs. 
Váru  boðsmenn  ailir  komnir.  Ganga  þeir  inn, 
Eldar  váru  stórir  í  eldaskálanum  ok  sátu  þar 
nökkurir  menn  á  langknökkum.  Váru  þeir 
þar  allir  brœðr.  Kolr  hét  maðr.  Hann  var 
ráðamaðr  at  Hofi,  mikill  maðr  ok  sterkr  ok 
enn  ódælsti.  peir  ganga  nú  innarr  hjá  eld- 
inum.  Gekk  Finnbogi  fyrir.  Ok  er  þeir  koma 
gegnt  þar  sem  Jökull  (sat),  þá  stingr  hann 
höndum  við  Bergi  ok  hrindr  honum  ok 
stakar  hann  at  eldinum,  ok  berr  hann  at 
honum  Kol,  er  hann  annast  um  eldinn  eða 
eldana.  Hann  hrindr  Bergi  þegar  ok  bað 
hann  eigi  hlaupa  á  sik.  Finnbogi  sér  þat  ok 
þrífr  annarri  hendi  loðkápuna  milli  herða 
Bergi  ok  réttir  hann  upp  annarri  hendi  með 
öllum  vápnum,  en  annarri  hendi  styðr  hann 
á  herðar  Jökli  ok  steðjar  upp  yfir  hann  með 
ölíum  sinum  búnaði  ok  kom  standandi  niðr 
ok  unduðust  allir  þenna  fœrleik.  peir  hljópu 
þá  upp  brœðr  ok  tóku  við  vápnum  þeira  ok 
vásklæðum,  en  fengu  þeim  þurr  klæði  ok 
efiir  þat  gengu  þeir  til  bekkjar  Gríms  brúð- 

guma.  Sat  Finnbogi  á  aðra  hönd  honum. 
Fór  veizlan  fram  et  bezta  ok  at  lokinni  váru 
gjafir  gefnar.  J?órir  gaf  Finnboga  stóöhross 
þau,  er  eigi  váru  i  Vatnsdal  önnur  betri,  en 
porsteinn  gaf  honum  hjálm  ok  spjót,  góða 
gripi.  Finnbogi  þakkaði  þeim  vel.  Ok  er 
menn  váru  búnir,  gekk  Bergr  enn  rakki  at 
Kol  ok  siær  exarhamars  högg  i  höf  uðit  ok  f  ell 
hann  þegar  í  óvit.  Hlaupa  þá  hvárirtveggju 
til  vápna.  En  með  því,  at  margir  urðu  með- 
algöngumenn,  þá  skilja  þeir  at  sinni.  Ok  um 
sumarit  eftir  kemr  skip  af  hafi  þat  et  sama 
sem  Bergr  átti.  Ok  þetta  sama  sumar  skor- 
ar  Jökul!  Finnboga  á  hólm,  en  porsteinn 
Bergi  enum  rakka,  ok  þessu  jáía  þeir  ok 
ákveða  dag,  nær  þeir  skulu  finnast.  Ok  er 
at  þeiri  stundu  kemr,  segir  Dalla  þeim  f  rænd- 
um,  at  henni  gazt  ekki  at  þessi  ætlan,  — 
„skal  ek  gera  þat  veðr,  at  hvárki  yðr  né 
öðrum  mönnum  sé  úti  vært."  Finnbogi  bað 
hana  eigi  þat  gera.  Kvað  þá  skömm  mundu 
alla  ævi  uppi  vera,  ef  þeir  gengi  á  heit  sín 
ok  mundi  þeim  virt  til  hugleysis-  Dalla 
kvaðst  á  þat  hætta  mundu,  heldr  en  hon 
misti  bónda  síns.  Ok  eigi  varð  at  hégóma. 
Svá  mikil  hríð  kom  á,  at  þat  var  með  mikl- 
um  ólíkendum,  hverr  stormr  var  eða  snjá- 
fall.  Var  ok  svá  sagt,  at  Finnboga  þótti  all- 
ilt,  en  þat  ætlaði  hann,  at  engi  þeira  mundi 

koma.  pá  sitja  þeir  heima.  Veðrit  helzt  þrjár 
nætr  ok  er  upp  létti,  þóttust  menn  engan 
stað  sjá  snjóvarins.  pat  spurðist  ok,  at  þeir 
Hofssveinar  höfðu  komit  á  mótit,  ok  þat 
með,  at  Jökull  hafði  reist  Finnboga  nið  all- 
hæðilegt,  þar  sem  þeir  skyldu  fundizt  hafa. 
Spyrjast  nú  þessi  tiðendi  ok  þykkir  mönn- 
um  allmjök  þetta  hafa  á  vorðit  fyrir  Finn- 
boga  ok  aftrdrepa  mikil  hans  virðingar, 
Sjálfum  honum  þótti  þetta  svá  ilt,  at  engan 
hlut  hafði  honum  þann  til  handa  borit,  at 
hann  yndi  verr  við  ok  lagði  ena  mestu  fæð 
á  Döllu-  Líðr  nú  af  vetrinn.  pau  Finnbogi 
áttu  þrjá  sonu;  hét  einn  Gunnbjörn,  annarr 
]?órir,  þriði  Eyjólfr,  ok  váru  allir  enir  væn- 
ligstu  menn. 

35.  Um  sumarit  býr  Bergr  skip  sitt  ok 
ætluðu  þau  at  sigla.  Lætr  Finnbogi  flytja 
varnað  þeira  til  skips.  porkell  ok  póra  váru 
þá  með  Finnboga.  Ok  er  Bergr  er  búinn, 
riða  þeir  Finnbogi  ok  porkell  með  honum. 
Hrafn  enn  litli  fór  ok  með  nökkura  klyfja- 
hesía.  Ríða  þeir  þar  til,  er  þeir  koma  mjök 
svá  vestr  af  hálsinum,  Hrútafjarðarhálsi- 
Hrafn  hafði  farit  fyrir.  Ok  er  þeir  ríða  of- 
an  fyrir  hálsinn,  bíðr  Hrafn  þeira.  Finnbogi 
spurði,  hví  hann  fœri  eigi  —  „eða  sér  þú 
nökkut  til  tíðenda?"  Hann  kvað  heldr  þat, 
—  „ek  sá  hér  undir  brekkuna,  ofan  fyrir 

oss,  at  hestar  tveir  kómu  fram  meðr  söðl- 
um.  pá  hljópu  fram  tveir  menn  með  vápn- 
um  ok  tóku  hestana  ok  leiddu  upp  undir 
brekkuna.  Er  þat  ætlan  mín,  at  fyrir  yðr 
muni  setit  ok  mun  vera  fleira  manna  en  ek 
hefir  sét.  Er  þat  ráð  mitt  at  snúa  aðra  leið 
ok  eiga  ekki  við  þá."  Finnbogi  segir:  „peir 
einir  munu  vera,  at  eigi  munu  fúsari  mik 
at  finna  en  ek  þá.  Verðr  fundr  várr  sem  má. 
Eigi  skulum  vér  bera  niðingsorð  þetta  sinni, 
svá  at  vér  f lýim  f yrr  en  vér  þurf  im  eða  þolini 
óheyrilegar  skammir."  Eftir  þat  riða  þeir  á 
einn  grjóthól.  Sjá  þá  hvárir  aðra.  Var  þar 
kominn  Jökull  Ingimundarson  ok  pórarinn 
frændi  hans,  Vilmundr  son  hans  ok  Kolr 
ráðamaðr.  Váru  þeir  tólf  saman  ok  allir 
enir  vegligstu.  peir  Finnbogi  ieystu  upp  steina 
nökkura,  þar  til  er  þeir  koma  at.  Jökull 
mælti  þá:  „pat  er  nú  ráð  at  minnast  exar- 
hamarshöggsins,  Kolr."  J>á  hljóp  Kolr  fram 
ok  lagði  spjóti  til  Bergs  ok  kom  i  skjöldinn. 
Bergr  bar  af  sér  skjöldinn  við  ok  í  þvi  lagði 
Jökull  til  Bergs  ok  í  hálsstefnit  frammi 
fyrir  hóstinn.  J?etta  sá  Finnbogi  ok  brá  sverði 
ok  hjó  i  sundr  spjótskaftit.  pórarinn  sótti 
at  porkatli  ok  tveir  menn  með  honum.  por- 
kell  varðist  vel  ok  drengilega  ok  f  ell  við  góð- 
an  orðstír.  Bergr  lagði  til  Kols  i  gegn- 
um  skjöldinn  ok  fyrir  brjóst  Kol  ok  feli 

hann  á  bak  af  tr,  ok  í  þvi  sló  Finnbogi  hann 
með  steini  i  höfuðit,  svá  at  i  smán  mola 
lamdist  haussinn  ok  fekk  hann  bráðan  bana. 
Finnbogi  lagði  þá  til  Jökuls  i  gegnum  skjöld- 
inn  ok  svá  lærit,  ok  varð  þat  allmikit  sár, 
Vilmundr  sótti  þá  at  Bergi  ákaft  mjök  ok 
tveir  menn  með  honum.  Bergr  lagði  til  ann- 
ars  ok  í  gegnum  hann.  í  þvi  var  annarr 
kominn  upp  at  baki  honum.  Bergr  snar- 
aðist  þá  við  ok  slœmdi  til  hans  sverðinu 
annarri  hendi  ok  tók  sundr  i  miðju,  Vil- 
mundr  lagði  þá  til  Bergs  ok  þat  sér  Finn- 
bogi,  at  hann  var  hlifarlauss  ok  snýr  þar 
til  ok  i  þvi  leggr  Vilmundr  i  gegnum  Berg 
ok  kippir  at  sér  sverðinu.  Bergr  leit  til  ok 
brosti  at  ok  mælti:  „Minni  verðr  nú  lið- 
veizla  mín  við  þik,  Finnbogi  frændi,  en  ek 
vilda,  ok  vel  hefir  þú  alit  mik  i  vetr."  Hann 
vefr  at  sér  klæðin  ok  sezt  niðr.  Finnbogi 
hleypr  þá  at  Vilmundi  ok  klýf r  hann  í  herðar 
niðr.  Jökull  leggr  þá  til  Finnboga,  en  ann- 
arri  hendi  slær  hann  með  sverðinu  ok  af 
Bergi  höfuðit.  Finnbogi  hjó  til  Jökuls,  svá 
at  í  beini  nam  stað.  Hrafn  litli  var  sárr  mjök 
ok  hafði  drepit  einn  af  fylgdarmönnum  pór- 
arins  goða.  J?eir  sóttu  þá,  fimm  at  Finn- 
boga.  Hann  hjó  þá  til  beggja  handa  ok  gekk 
i  móti  þeim  et  drengiligsta.  pórarinn  gekk 
fast  at  móti.  Var  hann  fullhugi  ok  rammr 

aí  afli.  Finnbogi  sló  hann  með  steini  ok  kom 
utan  á  vangann  ok  steyptist  hann  þegar.  Finn- 
bogi  hjó  eftir  honum,  ok  tók  hann  sundr  i 
miðju.  Varð  hann  þá  mannskœðr.  Ok  er  þeir 
höfðu  barizt  um  hríð,  þá  sá  þeir  tiu  manna 
reið  ok  riðu  ákaflega  mikit  Váru  þeir  þar 
komnir  brœðr  Jökuls  ok  gengu  þegar  i  milli 
þeira.  Jökull  var  þá  óvígr  ok  harðia  mjök 
sárr.  Stóðu  þeir  fimm  upp  ok  allir  mjök 
sárir.  Finnbogi  var  móðr  mjök  en  ekki  sárr. 
pórir  mælti:  „Hér  eru  vorðin  tiðendi  mikil 
ok  óþörf."  Finnbogi  svaraði:  „Vorðin  eru 
þau,  at  ek  mun  aldri  bœtr  bíða  ok  þat  haf ða 
ek  ætlat  nú,  at  vit  Jökuil  mundim  eigi  oft- 
arr  finnast  þurfa,  en  nú  mun  þat  á  yðru 
valdi."  pórir  kvað  þá  hættu  skyldu.  Duga 
þeir  þá  at  þeim  mönnum,  er  lifs  var  ván. 
Finnbogi  flytr  heim  Berg  frænda  sinn  ok 
heygir  hann  skamt  frá  Borg.  Stendr  þar  enn 
haugr  hans.  Spyrjast  nú  þessi  tíðendi  ok 
þykkir  fundr  enn  harðasti  vorðinn  ok  Finn- 
bogi  hafa  enn  sýnt  þat,  at  hann  er  afburðar- 
maðr  annarra  manna  í  sinni  framgöngu. 
Döllu  þótti  mikill  skaði  um  bónda  sinn.  Hon 
bað  Finnboga  fá  sér  Gunnbjörn  son  sinn 
til  fóstrs.  J>ótti  sér  þat  yndi  at  hafa  með 
sér  nökkurn  Bergi  skyldan.  En  með  því  at 
Finnbogi  vissi,  at  hon  var  rík  mjök  ok  stór- 
auðig  ok  þat  annat,   at  hon  hafði   sárt  af 

beðit  ok  mikit  af  hlotit  þeira  fundi,  þá  lætr 
liann  þetta  eftir  hennar  bœn.  Fær  henni  í 
hendr  Gunnbjörn  son  sinn.  Var  hann  þá  sex 
vetra  eða  sjau.  Hann  fekk  henni  ok  í  hendr 
finitán  hundruð  mórend  ok  fimtán  varar- 
feldi  ok  sendi  Bárði  á  Grœnmó.  Eftir  þat 
fór  hon  utan  ok  átti  enn  bezta  garð.  Skar 
hon  þegar  Gunnbirni  skrúðklæði  ok  skaiiat. 
Hon  fór  norðr  á  Grœnmó  ok  fœrði  Bárði 
bónda  gjafirnar.  Leizt  Bárði  allvel  á  svein- 
inn.  Ok  þat  var  einn  dag,  at  Bárðr  spurði, 
hvárt  Gunnbjörn  vildi  glíma  við  annan  pilt. 
Hann  bað  Döllu  ráða.  Síðan  glíma  þeir  þrjár 
lotur  ok  þótti  Bárði  mjök  jafni  ok  bað  þá 
hætta.  Gunnbjörn  kvaðst  eigi  hætta  vilja 
ok  hleypr  undir  ok  rekr  niðr  svá,  at  þegar 
gengu  í  sundr  þrjú  rifin  í  piltinum.  Hann 
kvaðst  þá  hætta  vilja.  Bárðr  kvað  ekki  logit 
til  föðurins  ok  gaf  honum  gullhring,  er  stóð 
sex  aura  ok  kvað  gott  í  vánum  síðarr,  at 
hann  mundi  af bragðsmaðr  verða.  Kvað  þenna 
verit  hafa  fimtán  vetra  ok  þó  enn  knásta, 
en  Gunnbjörn  var  þá  átta  vetra.  Eftir  þat 
fara  þau  á  brott  með  enum  beztum  gjöfum. 
Vex  Gunnbjörn  upp  með  Döllu  þar  til  at 
hann  er  íólf  vetra.  Var  hann  þá  svá  mikill 
ok  sterkr,  ok  mikit  afbragð  annarra  manna. 
—  Rauðr  hét  víkingr,  er  beðit  hafði  Döllu 
ok  hafði  Gunnbjörn  fyrir  sezt  skarplega  ok 

hafði  Rauðr  brott  farit  i  illu  skapi.  Nú  er 
svá  komit,  at  Dalla  fær  Gunnbirni  skip  ok 
legst  hann  i  hernað,  ok  er  hverjum  frœkn- 
ari  i  framgöngu.  Herjar  hann  á  vikinga,  hvar 
sem  hann  kemr  fram.  Ok  at  áliðnu  sumri 
finnast  þeir  Rauör  vikingr  undir  ey  einni. 
Slær  þegar  i  bardaga  með  þeim.  Haf  ði  Rauðr 
dreka  ágætan.  Var  hann  bæði  harðr  ok  illr 
viðreignar.  Fellr  Kð  af  hvárumtveggjum. 
pá  mælti  Gunnbjörn:  „Viltu  glíma  við  mik, 
Rauðr?"  „Hversu  gamall  ertu?"  segir  Rauðr. 
„Ek  em  nú  tólf  vetra,"  segir  hann.  „pá  þykki 
mér  til  lítils  vera  eða  engis  at  glima  við  þik; 
en  þó  skaltu  ráða."  Ef  tir  þat  taka  þeir  atglíma 
lengi  ok  er  Gunnbjörn  aflaminni  ok  forðar 
sér  meir.  Rauðr  sœkr  með  ákefð  ok  þar  til, 
at  hann  mœðist.  Gunnbjörn  sœkir  þá 
eftir  megni  þar  til  er  Rauðr  fellr.  Gunn- 
björn  hafði  einn  tygilknif  á  hálsi,  er  fóstra 
hans  hafði  gefit  honum.  Ok  með  þvi  at  hann 
haf ði  ekki  vápn  til,  J>á  tekr  hann  þenna  litla 
kníf  ok  skerr  af  Rauði  höfuðit  með.  Eftir  þat 
tekr  Gunnbjörn  dreka  þann  enn  góða  ok  alt 
þat  góz,  er  Rauðr  haf  ði  átt,  en  lætr  f  ara  menn 
í  friði  með  sitt  góz,  ok  kalla  þeir  hann  enn 
bezta  dreng.  Ferr  hann  um  haustit  til  fóstru 
sinnar.  Sitja  þar  um  vetrinn  glaðir.  Skortir 
eigi  fé  ok  gott  yfirlæti. 

36.     Svá  er  sagt,  þá  er  kristni  var  boðuð 

á  Islandi,  sá  fagnaðr,  er  öllum  hefir  mestr 
vorðit,  at  engi  varð  fyrr  til  né  skjótari  en 
Finnbogi  enn  rammi  at  játa  því  með  por- 
geiri  móðurbróður  sínum.  Var  hann  ok  jafn- 
an  síðan  formælandi  þat  at  styrkja  ok  styðja, 
sem  enir  ágætustu  menn  boðuðu.  Varð  ok 
sjálfr  vel  kristinn.  pat  er  sagt  eftir  fall  Bergs 
ens  rakka,  at  Hallfríðr  fœddi  barn.  Lét  Finn- 
bogi  þegar  kalla  eftir  Bergi  frænda  sínum. 
Unni  hann  honum  einna  mest  sona  sinna. 
Bersi  hét  maðr.  Hann  bió  í  Hvammi  i  Vatns- 
dal.  Hann  var  skyldr  þeim  Hofsmönnum. 
Höfðu  þeir  kvæntan  hann  ok  lagit  til  fé 
með  honum.  Hafði  hann  áðr  verit  hleypi- 
piltr  þeira  brœðra,  en  var  nú  vorðinn  gildr 
maðr  ok  lagamaðr  mikill.  pessi  maðr  eggj- 
aði  þá  brœðr  jafnan  til  mótgangs  við  Finn- 
boga.  Jökull  lá  lengi  i  sárum  ok  varð  þó 
heill.  pess  er  getit  eitthvert  sinn,  at  Finn- 
bogi  hafði  riðit  til  Gnúps  at  finna  Sigurð 
ok  áðr  hann  riði  á  brott,  kemr  hann  i  Hvamm 
at  finna  Bersa  ok  mælti:  „Svá  er  mér  sagt, 
Bersi,  at  þú  sér  mjök  spillandi  um  lyndi 
frænda  þinna  ok  mjök  œsandi  þá  á  hendr 
mér.  En  þar  sem  þú  ert  lítils  verðr  hjá  þeim, 
þá  skal  ek  svá  finna  þik  eitthvert  sinn,  at 
þú  skalt  aldri  þrífast."  Bersi  segir:  „Ek  hefi 
lítit  at  gert  hér  til,  en  þat  skal  vita  ok  til 
eiga  at  segja,  at  engi  skal  þér  grimmari  en 

ek."  Finnbogi  sat  á  baki  ok  reið  at  honum 
ok  sló  hann  kinnhest,  svá  at  þegar  fell  hann 
i  óvit  ok  kvað  Finnbogi  ekki  vápn  á  hann 
berandi.  Bað  hann  svá  annars  verra  biða. 
Riðr  hann  heim  ok  lætr  kyrt  um.  —  pat 
var  einn  tíma,  at  þau  Finnbogi  ok  Hallfríðr 
ríða  norðr  til  Ljósavatns.  Tók  porgeirr  við 
þeim  báðum  höndum  ok  varð  þeira  kvámu 
stórlega  feginn.  Litlu  siðarr  kom  þar  sendi- 
maðr  utan  ór  Vík  ok  sagði  Ásbjörn  krank- 
an  mjök  ok  bað  porgeir  koma  út  þangat 
En  þau  vissu  eigi,  at  Finnbogi  væri  þar 
kominn.  Eftir  þetta  ríða  þau  út  öll  saman. 
Verðr  alt  fóik  þeim  stórlega  fegit  ok  var 
Ásbjörn  mjök  sjúkr.  Skipar  hann  til  um  þá 
hluti,  sem  hann  vildi  sín  umráð  standa  láta. 
Sagði,  at  Finnbogi  áíti  fé  at  taka  alt  eftir 
hans  dag  ok  kvaðst  honum  unna  stórvel  at 
njóta.  Bað  hann  þau  hjón  gera  þat  til- 
læti  við  sik  aí  láta  heita  eftir  honum.  Kvaðst 
þess  vænta,  at  nökkur  hamingja  mundi 
fyigja.  Eftir  þat  fá  þeir  honum  prest  at  veita 
honum  þá  hluti,  er  hann  þurfti  nauðsynlega 
ok  síðan  þröngir  hann  sóttin,  svá  at  þar  af 
deyr  hann.  Bjuggust  síðan  brott  xneð  lík 
hans  ok  fór  fjöldi  með  utan  þaðan.  Ok  er 
þeir  ríða  utan  um  Flateyjardalsheiði  ok  um 
kambinn  Almannakamb,  —  en  annarr  heitir 
Finnbogakambr,  —  þá  bað  porgeirr  þá  stíga 

af  hestum  sínum.  Var  veðrit  gott  ok  heití 
ok  mœddust  hesíarnir  undir  börunum.  peir 
gerðu  svá.  pá  mælti  porgeirr  til  Finnboga: 
„Með  því,  frændi,  at  þat  er  líkara,  at  frest- 
ist  kvámur  þinar  norðr  hingat,  þá  viljum 
vér  biðja  þik,  at  þú  sýnir  hér  nökkura  afl- 
raun,  er  bæði  eru  hjá  frændr  þínir  ok  vin- 
ir."  Finnbogi  spurði,  hvat  hann  vildi  helzt 
hvat  hann  gerði,  —  „eða  vili  þér,  at  vér  glím- 
im?"  porgeirr  kvað  þat  ekki  gaman  mundu 
vera.  Finnbogi  leggr  þá  af  sér  kápuna.  Var 
maðrinn  bæði  mikill  ok  veglegr,  miðmjór 
ok  herðibreiðr,  limaðr  manna  bezt  ok  hærðr 
vel,  hverjum  manni  fríðari  ok  enn  kurteis- 
asti  ok  allra  manna  hermannlegastr  undir 
vápnum.  Ok  þat  viljum  vér  segja,  at  fáir 
eða  engir  muni  sterkari  verit  hafa  á  íslandi. 
þeira  er  einhamir  hafa  verit.  Finnbogi  gengr 
þar  at,  sem  einn  steinn  mikill  stóð  jarð- 
fastr.  Hann  hnykkir  upp  steininum  ok  sýnd- 
ist  fíestum  mönnum  ólíklegr  til  hafs  fyrir 
vaxtar  sakir.  Hann  tekr  tvá  steina  ok  leggr 
á  enn  mikia  steininn,  tekr  upp  alla  saman 
á  bringu  sér  ok  gengr  með  eigi  allskamt 
ok  skýtr  niðr  siðan,  svá  at  steinninn  gekk 
eigi  skemra  niðr  en  tveggja  alna  niðr  í  jörð- 
ina,  ok  heyrum  vér  þat  sagt,  at  lítil  merki 
sjái  nú  þess  ens  mikla  steinsins,  en  hina  sjái 
tvá,  er  hann  lagði  á  ofan.  porgeirr  bað  hann 

hafa  þökk  fyrir,  — .  „er  þat  líkast,  at  þessi 
aflraun,  þó  at  þú  kallir  eigi  mikla,  sé  uppi 
meðan  ísland  er  bygt  ok  þitt  nafn  kunnigt 
hverjum  manni."  Eftir  þat  búa  þeir  ferð  sína 
ok  létta  eigi  fyrr  en  þeir  koma  til  Ljósa- 
vatns.  Var  Ásbjörn  jarðaðr  ok  þótti  verit 
hafa  et  mesta  mikilmenni.  En  þat  varð  ráð 
þeira,  at  vilja  porgerðar,  at  hon  skyldi  búa 
á  Eyri  með  umsjá  porgeirs  bróður  sins.  Ok 
eftir  þat  býst  Finnbogi  heim  með  sitt  föru- 
neyti.  piggja  þau  þar  ágætar  gjafir  ok  skilja 
með  mikilli  vináttu  ok  riðu  þá  til  Eyjaf  jarð- 
ar.  Fann  Hallfríðr  þar  frændr  sína  ok  vini 
ok  þágu  góðar  gjafir.  Siðan  riða  þau  vestr 
til  Viðidals  ok  koma  heim  til  Borgar.  Varð 
alt  fólk  þeim  stórlega  fegit.  pann  sama  vetr 
fœddi  Hallfríðr  sveinbarn  ok  skyldi  heita 
Ásbjörn  ok  var  enn  vænligsti  ok  þegar  hann 
var  nökkurra  vetra,  sendir  Finnbogi  hann 
norðr  á  Eyri  til  Flateyjardals  porgerði  móð- 
ur  sinni.  Fœddist  hann  þar  upp  ok  kváng- 
aðist  ok  var  et  mesta  hraustmenni.  Er  þar 
komin  mikil  ætt  f rá  honum  ok  stórmenni.  pau 
Finnbogi  áttu  ok  son,  er  porgeirr  hét,  ok  kall- 
aðr  eftir  porgeiri  goða.  Ok  þat  vilja  menn 
segja,  at  þau  ætti  sjau  syni  ok  alla  ena  efni- 
ligstu  menn  ok  ena  hraustustu. 

37.     Á  einu  sumri  kom  skip  í  Hrútafjörð 
ok  átti  sá  maðr  hálf  t,  er  Loðinn  hét,  en  hálf  t 

átti  Gunnbjörn  Finnbogason.  Ferr  hann 
þegar  heim  til  Borgar  ok  verða  þau  hjón 
honum  stórlega  fegin.  Loðinn  ferr  til  Hofs 
með  annan  mann  ok  þá  vist  með  Jökli.  Gunn- 
björn  var  hverjum  manni  meiri  ok  vænlegri 
ok  líkr  mjök  feðr  sinum.  Var  hann  þá  fim- 
tán  vetra  gamall.  Svá  er  sagt,  at  leikar  váru 
i  Hvammi  at  Bersa,  er  fyrr  var  getit.  Svá 
var  ok  jafnan  leikit  at  Hofi.  Gunnbjörn  reið 
jafnan  til  leika  i  Hvamm  ok  þótti  Finnboga 
þat  hvergi  betr,  er  hann  fór  jafnan  eins- 
lega;  bað  hann  gera  annathvárt,  at  fara  eigi 
eða  margmennari  ella.  Bersi  var  jafnan  í 
illu  skapi,  er  hann  kom,  ok  lét  sem  dólg- 
legast.  pat  var  einn  dag,  er  Gunnbjörn  reið 
vestan  til  Hvamms  til  leiks  ok  fjórir  hús- 
karlar  með  honum.  Kómu  þeir  í  Hvamm 
ok  var  kominn  fjöldi  leikmanna.  par  var 
kominn  Jökull  f  rá  Hof  i  ok  hans  menn  ok  var 
talat  mart  um  glímur.  Spurði  Jökull,  ef  Gunn- 
björn  vildi  glíma,  —  „mantu  vera  sterkr 
maðr  sem  faðir  þinn.'*  Hann  kvað  litinn 
knáleik  sinn;  kvaðst  ok  eigi  vera  gamall 
mjök.  pá  mælti  Bersi:  „pat  þykkir  oss  ráð, 
at  þeir  Gunnbjörn  glími  ok  Jökull.  Man  hann 
vera  vel  knárr,  þar  sem  hann  er  son  hans 
Viðdœlagoða,  at  engir  skulu  nú  þora  til  jafns 
at  leika  við.  Finnu  vér  þat,  Vatnsdœlir,  at 
Ingimundr  er  allr,  en  synir  hans  þola  bæði 

sínar   skemdir   ok   annarra   frænda   sinna." 
Ef  tir  þetta  taka  menn  til  leiks.  Var  Gunnbirni 
skipat  i  mót  Jökli.  Gengust  þeir  at  fast  ok 
gerðu  langa  lotu  ok  feil  Jökuil  á  kné.  pá 
var  um  rœtt,  at  þeir  mundi  hætta  ok  kalla 
jafni.  Jökull  vill  þat  eigi  ok  gerðu  þeir  lotu 
aðra  ok  feil  þá  Gunnbjörn  á  kné.  pá  gengu 
menn  at  ok  báðu  þá  hætta.  Jökull  kvað  ekki 
reynt  vera.  Eftir  þat  taka  þeir  til  et  þriðja 
sinn.  Gunnbjörn  leysir  þá  til  ok  hleypr  und- 
ir  Jökul  ok  þrífr  hann  upp  á  bringu  sér  ok 
setr  niðr  innar  við  pallinn  mikit  fall.  peir 
Jökull  ok   Bersi  hljópu   til  vápna  ok  váru 
Iiaídnir.  Eftir  þat  skilja  þeir  leikinn.  Ríða 
þeir  Hofsmenn  þegar  í  brott  ok  svá  Bersi. 
Gunnbjörn    býst    ok    heim.    Ingibjörg    hét 
heimakona  þar  í  Hvammi,  væn  ok  vinnu- 
góð,  ok  af  góðum  ættum.  Hon  hafði  jafn- 
an  vel  tekit  við  Gunnbirni  ok  þjónat  hon- 
iim   jafnan   er  hann   kom.   Gerði   hann   ok 
jafnan  margtalat  við  hana.      Hon  gekk  aí 
Gunnbirni  ok  bað  hann  eigi  ríða  ena  sömu 
ieið  aftr,  sem  hann  hafði  þangat  riðit,  — 
„er  þat  ætlan  mín,  at  þeir  siti  fyrir  þér." 
Hann  kveðst  þat  eigi  hírða,  —  „man  er  ríða 
sem  leið  liggr  bæði  um  Vatnsdal  ok  Víðidal, 
hvárt  sem  ek  em  lengr  eða  skemr  á  Islandi." 
Ríða  þeir  brott  ok  þar  til  er  gatnamót  er 
ok  liggr  þá  önnur  vestr  til  Víðidals.     par 


FINNBOGA    SAGA  83 


hlaupa  menn  upp  fyrir  þeim.  Var  þar  Jökull 
með  enn  niunda  mann.  Hann  bað  Gunnbjörn 
af  baki  stíga,  —  „skal  nú  vita,  hvárt  þú  ert 
betr  vápnfimr  eða  glímufœrr."  Gunnbjörn 
kvað  hvárttveggja  með  litlu  móti.  Hleypr 
hann  af  baki  ok  hans  menn,  Jökull  lagði 
þegar  til  hans  i  skjöldinn,  en  skjöldr  hans 
var  öruggr,  svá  at  ekki  gekk  á.  Gunnbjörn 
brá  sverði  ok  hjó  til  Jökuls  ok  klauf  allan 
skjöídinn  öðrum  megin  mundriða.  Jökull 
varð  ekki  sárr.  —  par  er  til  at  taka,  sem 
Finnbogi  er  heima  at  Borg.  Hallfríðr  spurði 
um  daginn,  hvar  Gunnbjörn  væri.  Finnbogí 
kvað  hann  farit  hafa  til  leiks.  Hon  kvað 
slíkt  undarlegt  at  láta  son  sinn  fara  svá  eins  • 
lega  í  hendr  óvinum  sínum,  —  „við  slíka 
ójafnaðarmenn  sem  at  eiga  er."  Finnbogi 
kvað  þetta  satt  vera.  Bað  Hrafn  litla  taka 
hest  sinn.  pat  gerði  hann.  Ríðr  FinnbogL 
en  Hrafn  hljóp  fyrir.  Ríðr  hann  vestan  sem 
leið  liggr  þar  til  er  hann  sér  bardagann  ok 
i  því  er  hann  kom  at,  leggr  Gunnbjörn  til 
Bersa  í  gegnum  skjöldinn  ok  svá  í  lærit  ok 
varð  þat  mikit  sár.  pá  lagði  Jökull  til  Gunn- 
bjarnar  í  skjöldinn,  en  hann  var  svá  harðr. 
at  ekki  bítr  á,  ok  stökk  af  upp  spjótit  ok  í 
viðbeinat,  ok  í  þvi  kom  Finnbogi  at  ok  leggr 
til  Jökuls,  svá  at  þegar  stóð  í  beini.  pá  mælti 
Finnbogi:  ,,pat  er  nú  ráð,  Bersi,  at  ganga  vel 

fram  ok  gjalda  kinnhestinn."  Hann  hjó  þá 
til  Bersa  ok  af  höf uðit  svá  snögt,  at  þat  kom 
milli  herða  húskarli  hans,  svá  at  hann  feil 
þegar  i  óvit.  Eftir  þat  er  Finnbcgi  svá  ákafr, 
at  hann  höggr  á  tvær  hendr  ok  eigi  létta  þeir  ; 
fyrr  en  fallnir  eru  fimm  fylgdarmenn  Jök- 
uls,  en  hann  með  öllu  óvígr.  pá  mælti  Gunn- 
björn  til  Finnboga:  „Látum  nú  vera,  fyrir  | 
þvi  at  þeir  eru  nú  yfirkomnir  ok  með  öllu 
sigraðir.  Er  þér  gott  við  þat  at  una,  at  Jök-  | 
ull  hefir  jafnan  með  fjölmenni  at  þér  farit  | 
ok  látit  menn  sína,  en  borit  sik  aldri  heilan 
af  ykkrum  fundi.  Mundi  þat  ok  mál  manna  | 
í  Noregi  eða  annars  staðar,  þar  sem  þú  ert 
mest  ágættr  af  hreystiverkum,  at  þér  væri  j 
lítilræði  i  at  skifta  höggum  við  Vatnsdœla, 
þó  at  þú  dræpir  hvern  at  öðrum."  Finnbogi 
gerir  þetta  eftir  bœn  Gunnbjarnar,  at  þeir 
skilja.  Eru  þeir  Jökuli  eftir  fjórir  lifs   ok 
allir  mjök  sárir.  En  þeir  feðgar  riða  heim 
með  sina  menn.   Spyrjast  nú  þessi  tiðendi 
ok  er  Jökull  heim  fluttr  sárr  mjök  með  sina 
menn. 

38.  Svá  er  sagt,  at  austmenn  verða  þessu 
stórlega  reiðir,  er  Jökull  hafði  setit  fyrir 
Gunnbirni  ok  fóru  þegar  brott  frá  Hofi  ok 
váru  at  Gnúpi  þat  sem  eftir  var  vetrarins. 
Ok  um  sumarit  eftir  á  alþingi  er  talat  um 
mál  þeira,  ok  þótti  mönnum  ekki  þann  veg 

mega  fram  fara,  at  þeir  dræpist  einart  niðr; 

ætluðu,  at  Finnbogi  mundi  eigi  fyrr  létta. 

en  hann  eyddi  öllum  þeim,  at  nökkurr  þroski 

væri  yfir,  en  ætluðu  ok  við  ofkapp  Jökuls, 

at  hann  mundi  aldri  af  létta,  hvern  mann- 

skaða  sem  hann  fengi,  þar  til  er  umskifti 

yrði  með  þeim.  Var  þá  leitat  um  sættir  með 

þeim,  en  Jökull  vill  engri  sætt  játa.  Finn- 

bogi  vill  ok  enga  bjóða.  Var  þá  óhœgt  með 

þeim  saman  at  koma.  En  með  því,  at  þeir 

Hofsmenn   váru   frændmargir,   en   porgeirr 

dauðr,  móðurbróðir  Finnboga.   þá  var  þat 

ráð  höfðingja,  at  Finnbogi  var  gerr  í  brotl 

ór  Víðidal,  af  því  at  menn  ætluðu,  at  þeira 

vandræði  mundu  aldri  fyrr  losast,  en  aðrir 

hvárir  leitaði  undan.  Fýsti  Gunnbjörn  föður 

|  sinn  at  fara  utan.  Kvað  hann  þar  mundu 

|  vel  virðan,  hvar  sem  hann  kœmi.  Finnbogi 

kvaðst  ekki  utan  vilja,  —  „man  ek  fylgja 

I  sonum  minum,  menna  þá  ok  hreysta  ef  tir 

I  megni."  Svá  er  sagt  ef tir  þetta,  at  Finnbogi 

ílselr  Borgarland  ok  ferr  vestr  í  Trékyllisvík 

;  I  ok  býst  þar  um  ok  reisir  þar  bœ  friðan.  En 

þat  sama  sumar  ferr  Gunnbjörn  utan  með 

mikit  fé,  er  faðir  hans  gaf  honum.  Var  þá 

Dalla  önduð  ok  tók  hann  þar  við  fé  öllu  eft- 

jir  hana.  Hann  kvángaðist  ok  átti  þá  konu, 

er  Ása  hét,  af  enum  beztum  ættum.  Varð 

hann  ágætr  maðr  ok  umfram  flesta  menn 

um  alla  atgervi  ok  er  mikil  saga  frá  hon- 
um.  —  pau  Finnbogi  ok  Hallfríðr  áttu  sjau 
syni.  Var  Gunnbjörn  elztr,  annarr  Eyjólfr, 
þriði  pórir,  fjórði  Ásbjörn,  fimti  Bergr,  sétti 
porgeirr,  sjaundi  porgrímr;  ok  váru  allir 
enir  vænligstu  menn.  Finnbogi  gerðist  for- 
maðr  vestr  þar  ok  vildu  svá  allir  sitja  ok 
standa  sem  hann  vildi  ok  þótti  þeim  þar 
harðla  gott.  pórir  son  Finnboga  var  jafnan 
með  Möðrvellingum,  frændum  sinum,  ok 
þat  höfum  vér  heyrt,  at  hann  væri  með 
Eyjólfi  halta  i  Melrakkahóís-bardaga,  ok  var 
mikill  maðr  ok  sterkr.  Öllum  sonum  sínum 
fekk  Finnbogi  ena  beztu  kosti,  því  at  hann 
var  hverjum  manni  auðgari  ok  átti  betri 
gripi,  en  aðrir  menn.  Var  hann  ok  enn  mesti 
skartsmaðr  i  búningi.  Hrafn  enn  litli  var  með 
Finnboga  meðan  hann  lifði  ok  var  bæði  frár 
ok  skygn  ok  glöggþekkinn.  Finnbogi  var  bú- 
máðr  mikill,  ok  lét  mjök  sœkja  útróðra. 
Var  ok  skamt  at  sœkja,  því  at  mjök  svá 
mátti  kasta  á  land.  Finnbogi  gerðist  þá  hnig- 
inn  nökkuí,  ok  var  þó  enn  gildasti.  Gerðist 
þá  mjök  fjölbygt  í  víkinni;  var  þá  hálfr 
fjórði  tögr  bœja,  bæði  miklir  ok  góðir.  Var 
þar  stórlega  fjölment.  Gerðist  Finnbogi  þar 
höfðingi  ok  stjórnarmaðr  yfir  þvi  fólki  ok 
váru  honum  þar  allir  vel  viljaðir.  Hann  kall- 
aði  þann   bœ  á  Finnbogastöðum,   er  hann 

bjó  á,  ok  var  bæði  mikill  ok  skörulegr.  Finn- 
bogi  lét  gera  kirkju  mikla  á  bœ  sínum  ok 
fekk  prest  til  ok  helt  hann  vel  ok  sœmilega 
at  öllu  þvi,  er  honum  til  heyrði. 

39.  Frá  því  er  sagt  eitthvert  vár,  at  maðr 
kemr  á  Finnbogastaði  til  gistingar.  Var  hann 
mikili  maðr  ok  knálegr.  Hann  gekk  fyrír 
Finnboga  ok  kvaddi  hann  vel,  Finnbogi  tók 
kveðju  hans  ok  spurði,  hverr  hann  væri. 
Hann  kvaðst  porgrimr  heita  ok  vera  vatns- 
dœlskr  maðr  ok  vorðinn  sekr  á  þingi.  Finn- 
bogi  spurði,  hverr  hann  hefði  sektan.  por- 
grímr  kvað  þá  Hofsveina  þat  gert  hafa. 
Finnbogi  spurði,  hvat  hann  ætlaðist  þá  fyr- 
ir.  Hann  kveðst  eigi  vita  svá  gerla;  kvaðst 
hafa  leitat  til  margra  höfðingja  ok  vildu  hon- 
um  engir  ásjá  veita,  —  „nú  spurða  ek,  at  þú 
værir  ágætari  en  flestir  menn  aðrir  ok  sýnd- 
ist  mér  ráð  at  koma  á  yðvarn  fund.  Nú 
vil  ek  biðja  yðr  viðtöku  ok  nökkurrar  ásjá." 
Finnbogi  segir:  „Ekki  man  þat  ráðlegt  at 
taka  við  sekjum  manni.  Hefi  ek  ok  jafnan 
haft  mikinn  mótgang  af  Vatnsdœlum,  þó 
at  ek  hafa  minna  til  gert  en  haldit  skógar- 
manni  fyrir  þeim.  Er  þat  nú  bezt,  at  skili 
með  oss,  þó  at  hvárirtveggju  hafi  mikit  lát- 
it  fyrir  öðrum.  Eða  ertu  at  nökkuru  íþrótta- 
maðr?"  Hann  kvaðst  engi  íþróttamaðr  vera, 
—  „en  ef  skal  alllitit  til  finna,  þá  þykkist 

ek  garð  leggja  eigi  verr  en  annarr  maðr. 
Hefi  ek  ok  þat  mjök  gert  ok  hefir  enn  engi 
fallit,  heldr  setna  þeir  í  jörð  niðr."  Finn- 
bogi  segir:  „J?at  þyrfti  hér  mjök  at  gera,  því 
at  um  túnit  er  engi  garðr,  en  mjök  ágengt." 
porgrimr  bað  hann  til  hætta,  hvé  honum 
gætist  at.  Ok  svá  varð,  at  hann  dvaldist  þar 
ok  tók  til  garðlags  ok  gekk  þat  bæði  skjótt 
ok  vel.  Ok  sá  Finnbogi  þat,  er  at  þessu  var 
hann  vel  hagr.  Líðr  á  sumarit,  þar  til  er 
hann  hefir  gert  um  túnit.  Var  þat  tveggja 
mánaða  verk  ok  þótti  öllum  þeim  sem  sá 
et  mesta  mannvirki  i  þessum  garði.  J?or- 
grímr  var  góðr  viðreignar  ok  fáskiftinn. 
Hann  spurði  þá  Finnboga,  hvat  hann  skyldi 
þá  at  hafast  ok  kvaðst  gjarna  þar  dveljast 
vilja.  Finnbogi  kvaðst  eiga  gerði  eitt  Bað 
hann  þangat  fara  ok  leggja  þar  garð  um.  por- 
grímr  gerði  svá.  Liðr  nú  áfram,  Ok  einn  dag 
gengr  Finnbogi  á  gerðit.  porgrímr  fagnar 
honum  vel.  Var  þá  ok  mjök  svá  gert  um 
gerðit.  Hann  undraði  mjök  skjótleik  þessa 
manns  ok  hagleik.  Hiti  var  mikill  um  dag- 
inn  ok  mælti  Finnbogi:  „Svá  gerir  mér  þungt 
ok  höfugt,  at  ek  má  víst  eigi  annat  en  sofa," 
porgrímr  bað  hann  þá  heim  fara  ok  sofa 
heima.  Finnbogi  kvaðst  eigi  mega  við  bind- 
ast  ok  kastar  sér  niðr  ok  vefr  feldi  um  höfuð 
sér.  Sofnar  hann  þegar  fast  ok  hraut  mikinn. 

porgrímr  gerði  hark  nökkut  ok  vaknaði  Finn- 
bogi  ekki  við.  porgrímr  hleypr  þá  at  horninu  í 
einum  stað  ok  kippir  ór  torfu  ok  þrífr  upp 
sverð  ok  hleypr  at  Finnboga  þar  sem  hann 
lá  ok  höggr  til  hans  sem  hœglegast.  Finn- 
bogi  svaf  eigi  jafnfast  sem  hann  lét,  eða 
porgrímr  hugði,  ok  spratt  upp  í  móti  ok 
brá  feldinum  at  sverðinu,  ok  snaraði  af  hon- 
um  þegar.  porgrímr  hljóp  þá  undir  Finn- 
boga  ok  þó  at  hann  væri  sterkr  vel,  þá  átti 
hann  þó  eigi  við  sinn  maka  hér  um  ok  hafði 
Finnbogi  hann  skjótt  undir  ok  spurði  þá, 
hvárt  eigi  væri  alt  et  trúasta  ok  spurði,  hvers 
ráð  þetta  væri.  porgrímr  kvað  nú  eigi  leyna 
mega,  —  „ok  var  þetta  ráð  Jökuls.  pykkist 
hann  þungt  hafa  af  beðit  yðrum  skiftum. 
Nú  vil  ek  biðja  þik  griða  ok  miskunnar  um 
mitt  mál."  Finnbogi  segir:  „Ekki  óttast  ek, 
at  mér  verði  skaða  auðit  af  þér,  en  þar  sem 
þú  ert  sendimaðr  Jökuls  slíks  erendis,  þá 
nenni  ek  eigi  öðru  en  umskifti  verði  með 
okkr."  Tekr  síðan  sverðit  ok  höggr  af  hon- 
um  höfuð.  Hafði  porgrímr  unnit  mikit  ok 
þarf t  fyrir  Finnboga,  enda  var  honum  miklu 
launat.  Líða  nú  stundir  ok  spyrr  Jökull  þetta 
ok  unir  nú  verr  við  en  áðr.  En  Finnbogi 
sitr  i  búi  sínu  ok  skortir  eigi  auð  f  jár  ok 
góða  virðing. 

40.     Á  næsta  ári  ef tir  dráp  porgríms  kom 

maðr  til  gistingar  á  Finnbogastaði.  Hann 
var  bæði  mikill  ok  sterklegr,  svartr  ok  heldr 
illmannlegr.  Hann  gekk  fyrir  Finnboga  ok 
kvaddi  hann.  Finnbogi  tók  kveðju  hans  ok 
spurði,  hverr  hann  væri.  Hann  kvaðst  heita 
porbjörn  ok  vera  allra  sveita  maðr,  —  „kann- 
así  þá  margir  við,  ef  heyra  viðrnefni  mitt; 
em  ek  kallaðr  slegfall.  Finnbogi  spulrði, 
hvert  hann  skyldi  fara.  Hann  kvaðst  eigi  vita 
gerla.  Kvað  heldr  harka  fyrir  sér  —  „em  ek 
vorðinn  sekr  ok  ferr  ek  nú  svá  sem  leitandi 
þess  höfðingja,  er  mik  vildi  halda."  Finn- 
bogi  spurði,  hverr  hann  hefði  sektan.  Hann 
kvað  þá  hafa  þat  gert  Vatnsdœla,  syni 
Ingimundar.  Kvaðst  hafa  barnat  frænd- 
ko(nu)  þeira,  —  „em  ek  þvi  hér  kominn,  at 
mér  er  mikit  sagt  af  síórmensku  þinni.  Vil 
ek  biðja  þik  viðtöku  ok  ásjá."  Finnbogi  seg~ 
ir:  „J?ú  ert  grunbruslegr  maðr,  ok  veit  ek 
eigi,  hvárt  þú  lýgr  eða  segir  satt.  Verða  oss 
vandsén  ráð  þeira  Vatnsdœla  ok  er  mér  ekki 
um  at  taka  við  þér."  porbjörn  segir:  „pat 
er  svá  sem  þér  segið.  Em  ek  ok  ekki  dæl- 
legr  maðr  kallaðr  ok  heldr  gildr  i  flestum 
hlutum  ok  óvæginn.  Hafa  ok  margir  þat 
f undit,  at  mik  hefir  eigi  áræði  bilat,  en  gerla 
veit  ek,  hverr  maðr  þú  ert,  Finnbogi.  Er 
þat  ekki  mitt  fœri  at  stríða  við  þik.  Er  ok 
ekki  þat  i  ætlan,  heldr  hitt  at  þiggja  at  yðr 

nökkut  heilræði  ok  ásjá  um  mitt  mál."  Finn- 
bogi  mælti:  ..Hvat  er  þér  helzt  lagit  til 
íþrótta?"  j?orbjörn  segir:  „íþróttalauss  em 
ek  utan  þat  er  ek  þykkist  miklu  gild- 
ari  í  verki  en  aðrir  menn."  Finnbogi  mælti: 
„Hvat  er  þér  bezt  hent  at  vinna?"  porbjörn 
segir:  „Slá  þykkist  ek  eigi  minna  en  þrír 
aðrir,  þeir  er  þó  eru  gildir  í  verki;  þykki 
mér  ok  þat  bezt  at  vinna."  Finnbogi  segir: 
„Hvat  mun  varða,  þó  at  þú  dvelist  hér  um 
hríð  ok  takir  til  sláttar?  Er  hér  töðuverk 
mikit  ok  gengr  húskörlum  stórlega  lítt."  por- 
björn  kvaðst  þat  gjarna  vilja.  Bað  hann 
búa  sér  Ijá  ok  orf  sterklegra  en  öðrum  hús- 
körlum.  Finnbogi  gerði  svá  ok  tók  porbjörn 
til  sláttar  ok  þótti  mönnum  þat  með  mikl- 
um  ólikendum,  hvat  hann  gat  slegit.  Sá 
Finnbogi  þat,  at  hann  hafði  ekki  i  hóli  gilt 
í  frásögn  um  sláttinn.  Sló  hann  bæði  mikit 
(ok)  vel.  Var  taðan  svá  loðin,  at  eigi  varð 
minna  af  at  bera.  Síó  porbjörn  jafnan  at 
tveim  megin  ok  þótti  líkari  atgangr  hans 
trollum  en  mönnum.  Ok  er  hann  hafði  lok- 
it  heimatöðunni,  spurði  hann,  hvat  hann 
skyldi  þá  at  hafast.  Finnbogi  bað  hann 
fara  þá  á  gerðit.  Kvað  hann  þat  flest- 
um  mest  við  taka.  Fór  hann  á  gerðit  ok  lét 
þar  ganga  sem  heima.  Öllum  þótti  heldr 
ódælt  við  hann,  en  við  Finnboga  var  hann 

enn  mjúkasti  ok  aldri  fann  hann  þat,  at  por~ 
björn  mundi  um  svikræði  sitja.  Ok  þess  er 
getit  einnhvern  dag,  at  Finnbogi  gekk  á  gerð- 
it,  ok  fagnaði  porbjörn  honum  vel.  Var  þá 
slegin  mjök  taðan  ok  töluðust  þeir  við  um 
stund.  J?á  mælti  Finnbogi:  „Nú  er  enn  sem 
fyrr,  svá  syfjar  mik  hér,  at  ek  má  víst  eigi 
upp  standa  ok  vist  sœkir  at  nökkut  ok  skal 
sofa."  porbjörn  mælti:  „Gangið  heim  bóndi 
ok  sofið  þar."  Finnbogi  kastar  sér  niðr  á  lé- 
garðinn  ok  kastar  á  sik  feldinum  ok  sofn- 
ar  þegar  ok  hrýtr  fast.  porbjörn  sleggja  berst 
um  fast  á  gerðinu.  Hann  gengr  at  brýna  ljá 
sinn  ok  er  hann  hefir  slegit  um  stund,  rennir 
hann  til  augum  þar  sem  Finnbogi  lá  ok  þykk- 
ist  vita,  at  hann  mun  fast  sofnaðr  vera, 
gerir  hark  nökkut  ok  vaknar  hann  eigi. 
Eftir  þat  tekr  hann  at  slá  með  ákefð.  í  ann- 
at  sinn  hvetr  hann  Ijá  sinn  ok  gerir  enn  hark 
nökkut  ok  sefr  Finnbogi.  Hann  ferr  síðan 
ok  slær.  It  þriðja  sinn  hvetr  sleggja  ljá  sinn 
ok  miklu  mest.  Var  léinn  bæði  mikill  ok 
sterkr  sem  enir  beztu  knífar.  porbjörn  þykk- 
ist  nú  eigi  þiufa  betra  fœri,  hefir  ekki 
annat  vápn  en  ljáinn,  sprettr  nú  upp  ok  at 
Finnboga,  þar  sem  hann  lá  ok  ætlaði  skjótt 
um  at  ráða.  Ok  í  því  hefir  hann  upp  sitt 
verkfœri  ok  ætlaði  at  reka  á  honum  miðj- 
um.  pk  hleypr  Finnbogi  upp  ok  þrífr  um 

orfit  ok  ætlaði  at  snara  af  honum,  en  þat 
gekk  eigi  fyrr  en  þeir  skifta  þvi  með  sér. 
Kasta  þá  brotunum  ok  rennast  á.  Verða  þar 
harðar  svif  tingar.  Skilr  Finnbogi  þat,  at  hann 
man  hljóta  at  kosta  afls  i  móti  þessum.  Er 
þeira  atgangr  bæði  lan.gr  ok  harðr,  en  svá 
lyktast,  at  porbjörn  fellr.  Finnbogi  spurðí 
þá,  hvárt  eigi  væri  alt  et  trúasta  um  hans 
þarkvámu.  porbjörn  kvaðst  ætlat  hafa,  at 
eigi  skyldi  svá  hafa  um  skift  með  þeim.  Finn- 
bogi  mælti:  „Skil  ek,  at  þetta  munu  annarra 
ráð  fyrir  öndverðu."  J?orbjörn  kvað  svá  vera 
ok  kvað  Jökul  hafa  sendan  sik  ok  heitit  sér 
frændkonu  sinni  með  miklu  f é,  —  „ef  ek 
kœma  fram  ferðinni.  Nú  vil  ek  biðja  lifs- 
griða  fyrir  þat,  sem  ek  hefi  illa  gert.  Mun  ek 
ok  eigi  leita  oftarr  yðr  at  svíkja."  Finnbogi 
segir:  „J>ó  at  þú  sér  mikill  ok  sterkr,  þá 
óttumst  ek  þó  ekki,  at  þú  verðir  mér  at  skaða- 
manni  ok  man  annat  fyrir  liggja.  En  þar 
sem  þeir  vilja  enn  eigi  afláta  svikræðum 
við  mik,  þá  er  þat  likast,  at  umskifti  verði 
með  okkr  eftir  tilgerðum  yðrum  allra  sam- 
an."  porbjörn  segir:  „Ekki  skal  ok  biðja 
lengr.  Má  enn  aldri  vita,  hverir  fyrir  grið- 
um  eiga  at  ráða."  Hann  tekr  þá  ok  veitir 
umbrot  svá  mikil,  at  Finnbogi  hugði  þat,  at 
hann  mundi  upp  komast  undir  honum,  en 
ekki  var  vápn  til  reiðu.  Finnboga  var  ekki 

um  at  láta  hann  upp,  bregðr  feldarblaði  sínu 
at  barka  honum  ok  bítr  í  sundr.  Snarar  síð- 
an  höfuð  hans  ok  brýtr  á  bak  aftr,  ok  lin- 
ast  hann  heldr  við  slíkar  byxingar.  Síðan 
leitar  Finnbogi  at  tygilknífi,  er  hann  hafði 
á  háisi  sér  ok  getr  veitt  honuni  þar  með  bana. 
Ok  var  bæði,  at  hann  haf ði  unnit  mikit,  enda 
hafði  hann  sláttukaup  mikit.  Váttaði  Finn- 
bogi  þat  síðan,  at  honum  þótti  tvísýnt  ver- 
it  hafa,  hversu  fara  mundi  með  þeim  ok 
þótti  hann  verit  hafa  et  mesta  trolimenni 
við  at  eiga.  Er  þat  gerði  siðan  kallat  Sleggju- 
fall.  Fréttist  þetta  skjótt  víða,  þar  sem  J?or- 
björn  var  kunnigr.  pótti  mönnum  Finnboga 
þetta  hafa  auðnusamlega  tekizt  við  slikaii 
heljarmann  sem  at  eiga  var.  Unir  Jökull  illa 
við  ok  þykkir  mönnum  hann  því  verra  af 
fá,  sem  þeir  Finnbogi  eigast  fleira  við.  Liða 
nú  stundir  ok  er  alt  kyrt  ok  tíðendalaust. 
Siír  Finnbogi  nú  í  búi  sinu  með  góðri  virð- 
ingu.  Gerðust  nú  synir  hans  ágætir.  Var 
J?órir  jafnan  með  MöðrvelKngum  frændum 
sínum. 

41.  Nú  skal  þar  til  taka,  at  maðr  kom  á 
Finnbogasíaði  til  gistingar,  sem  oft  kunni 
til  at  bera.  Finnbogi  spurði  þenna  mann  at 
nafni,  en  hann  kvaðst  Vermundr  heita,  aust- 
firzkr  maðr  at  ætt.  Kvað  föður  sinn  þar  búa. 
pessi  maðr  var  ekki  mikill  vexti,  kviklegr  ok 

skjótlegr.  Hann  bað  Finnboga  viðtöku,  kvaðst 
vera  sekr  maðr  ok  kvað  Brand  enn  örva 
Vermimdarson  hafa  sektan  sik  fyrir  þat,  er 
hann  veitti  manni  áverka  honum  skyldum, 
—  „en  ek  á  nú  hvergi  traust(s)  eða  haids 
ván."  En  Finnbogi  kvaðst  litit  gerast  um 
hlaupandi  menn  ok  þóítist  illa  á  brendr  lygð- 
um  þeira,  —  „en  þó  heyrða  ek  getit  þessa 
á  sumri,  at  maðrinn  hafði  sekr  vorðit.  Er 
Brandr  ágætr  maðr  ok  vinsæll  ok  man  þykkja 
sér  misboðit  í,  ef  þú  ert  haldinn."  pess* 
maðr  sótti  mjök  eftir  ok  bað  sér  líknar  ok 
ásjá  ok  kvað  marga  sér  þangat  hafa  vísat, 
en  kvaðst  lítt  at  tekinn,  ef  engi  hjálpaði  hon- 
um.  Finnboga  þótti  litilmannlegt  at  synja 
honum,  en  leizt  maðr  ekki  geigvænlegr,  þó 
at  hann  lygi  ok  bað  hann  dveljast  þar  nökk- 
ura  stund,  ef  hann  vildi.  Kvaðst  ætla,  at 
Brandr  mundi  taka  fé  fyrir  manninn  ok 
rnundi  eigi  með  kappi  sœkja,  er  maðr  var 
ekki  mikils  háttar.  Varð  hann  þessu  feginn 
ok  var  hœgr  ok  fylgjusamr  Finnboga.  Líðr 
sumarit  ok  mjök  á  vetrinn  ok  gerði  fœrðir 
góðar.  Fréttir  Brandr  þetta,  at  Finnbogi  hef- 
ir  tekit  við  manninum  ok  sendir  þegar  menn 
á  fund  hans  ok  bað  hann  lausan  láta  mann- 
inn  ok  halda  eigi  með  kappi  fyrir  sér.  Kvaðst 
vilja  góðu  við  hann  skifta  ok  upp  gefa  sak- 
arsíaðinn,  þann  sem  til  heyrir,  ef  Finnbogi 

gerði  þetta  eftir  hans  bœn.  Finnbogi  kvaðst 
eigi  nenna  at  láta  hann  lausan  á  vetrardegi. 
Kvaðst  vilja  bjóða  fé  fyrir  manninn,  svá  at 
Brandr  þœttist  vel  sœmdr  af  ok  kvað  þá 
vel  semja  mundu,  þá  er  þeir  fyndist.  Fara 
nú  sendimenn  af  tr  með  þessum  erendum  ok 
verðr  Brandr  stórlega  reiðr  ok  lét  þau  orð 
um  fara,  at  Finnboga  skyldi  eigi  duga  at 
halda  þann  mann,  er  hann  vildi  sœkja.  Var 
hann  enn  bráðasti  ok  kappsmaðr  mikill,  þeg- 
ar  honum  þótti  móti  sér  gert.  Kvað  þá 
svá  finnast  skyldu,  at  Finnboga  þœtti  þessu 
verr  ráðit.  Finnbogi  lét  sem  hann  vissi  eigi, 
þó  at  hann  heyrði  slíkt  talat  ok  gerði  enga 
breytni  á  háttum  sinum.  Líðr  af  vetrinn 
ok  mjök  svá  sumarit,  ok  sitr  Finnbogi  um 
kyrt.  Hann  hafði  jafnan  mannmart  með  sér 
ok  lét  flesta  nökkut  stunda.  Lét  mjök 
sœkja  sjóinn.  Var  þat  auðvelt,  þvi  at  skamt 
þurfti  undan  at  róa.  J>at  var  einn  dag  um 
haustit,  at  menn  váru  allir  i  brott  af  bœn- 
um,  sumir  á  sjó,  en  sumir  til  annarra  nauð- 
synja.  Finnbogi  var  heima  ok  Vermundr  hjá 
honum  ok  ekki  fleira  karla.  pá  mælti  Finn- 
bogi:  „Svá  er  mér  þungt  í  dag,  sem  þá  jafn- 
an,  er  at  sœkir  nökkut  ok  skal  nú  sof a  i  dag." 
Vermundr  mælti:  „Svá  segir  mér  hugr  um, 
sem  Brandr  muni  eigi  ljúga  stefnuna,  ok 
mun  honum  eigi  ór  minni  munat,  hvar  ek 

em  niðr  kominn  ok  er  þat  ilt,  bóndi,  ef  þér 
komið  i  nökkura  hættu  fyrir  mínar  sakir." 
Finnbogi  kvað  ekki  þat  vera  mundu.  Kast- 
ar  hann  sér  niðr  ok  seí r  þegar.  par  var  ekki 
langt  mjök  meðal  fjalls  ok  fjöru.  Váru  þar 
hjallar  þrír  upp  gegnt  bœnum  ok  mátti  þar 
einum  megin  at  riða.  Vermundr  gekk  út  ok 
sást  um.  Hann  sá  upp  á  enn  efsta  hjallann,  at 
annathvárt  var  hvirfilvindr,  ella  riðu  menn 
mjök  margir  saman.  Hann  gekk  þá  inn  ok 
gerði  nökkut  glamm  ok  vaknaði  Finnbogi 
ok  spurði,  hvat  hann  vildi.  Hann  sagði,  hvat 
hann  hafði  sét.  Finnbogi  bað  hann  at  hyggja 
ok  kvaðst  sofa  verða  enn.  Vermundr  gekk 
út  ok  inn  ok  sá  þá  mannareiðina.  Váru  þeir 
þá  komnir  á  miðhjallann.  Hann  gekk  þá  inn 
ok  sagði  Finnboga  mannareiðina.  Hann  kvað 
þat  vel  vera  mega,  —  „er  hingat  jafnan 
mikil  ferð  á  haustum  at  skreiðarkaupum. 
Ok  er  nú  ván  þeira  sem  mest,  enda  má  ek 
ekki  annat  en  sofa  sem  mik  lystir."  Ver- 
mundr  gekk  brott  ok  var  úti  um  stund,  kom 
inn  ok  sagði  Finnboga,  at  þeir  váru  þá  komn- 
ir  á  enn  neðsta  hjallann,  —  „ok  ek  kenda 
Brand  enn  örva  Vermundarson  með  hálf- 
an  þriðja  tög  manna,  vel  búna  at  vápnum; 
hefir  þú  vel  ok  stórmannlega  mér  veitt,  sem 
guð  þakki  þér.  Nú  em  ek  lítils  verðr  hjá 
yðru  sundrþykki.  Vil  ek  miklu  heldr  ganga 

á  vald  Brands.  Er  hann  drengr  góðr  ok  mun 
honum  nökkurn  veg  vel  fara.  En  hann  er 
enn  mesti  kappsmaðr,  þegar  er  þrályndir 
menn  eru  í  móti."  Finnbogi  segir:  „Ekki 
munu  vit  hvata  at  því  at  gefast  upp  fyrir 
Brandi.  Munum  vér  áðr  hafast  orð  við  ok 
mun  Brandr  þiggja  sœmileg  boð,  en  ef  hann 
vill  eigi  þat,  þá  er  slíkt  sjáanda,  en  ek  em 
nú  fullsvefta  ok  skal  eigi  liggja  lengr." 
Sprettr  upp  ok  tekr  vápn  sin  ok  þeir  báðir 
ok  ganga  út  ok  upp  at  brekkunum.  Var  þar 
gil  mikit  ok  kambr  at  of anverðu  ok  mátti 
einum  megin  at  sœkja.  Gengu  þeir  Finnbogi 
þar  á  upp.  J?eir  Brandr  sá  mennina,  er  heim- 
an  gengu  ok  þóttust  þegar  vita,  at  Finnbogi 
mundi  vera,  er  bæði  var  mikill  ok  sterklegr. 
Ok  víkja  þegar  ef  tir  þessum  mönnum.  Kvaðst 
Brandr  ætla,  at  auðveldleg  mundi  verða  þeira 
ferð.  Hallfriðr  hafði  heyrt  viðtal  þeira  Finn- 
boga  áðr  þeir  gengu  heiman,  ok  sendi 
hon  pilt  á  næstu  bœi  at  biðja  menn  þang- 
at  koma.  Svá  ok  mátti  heyra  kall  á  skipin; 
bað  hon  segja,  at  Finnbogi  mundi  manna 
við  þurfa.  Svá  er  sagt  áðr  þeir  koma,  at 
Finnbogi  hafði  leyst  upp  steina  nökkura 
ok  er  Brandr  kom  at,  fagnaði  Finn- 
bogi  honum  harðla  vel.  Brandr  tók  kveðju 
hans.  Finnbogi  spurði  at  erendum.  Brandr 
kvað  honum  þau  áðr  kunnig  vera;   kvaðst 

sœkja  mann  þann,  er  hann  hafði  sekt- 
an.  En  kvað  Finnboga  hafa  haldit  með  kappi 
móti  sér.  Kvaðst  nú  ætla  eftir  at  leita,  þó> 
at  hann  vildi  halda,  —  „en  með  því,  Finn- 
bogi,  at  þú  ert  ágætr  maðr  fyrir  margra 
hluta  sakir,  þá  vil  ek  bjóða  þér  nú  sem  i 
fyrstu,  at  þú  látir  manninn  lausan  ok  nú  í 
mitt  vald.  Man  ek  þá  ekki  kæra  við  þik  um 
bjargir  við  hann,  heldr  heita  þér  minni  vin- 
áttu  ok  liði  ef  þú  kant  þurfa."  Finnbogi  seg- 
ir:  „petta  er  boðit  vel  ok  drengilega,  sem 
ván  er  at  þér,  en  þar  sem  ek  lét  hann  eigí 
lausan  í  fyrstu  er  yður  orð  kómu  til,  þá  vil 
ek  þessu  skjótt  neita.  Vil  ek  bjóða  nú  sem 
þá:  gjalda  fé  fyrir  mann  þenna  ok  þat  um- 
fram,  at  þú  ráð  sjálfr  féskuldinni.  Nenni 
ek  eigi  fyrir  metnaði,  með  því  er  hann  hefir 
áðr  verit  með  mér,  at  skilja  nú  ódrengilega 
við  hann.  Man  yðr  ekki  svá  mikil  slœgja  at 
drepa  mann  þenna,  þó  at  þér  fýsist  þess." 
Brandr  segir,  kvað  mann  ekki  mikils  hátt- 
ar,  —  „en  með  því,  at  vér  höfum  riðit  heim- 
an  alt  hegat  til  þín  þessa  erendis,  en  maðr 
mjök  kominn  á  várt  vald,  er  þat  vænst,  Finn- 
bogi,  er  þú  leggr  mikit  kapp  á  við  þenna 
mann,  er  þér  dragi  þetta  til  dauða.  Man  þá 
eigi  þykkja  ekki  várt  erendi,  er  vér  leggjum 
þik  við  velli."  Finnbogi  kvaðst  ekki  þat  ótt- 
ast,  —  „er  þat  ráð  mitt,  Brandr,  at  þú  gang- 

ir  eigi  fyrstr  til  atsóknar  i  móti  mér.  Lát 
heldr  menn  þina  i  frammi  meðan  húskari- 
ar  mínir  vinnast  til."  „Hvat  húskörlum  er 
þat?"  segir  Brandr,  „sé  ek  ekki  menn  fleiri 
en  ykkr  tvá  þar  upp  standa."  Finnbogi  seg- 
ir:  „Eru  hér  þó  húskarlar  minir  aðrir  sex, 
ekki  óknálegir,  ok  eru  samnafnar  míklir, 
því  at  steinar  heita  al]ir.  Nú  láttu  í  móti  þeim 
jafnmarga  þína  húskarla  ok  vitum,  hvárir 
þar  láti  undan  öðrum."  Brandr  segir,  kvaðst 
ekki  mundu  bleyðast  fyrir  því,  þó  at  hann 
hótaði  þeim  grjóti.  Er  svá  sagt,  at  til  varð 
einn  af  fylgdarmönnum  Brands  ok  rann  upp 
at  þeim  nöfnum,  eða  eigi  síðr  at  Finnboga, 
með  fagran  skjöld  ok  spjót  ok  ætlaði  at 
leggja  til  Finnboga.  Hann  tekr  við  einum 
steini.  pessi  maðr  var  sterkr  ok  ætlaði  at 
bera  frá  sér  skjöldinn,  en  húskarl  Finnboga 
var  skjótleikinn  ok  fór  at  snarpt.  Getr  hann 
eigi  staðizt  atfarar  hans  ok  fellr  á  bak  aftr 
ok  tumbar  ofan  í  gilit  ok  fekk  sá  þegar 
bana.  Finnbogi  spurði  Brand,  hversu  farit 
hefði  með  þessum.  Brandr  kvað  sinn  mann 
hafa  ekki  gott  af  fengit. 

42.  Svá  er  sagt,  at  Finnbogi  lét  þá  fara 
húskarla  sína  sex  ok  hafði  hverr  mann  fyr- 
ir  sik.  Finnbogi  spurði  þá  Brand,  hversu 
honum  þœtti  at  fara.  Brandr  kvað  eigi  mjök 
lasta  þurfa.  Finnbogi  kvaðst  yilja  bjóða  hon- 

um  en  sömu  boð  sem  fyrr  ok  skildi  þeir. 
Brandr  kvað  hann  enn  ekki  óttast  þurfa  ok 
kvað  hann  koma  í  meiri  raun  mundu  um 
þat  er  þeir  skildi.  Finnbogi  kvað  eigi  þat 
til  bera,  at  hann  óttaðist.  Brandr  bað  menn 
sína  fara  kœnlega  ok  ganga  upp  fleiri  jafn- 
fram  ok  sœkja  at  skaplegarr  ok  kvað  þat 
skömm,  at  jafnmargir  menn  skyldi  lengi 
þurfa  at  sœkja  tvá  eina  menn.  Finnbogi  brá 
þá  sverði  ok  varðist  vel  ok  drengilega.  Varð 
hann  nökkut  skeinusamari  en  þeir  hugðu 
til,  ok  er  þeir  höfðu  barizt  um  hríð,  þá  mælti 
Finnbogi:  „Menn  fara  þar  neðan  frá  sján- 
um  eigi  allfáir,  vápnaðir,  ok  ganga  snúðigt. 
Er  þat  ætlan  mín,  at  þessir  menn  muni  ætla 
til  liðveizlu  við  mik,  en  í  móti  yðr,  Brandr, 
ok  er  þá  sem  berr  at,  hvárir  drjúgari  verða." 
Brandr  kvaðst  aldri  hirða  um  f iskif ýlur  hans, 
hvárt  væri  fleiri  eða  færi.  pá  mælti  Finn- 
bogi:  „Menn  ríða  þar  enn  ok  ei(gi)  allfáir 
saman  innan  með  sjánum  ok  heldr  geyst. 
Man  þat  enn  vera  af  várum  mönnum.  Nú 
er  þat  bœn  mín  ok  boð  við  þik,  Brandr,  at 
þú  þiggir  þann  kost,  sem  ek  hefi  boðit.  Vil 
ek  selja  þér  sjálfdœmi  ok  ráð  einn  sætt  þann 
veg,  sem  þér  bezt  þykkir.  Er  þat  ætlan  mín 
um  þá  suma,  er  þar  eru  í  ferð,  at  œrit  fari 
geystir,  ef  vér  erum  eigi  áðr  sáttir."  Brandr 
leit  til  ok  sá  at  öllum  megin  dreif  lið  at  með 

geysingi.  Sumir  hleyptu,  en  sumir  runnu, 
slíkt  hverr  sem  mátti.  pá  mælti  Brandr: 
„Aldri  hirði  ek  um  fjörudýr  yður,  hvar  þau 
fara,  en  eigi  ætla  ek  þetta  spara  þurfa,  at 
vér  ráðim  einir.  Man  þat  mælt,  at  várt  er- 
endi  verðr  þó  gott,  ef  vér  tökum  sjálfdœmi 
af  þvílíkum  manni  sem  þú  ert,  Finnbogi." 
Hann  kvaðst  þat  gjarna  vilja,  ok  bað  hann 
þó  hafa  þökk  fyrir.  Gekk  þegar  i  mót  hon- 
um  ok  tókust  í  hendr  ok  sættust  at  þeira 
manna  vitni,  er  hjá  váru.  Var  þat  mjök 
jafnskjótt,  at  þeir  höfðu  fyrir  skilit  ok  liðit 
dreif  at.  Váru  þar  synir  Finnboga  ok  marg- 
ir  aðrir  vinir  ok  frændr.  Váru  þeir  þegar  svá 
ákafir,  at  þeir  vildu  veita  Brandi  atgöngu 
ok  drepa  alla.  Finnbogi  gekk  þá  i  milli  ok 
sagði,  at  þeir  váru  sáttir.  Bað  þá  eigi  veita 
sér  ólið  í  sinni  tilkvámu.  Varð  svá  með  um- 
tali  Finnboga,  at  þeir  sefuðust.  Finnbogi 
bauð  Brandi  þá  til  sin  ok  þat  þá  hann.  Sátu 
þeir  þar  nær  viku  glaðir  ok  kátir.  Veitti 
Finnbogi  þeim  stórmannlega.  Ok  eftir  þat 
bjóst  Brandr  i  brott.  Finnbogi  spurði  þá 
Vermund,  hvárt  hann  vildi  heldr  vera  eftir 
eða  f  ara  með  Brandi.  Vermundr  kvaðst  heim 
fýsast,  —  „er  Brandr  svá  góðr  drengr,  aí 
ek  man  vel  kominn  i  hans  f öruneyti  heðan  af . 
Hefir  yðr  stórlega  vel  til  mín  farit  ok  höfð- 
inglega,  sem  guð  þakki  yðr."  Býst  hann  þá 

til  ferðar  með  Brandi.  Finnbogi  mælti  þá 
til  Brands:  „Nær  vili  þér  lúka  upp  gerð  meö 
oss?"  Hann  segir:  „pat  vil  ek  gera  á  þingi 
í  sumar;  þykki  mér  þat  metnaðarsamleg- 
ast  at  segja  þar  upp  sætt  okkra."  Finnbogi  bað 
hann  fyrir  ráða.  Skilja  þeir  með  blíðu.  Ríðr 
Brandr  heim  i  Austfjörðu  ok  fór  Vermundr 
með  honum.  Líðr  af  vetrinn  ok  um  sumarit 
ríða  menn  til  þings  fjölment.  Komu  þar 
Vatnsdœlar,  porsteinn  ok  Jökull,  ok  þeir  all- 
ir  brœðr  Ingimundar  synir.  J?ar  kom  Brandr 
enn  örvi  ok  Finnbogi  enn  rammi  ok  Eyjólfr 
halti  mágr  hans  ok  mart  annat  stórmenni. 
J?at  var  einn  dag,  at  þeir  Brandr  ok  Finn- 
bogi  fundust  ok  kvöddust  bliðlega.  Spurði 
Brandr  um  málaferli  þeira  Vatnsdœla.  Finn- 
bogi  kvað  kyrt  alt  ok  ákærulaust.  Sagði  Finn- 
bogi  honum  alt  svá  sem  farit  hafði  þeira 
í  millum.  Brandr  bauð  Finnboga  at  leita  um 
sættir  með  þeim  ok  kvað  þá  alla  fullkomna 
sina  vini.  Finnbogi  kvaðst  þat  þiggja  vilja. 
Ok  einn  dag  ganga  þeir  Brandr  ok  Finnbogi 
ok  Eyjólfr  með  mikla  sveit  manna  til  búðar 
þeira  Vatnsdœla.  Fagnaði  porsteinn  þeim 
harðla  vel  ok  tóku  tal  sín  á  milli.  Hóf  Brandr 
þegar  þetta  mál  við  porstein  ok  bað  þá  sætt- 
ast  við  Finnboga  ok  kvað  Jökul  ekki  hóf 
at  kunna  um  áleitni  við  slíka  menn.  Brandr 
flutti  bæði  vel  ok  skörulega.  Kveðst  þeim 

fylgja  vilja  er  sættast  vildi,  en  þeim  mót- 
snúinn,  er  í  mót  mælti  ok  bauð  sik  til  um- 
dœmis  með  þeim.  Jökull  var  tregr  til,  en 
þó  við  umtal  Brands  ok  þá  miklu  vináttu* 
er  með  þeim  var,  ok  áeggjan  brœðra  sinna 
—  en  þó  þóttist  hann  ilt  haf a  af  beðit  i  þeira 
skif tum,  en  var  ofbeldismaðr  mikill  ok  full- 
hugi,  —  þá  lyktast  þó  með  því,  at  þeir  sætt- 
ast  heilum  sáttum.  Skyldi  Brandr  þar  einn 
skera  ok  skapa  þeira  i  millum.  Gerði  Brandr 
féskuld  nökkura  á  hendr  þeim  brœðrum  ok 
guldu  skjótt  ok  rösklega.  Er  svá  sagt,  at  sið- 
an  hafi  þeir  haldit  vináttu  sinni  ok  skiftust 
þeir  Jökull  ok  Finnbogi  gjöfum  við.  Finn- 
bogi  mælti  þá  til  Brands  —  kvað  hann  þá 
eigi  fresta  þurfa  lengr  at  lúka  um  gerð  þeira 
í  millum.  Kvaðst  þat  eigi  vilja  undan  draga 
eða  seinka  lengr.  Brandr  segir  þá:  „pó  at 
þú  sér  vitr  maðr,  Finnbogi,  þá  þykkist  ek 
þar  sjá  sumt,  er  þú  sér  alt.  Eigi  var  ek  svá 
heimskr,  at  ek  sæi  eigi,  at  ek  var  fanginn 
ok  allir  mínir  menn,  þá  er  lið  sótti  at  oss 
öllum  megin  með  ákefð,  þar  sem  oss  gekk 
áðr  illa  við  þik  einn,  ok  líkara,  at  vér  hefð- 
im  eigi  sigrazt.  Var  þat  meir  af  ákefð  minni 
ok  ofbeldi,  heldr  en  ek  sæi  eigi,  hvar  komit 
var  eða  hversu  fara  mundi.  Nú  ætla  ek,  at 
eigi  skal  svá  mikill  munr  með  okkr,  at  ek 
geri  fé  af  þér  fyrir  þat  er  þú  gaft  mér  líf 


FINNBOGa  saga  105 


ok  mínum  mönnum.  póttist  ek  meira  verðr 
ok  þeir  allir  en  einn  lítilsháttar  maðr,  þó  at 
ek  vilda  fyrir  metnaðar  sakir  hafa  sœmd  af 
málum  við  yðr.  Nú  man  ek  eigi  minna  launa 
lífgjöfina,  en  heita  þér  fullkominni  minni 
vináttu  ok  málafylgd  við  hvern  sem  þú  átt, 
eða  þínir  synir,  ok  skal  okkra  vináttu  aldri 
skilja,  meðan  vit  erum  báðir  uppi."  Finn- 
bogi  þakkaði  honum  sina  fylgd  ok  öll  sín 
ummæli  með  fögrum  orðum.  Hann  gaf 
Brandi  gripi  þá,  sem  honum  hafði  gefit  Jón 
Grikklands  konungr.  Var  þat  hringr,  skjöldr 
ok  sverð.  pakkaði  Brandr  honum  stórlega 
vel  ok  skiljast  þeir  þá  allir  með  enum  mesta 
kærleik  ok  blíðu. 

43.  peir  Ingimundar  synir  buðu  Finnboga 
at  f ara  vestan  ór  vikinni  ok  kaupa  af  tr  land- 
it  at  Borg  í  Víðidal.  En  hann  vildi  þat  eigi. 
Kvaðst  honum  þar  þykkja  harðla  gott.  Reið 
hann  heim  með  flokk  sinn  á  Finnbogastaði 
ok  sat  um  kyrt.  Ok  þótti  enn  hafa  vaxit 
mjök  af  þessum  málum  öllum  saman.  Finn- 
bogi  varð  gamall  maðr  ok  þykkir  verit  hafa 
enn  mesti  ágætismaðr  bæði  á  afl  ok  vöxt 
ok  alla  kurteisi.  Kemr  hann  ok  við  margar 
sögur  ok  þykkir  verit  hafa  enn  frægasti  ok 
enn  ágætasti;  hefir  ok  mörg  stórvirki  ok 
þrekvirki  unnit,  þó  at  hér  sé  fátt  frá  sagt. 
Er  svá  sagt,  at  hann  bjó  þar  til  elli  ok  varð 

isóttdauðr  ok  liggr  at  þeiri  sömu  kirkju,  er 
hann  lét  gera,  ok  svá  Hallfríðr  kona  hans. 
En  synir  þeira  urðu  allir  ágætir  menn  ok 
sigldu  milli  landa,  ok  eru  margar  sögur  frá 
hverjum  þeira.  Váru  þeir  vel  teknir  með  rík- 
um  mönnum,  hvar  sem  þeir  kómu  ok  þóttu 
vera  af  gildum  ættum.  —  Gunnbjörn  Finn- 
bogason  kom  aldri  síðan  til  Islands.  Gerðist 
hann  ríkr  maðr  i  Noregi  ok  er  þar  mikil 
ætt  frá  honum  komin.  Finnbogi  unni  Bergi 
mest  sona  sinna.  Var  þat  af  ást  þeiri,  er 
hann  haf ði  við  Berg  enn  rakka,  frænda  sinn. 
Bjó  hann  eftir  föður  sinn  á  Finnbogastöðum 
ok  þótti  hann  þaðra  i  sveitum  gildastr  bóndi 
ok  formaðr  annarra  manna,  en  brœðr  hans 
aðrir  váru  mjök  i  förum  þar  til  er  þeir  stað- 
f  estu  ráð  sitt,  ok  þóttu  allir  mikilhœfir  menn. 
Ok  lýk  ek  þar  Finnboga  sögu. 

